4. ลักษณะการประกอบธุรกิจ

4.1 ธุรกิจเพลงและดิจิตอล

ธุรกิจเพลง และ ดิจิตอลประกอบไปด้วยการทำงานใน 5 ส่วนหลักๆ ได้แก่ การผลิต และ
โปรโมทผลงานเพลง การจัดจำหน่ายในรูปแบบของ Digital Mobile
การจัดจำหน่ายในรูปแบบของ Physical Sales การจัดเก็บลิขสิทธิ์ และ ธุรกิจ Online

4.1.1 การผลิตและโปรโมทผลงานเพลง

4.1.1.1 ลักษณะผลิตภัณฑ์หรือบริการ

ธุรกิจเพลงของอาร์เอส มีการดำเนินงานในลักษณะครบวงจร ครบทุกขั้นตอนของการดำเนินงาน
ตั้งแต่การคัดเลือกศิลปิน, การทำงานเพลง, การทำการโปรโมท,
การวางกลยุทธ์สื่อและการตลาด, การบริหารศิลปิน, การบริหารคอนเท้นท์เพลง ทั้งในแง่ตัวศิลปิน
ตัวงานเพลง ผ่านช่องทางขายทั้ง Digital Content และ Physical Content

ขั้นตอนการดำเนินงานที่สำคัญ

1) การวางโครงสร้างการประกอบธุรกิจเพลง (Business Model) เนื่องจากอาร์เอส
มีศิลปินจำนวนมากทำให้สามารถผลิตผลงานเพลงได้หลากหลายเพื่อตอบสนองกลุ่มเป้าหมายได้ครบทุกกลุ่มและสามารถผลิตผลงานออกสู่ตลาดได้อย่างต่อเนื่อง
การทำงานเพลงจะเริ่มต้นจากการนำเสนอแนวความคิด คอนเซ็ปต์ของงาน
และกำหนดกลุ่มผู้ฟังเป้าหมายต่อคณะกรรมการบริหารธุรกิจเพลง (Music Business
Management Board) เพื่อพิจารณาอนุมัติในหลักการ
โดยแผนการผลิตแต่ละอัลบั้มจะแตกต่างกันไปตามประเภท
และประมาณการยอดขายของแต่ละอัลบั้มเป็นสำคัญ
หลังจากนั้นการทำงานเพลงจะดำเนินการอย่างอิสระโดยทีมงานในแต่ละค่ายเพลง หลังจากนั้น
แผนการประชาสัมพันธ์ การวางกลยุทธ์การโปรโมท จะถูกจัดทำขึ้นโดยทีมงานของแต่ละค่ายเพลง
และนำมาประสานงานร่วมกับหน่วยงานบริหารการใช้สื่อและหน่วยงานจัดจำหน่าย
เพื่อทำให้ผลงานที่ออกมาผ่านการวางแผนและการกลั่นกรองทุกขั้นตอน
ดังนั้นคุณภาพของผลงานจะตรงกับความต้องการและกระแสความนิยมของตลาด ณ ปัจจุบัน

2) _การวางนโยบายการผลิตผลงานในจำนวนที่เหมาะสม
เน้นการให้ความสำคัญกับคุณภาพของผลงาน
และการดูแลสินค้าเมื่อออกสู่ตลาดอย่างใกล้ชิดตลอดจนจบกระบวนการ
ทำให้การผลิตผลงานแต่ละชุดเป็นไปตามการวางแผนในขั้นต้น
และมียอดขายเป็นไปตามการคาดการณ์

3) การใช้ประโยชน์จากสื่อต่างๆ ไม่ว่าจะเป็นสื่อโทรทัศน์ สื่อวิทยุ สื่อสิ่งพิมพ์
และสื่อบนอินเตอร์เน็ตของบริษัทในกลุ่ม เพื่อการประชาสัมพันธ์ผลงานของกลุ่มอย่างมีประสิทธิภาพ
และเพื่อใช้สื่อที่มีอยู่ทั้งหมดให้มีประสิทธิภาพสูงที่สุด

4) การมีระบบการจัดจำหน่ายที่มีประสิทธิภาพ สามารถกระจายสินค้าถึงผู้บริโภคได้อย่างทั่วถึง
ทั้งในรูปแบบของ Digital Content และ Physical Content มีการติดตาม การทำงาน
และบริหารระบบการจัดจำหน่ายอย่างใกล้ชิด

5) การบริหารจัดการลิขสิทธิ์งานเพลงที่มีอยู่อย่างเป็นระบบและมีประสิทธิภาพ
เพื่อสร้างรายได้เพิ่มเติมต่อกิจการ

6) วางนโยบายการเปิดโอกาสให้กับกลุ่มศิลปินใหม่ นักแต่งเพลง
และช่องทางสร้างสรรค์งานเพลงรูปแบบใหม่
เพื่อพัฒนาและยกระดับงานเพลงของกลุ่มอาร์เอสให้ทันสมัยและครอบคลุมกลุ่มเป้าหมายตลอดเวลา

  การประกอบธุรกิจเพลง มีรายได้หลักจาก 4 แหล่งดังนี้

1) รายได้จากการขายผลิตภัณฑ์เพลงในรูปแบบต่างๆ ผ่านทางระบบดิจิตอล (Digital Content)
ไม่ว่าจะเป็นการดาวน์โหลดเพลง (Download), การดาวน์โหลดเสียงเรียกเข้าผ่านทางโทรศัพท์
(Ring tone), การเลือกซื้อเพลงรอสายผ่านเครือข่ายของระบบโทรศัพท์เคลื่อนที่ (Ring Back
Tone), การดาวน์โหลดภาพผ่านทางระบบโทรศัพท์ในรูปแบบ Wallpaper, Screen Server,
และอื่นๆ

2) รายได้จากการขายผลิตภัณฑ์เพลงในรูปแบบของซีดีเพลง (CD), วีซีดี (VCD), ดีวีดี (DVD)
และ Dual Disc รวมไปถึงการจัดวีซีดีและดีวีดีบันทึกภาพการแสดงคอนเสิร์ตของศิลปินต่างๆ
อันประกอบไปด้วยงานเพลงไทยสากลและลูกทุ่ง ผ่านทางอัลบั้มชุดใหม่และชุดรวมฮิตในรูปแบบต่างๆ

3) รายได้จากการบริหารคอนเทนท์เพลง (Music Content Management) เป็นการบริหาร
Content ต่างๆของธุรกิจเพลง โดยการนำช่องทางการสื่อสาร และ
แผนทางการตลาดของศิลปินมารวมกัน เพื่อนำเสนอลูกค้าที่สนใจ ได้รับประโยชน์สูงสุด เช่น
การทำคอนเสิร์ตร่วมกับการออกทัวร์สัมภาษณ์วิทยุต่างจังหวัด,
นำเสนอพรีเซนเตอร์พร้อมกับการทำเพลงโปรโมท, ทำกิจกรรมพิเศษให้กับลูกค้าเพิ่มเติม
และประชาสัมพันธ์ไปกับสื่อต่างๆในเครือไม่ว่าจะเป็น TV, Radio, Publishing
เพื่อเพิ่มการมองเห็นสินค้าในจุดต่างๆให้กับสินค้าของลูกค้า (Media Exposure)

4) รายได้จากการจัดเก็บลิขสิทธิ์เพลง

ศิลปินนักร้องในสังกัด (Artist /Singer)

ปัจจุบันบริษัทฯ มีศิลปินนักร้องเพลงไทยสากล และเพลงไทยลูกทุ่ง
ประกอบด้วยศิลปินเดี่ยวและศิลปินกลุ่ม ซึ่งสามารถนำเสนองานเพลงในแนวที่หลากหลายต่างกัน
ตัวอย่างศิลปินในอาร์เอส ได้แก่

1.) ศิลปินเพลงไทยสากล

+-----+------------------------------+--------------------------------+
| ศ   | ศิลปินเดี่ยว                     | ศิลปินกลุ่ม                        |
| ิลปิน |                              |                                |
+-----+------------------------------+--------------------------------+
| ชาย | ฟิล์ม รัฐภูมิ, บีม กวี, แทค, พายุ,   | ไอ..น้ำ, เล้าโลม, BLACK VANILLA, |
|     | วิด เชษฐา, หวิว, แจ๊ค           | พริกไทย, K-OTIC, C QUINT,       |
|     |                              |                                |
|     |                              | SILLY FOOLS, DR.FUU, INFAMOUS, |
|     |                              | THE PAPERS, FLAME, เคลิ้ม,       |
|     |                              | Dr.FUU, AM FINE, ART FLOOR     |
+-----+------------------------------+--------------------------------+
| หญิง | ปาน ธนพร, LYDIA, NOTTO,      | FOUR-MOD, GIRLY BERRY,         |
|     | MILA, ขนมจีน, หวาย, มัดหมี่, ยุ้ย  |                                |
|     | ณพอาภา, เนย SENORITA         | NEKO JUMP, FAYE FANG KAEW,     |
|     |                              | FLAVOUR                        |
|     | แหม่ม พัชริดา, ปุ้ม อรวรรณ        |                                |
+-----+------------------------------+--------------------------------+

2.) ศิลปินเพลงไทยลูกทุ่ง

+-----------------------+----------------------+----------------------+
| ศิลปินชาย               | ศิลปินหญิง              | ศิลปินกลุ่ม              |
+-----------------------+----------------------+----------------------+
| หนู มิเตอร์, หลวงไก่,     | หญิง ธิติกานต์, บิว       | โปงลางสะออน, โอ-เอ,  |
| บ่าววี, สนุ๊ก สิงห์มาตร,อู๋   | กัลยาณี, อันดา, แคท     |                      |
| พันทาง,                | รัตกาล,               | วงสะล้อ,              |
|                       | กระแต,การะเกด, จินตรา | ประถมบันเทิงศิลป์        |
| ทัช ณ ตะกั่วทุ่ง, กุ้ง       | พูนลาภ, เปรม ปรียาภรณ์, |                      |
| สุทธิราช, สิงหา, เมฆา,   | ดวงจันทร์ สุวรรณี, ฟิล์ม   |                      |
| ถลา เสนานิคม, พิทักษ์,    | ณรินทริพย์,             |                      |
| ทรงกลด ฌามา,          |                      |                      |
|                       | ปอ ปาริชาติ, นุ้ย สุวีณา   |                      |
| ธันวา ราศีธนู            |                      |                      |
+-----------------------+----------------------+----------------------+

4.1.1.2 การตลาดและภาวะการแข่งขัน

เนื่องจากในปัจจุบันการบริโภคเพลงของกลุ่มเป้าหมายส่วนใหญ่มีการปรับเปลี่ยนพฤติกรรมจากการบริโภค
ซีดี, วีซีดี กลายเป็นจะซื้อผลิตภัณฑ์ทางช่องทาง Digital Channel เป็นหลัก
ทำให้ปัจจุบันธุรกิจเพลงสามารถปรับเปลี่ยน Content ได้หลากหลายมากขึ้น สามารถคิดงานเป็น
single ได้ และไม่จำเป็นจะต้องทำเป็น Physical Product เสมอไป
แต่สำหรับในกรณีของการแสดงสด หรือ คอนเสิร์ต, ทอล์คโชว์ต่างๆนั้น ช่องทาง Physical
Products ยังมีความสำคัญอยู่

นอกจากนี้ปัญหาเรื่องการละเมิดลิขสิทธิ์เพลง เริ่มควบคุมได้ยากขึ้น
เกิดการละเมิดลิขสิทธิ์อย่างกว้างขวางผ่านทางระบบออนไลน์หรือระบบดิจิตอล
การตรวจสอบและการปราบปรามทำได้ยาก
ทำให้บริษัทผู้ประกอบธุรกิจเพลงรายย่อยหรือค่ายเพลงขนาดเล็กประกอบธุรกิจได้ยากมากขึ้น
บางครั้งถึงขั้นต้องปิดกิจการไป

4.1.1.3 ผลกระทบต่อสิ่งแวดล้อม

-ไม่มี-

4.1.2 การจัดจำหน่ายในรูปแบบของ DIGITAL MOBILE

4.1.2.1 ลักษณะผลิตภัณฑ์หรือบริการ

บริการทางด้าน Mobile นั้นแบ่งเป็น 2 กลุ่มใหญ่ คือ บริการ Mobile Download
และบริการเสียงรอสาย ซึ่งการให้บริการ Mobile Download นั้นมีรูปแบบบริการคือ
เสียงเรียกเข้า (Ringtone) เต็มเพลง (Full song) และการให้บริการ Download
มิวสิควีดีโอ (Full MV) ไม่เพียงแต่ Content เพลงเท่านั้น ยังรวมไปถึงการให้บริการ
Application ต่างๆ เช่น Theme และเกมส์อีกด้วย

ส่วนบริการเสียงรอสายนั้น ขณะนี้เป็นที่นิยมไม่เฉพาะในกลุ่มวัยรุ่นของอาร์เอสเท่านั้น
ยังขยายตัวไปยังกลุ่มลูกทุ่งอีกด้วย โดยเป็นบริการที่มีการเจริญเติบโตอย่างต่อเนื่อง
เพราะไม่สามารถละเมิดลิขสิทธ์ได้ เพราะบริการนี้จำเป็นต้องใช้ระบบของโครงข่ายโอเปเรเตอร์

4.1.2.2 การตลาดและภาวะการแข่งขัน

4.1.2.2.1 การตลาด

เนื่องจากการทำตลาดบริการ Mobile Content นั้นเป็นสิ่งที่ท้าทาย
เพราะพฤติกรรมผู้บริโภคเปลี่ยนแปลงรวดเร็วมาก
รวมไปถึงการเปลี่ยนแปลงของเทคโนโลยีที่ทำให้การเข้าถึงบริการทำได้อย่างสะดวกขึ้น
โดยกลยุทธ์ทางการตลาดที่จะทำให้บริการทาง Mobile ประสบความสำเร็จนั้น
ต้องทำให้บริการนั้นๆเหมาะสมในแต่ละกลุ่ม พร้อมทั้งใช้งานง่ายและเข้าถึงได้อย่างรวดเร็ว
เนื่องจากกลุ่มลูกค้าของทางบริษัทนั้นกว้างมาก ตั้งแต่เด็ก วัยรุ่น นักเรียน นักศึกษา คนทำงาน
จนกระทั่งถึงผู้ใหญ่
ดังนั้นการที่จะมีบริการที่สามารถตอบสนองความต้องการของกลุ่มเหล่านี้จึงเป็นกลยุทธ์ที่สำคัญ
รวมไปถึงช่องทางการจัดจำหน่ายที่สามารถเข้าตรงไปยังกลุ่มลูกค้าเหล่านี้ได้
โดยในช่วงที่ผ่านมานั้นการให้บริการจำเป็นต้องพึ่งพาช่องทางการจัดจำหน่ายจากทางผู้ให้บริการเครือค่าย
ซึ่งแต่ละโครงข่ายก็มีช่องทางให้ลูกค้าโทรเข้าไปขอรับบริการที่แตกต่างกัน

โดยในปี 2552 การทำการตลาดได้เปลี่ยนมาเป็นบริการเหมาจ่าย โดยทางอาร์เอสได้ออกบริการ
ซูปเปอร์เหมา *339 ซึ่งเหมาจ่ายรายเดือน ๆ ละ 20 บาท โหลดได้ไม่อั้น โดยเปิดให้บริการทั้ง
เป็นแพคเกจ Truetone Fullsong มิวสิควีดิโอ และแพคเกจเสียงรอสาย
ซึ่งการให้บริการแบบรายเดือนเหมาจ่าย ทำให้สามารถขยายฐานลูกค้าออกไปได้อย่างมหาศาล
เนื่องจากราคาค่าบริการไม่สูงเหมือนการซื้อต่อครั้ง
ดังนั้นการทำการตลาดต่อจากนี้ไปจะเป็นต้องมีความเข้าใจในพฤติกรรมของผู้ใช้บริการ
เพื่อจะได้ทำการตลาดเฉพาะกลุ่มมากขึ้น เช่นกลุ่มลูกค้าวัยรุ่น กลุ่มลูกค้าลูกทุ่ง
หรือกลุ่มลูกค้าวัยทำงาน มากกว่าจะเป็นการทำการตลาดแบบองค์รวมเหมือนอดีต (Mass
Marketing)

4.1.2.2.2 ภาวะการแข่งขัน

บริการ Mobile Content นั้นเป็นบริการที่มีแนวโน้มการเติบโตที่สูงทุกปี
เนื่องจากเทคโนโลยีเปลี่ยนแปลงรวดเร็วมาก โดยเฉพาะมือถือพวกที่เรียกว่า Smart Phone
ดังนั้นการให้บริการของ Mobile Content นั้นมีความจำเป็นต้องสามารถให้บริการกับมือถือในกลุ่ม
Smart Phone มากขึ้น แต่เนื่องจากโครงข่าย 3G นั้นคาดว่าจะมีความล่าช้าออกไปอีก
ทำให้มีความจำเป็นต้องให้บริการ Content บน Smart Phone โดยใช้เครือข่ายเดิมไปก่อน

ดังนั้นการแข่งขันในปีนี้จะเน้นไปที่บริการ และ Content สำหรับเครื่องลูกข่าย
โดยเฉพาะอย่างยิ่งกลุ่ม Smart Phone ซึ่งมีการเติบโตที่สูงมากขึ้นเรื่อย ๆ ทำให้บริการอย่าง
High Quality Fullsong หรือ High Quality MV เป็นที่นิยมมากขึ้น
เนื่องจากจอภาพที่มีขนาดใหญ่ขึ้น พร้อมกับทั้งพัฒนาลำโพงเสียงที่ดีขึ้น

4.1.2.3 การจัดหาผลิตภัณฑ์หรือบริการ

การจัดหาและพัฒนาผลิตภัณฑ์นั้นถือเป็นปัจจัยสำคัญสำหรับธุรกิจ Digital Content
ซึ่งต้องอาศัยการทำงานทั้ง 3 ด้านไปพร้อมๆ กัน
ไม่ว่าจะเป็นเรื่องของระบบโครงข่ายที่จะสามารถรองรับการให้บริการ
จนถึงเครื่องลูกข่ายที่ต้องมีความพร้อม และContent ที่ต้องมีการพัฒนาให้สามารถใช้งานได้
หลังจากที่ประสบความสำเร็จในการพัฒนา Hi Quality Fullsong แล้วนั้น
ปัจจุบันได้เปิดให้บริการ High Quality MV และ Karaoke ผ่านทางมือถืออีกด้วย
ซึ่งเป็นการต่อยอดและพัฒนาบริการให้สอดคล้องกับอุปกรณ์ลูกข่ายที่มีอยู่ในตลาด

นอกจากนี้ทางบริษัทยังมุ่งเน้นพัฒนาบริการใหม่ ๆ เพื่อตอบสนองความต้องการของลุกค้า
ไม่ว่าจะเป็นทางด้านภาพและเสียง รวมไปถึงช่องการการจัดจำหน่ายใหม่ๆ ในอนาคต

 4.1.2.4 ผลกระทบต่อสิ่งแวดล้อม

-ไม่มี-

4.1.3 การจัดจำหน่ายในรูปแบบของ PHYSICAL SALES

 4.1.3.1 ลักษณะผลิตภัณฑ์หรือบริการ

RS Music Distribution ทำหน้าที่จัดจำหน่ายซอฟแวร์บันเทิงต่างๆ ของอาร์เอส
(สินค้าในรูปแบบของ CD VCD DVD และ Dual Disc) ผ่านช่องทางการจัดจำหน่ายต่างๆ
โดยมีรายละเอียดในการดำเนินธุรกิจ ดังนี้

RS Music Distribution เป็นผู้จัดจำหน่ายผลิตภัณฑ์เกี่ยวกับดนตรีให้กับค่ายเพลงต่างๆ
และบริษัทอื่นๆ ในเครืออาร์เอสเป็นหลัก ทั้งยังมีการจำหน่ายสินค้านอกเครือในรูปแบบของ CD VCD
DVD และ Dual Disc ด้วย เช่น เพลงสากล, เพลงลูกทุ่ง, เพลงไทยสากล
นอกจากนี้ยังมีการจัดจำหน่ายเพิ่มเติมในส่วนของผลงานบันเทิงทางด้านดนตรีอื่นๆ เช่น
Edutainment software เป็นต้น โดยผ่านช่องทางการจำหน่ายต่างๆที่มีอยู่ เช่น Traditional
trade (ร้านค้าส่ง และ ร้านค้าปลีก), Modern trade (Hypermarket, convenience
store, music and movie shop) และช่องทางใหม่อื่นๆ โดยมีแนวทางการบริหารงาน ดังนี้

1)  การวางโครงสร้างระบบการจัดจำหน่าย

เป็นการบริหารงานเพื่อให้สินค้าของอาร์เอส กระจายไปสู่กลุ่มเป้าหมายได้อย่างถูกต้องและแม่นยำ
เนื่องจากสินค้าที่จัดจำหน่ายนั้นมีหลากหลายประเภท ทำให้กลุ่มลูกค้าเป้าหมายแตกต่างกันออกไปด้วย
ดังนั้นระบบการจัดจำหน่ายถือเป็นปัจจัยสำคัญในการสนับสนุนและส่งเสริมให้สินค้าต่างๆ
เหล่านี้สามารถเข้าถึงกลุ่มลูกค้าเป้าหมายที่วางไว้
รวมถึงการเพิ่มจำนวนสาขาของร้านค้าที่ดูแลอยู่ให้ครอบคลุมทั่วประเทศ
ซึ่งจะเป็นปัจจัยเสริมในการผลักดันให้สินค้าของอาร์เอส
เป็นที่รู้จักและกระจายตัวได้อย่างแพร่หลายยิ่งขึ้น

2)  การเลือกใช้แหล่งผลิตสินค้าที่มีการควบคุมคุณภาพและมาตรฐาน

RS Music Distribution ได้วางนโยบายในการควบคุมคุณภาพและมาตรฐานของสินค้า
โดยเริ่มต้นจากกระบวนการตรวจสอบมาสเตอร์ให้สมบูรณ์แบบ ก่อนจะนำไปผลิตเป็นซอฟแวร์บันเทิง
และจัดหาแหล่งผลิตที่มีเครื่องจักรและอุปกรณ์ทันสมัย ผ่านการรับรองจากองค์กรมาตรฐานสากล
มีกระบวนการในการตรวจสอบคุณภาพของการผลิต อาทิ ความสมบูรณ์ของภาพและเสียง,
คุณภาพการพิมพ์ปก เป็นต้น มีการควบคุมคุณภาพของวัตถุดิบและการผลิตชิ้นส่วนต่างๆ ที่เกี่ยวข้อง
เช่น แผ่นและกล่องซีดี เพื่อให้ได้รับสินค้าที่มีคุณภาพสูงออกมาสู่กลุ่มลูกค้า

3)  การวางแผนกลยุทธ์ทางการตลาดให้มีประสิทธิภาพ

การนำเสนอผลงานเพลงให้กับกลุ่มคนฟังที่มีหลากหลายประเภทนั้น RS Music Distribution
ในฐานะที่เป็นตัวแทนจำหน่ายผลงานเพลงของอาร์เอส
ซึ่งเป็นหน่วยงานที่พบปะลูกค้าในตลาดอยู่ตลอดเวลา
ทำให้สามารถสำรวจความต้องการของลูกค้าได้สม่ำเสมอทุกเดือน
จะทำการประเมินผลการสำรวจเพื่อสรุปและประมวลผล
จากนั้นก็จะประสานงานไปยังค่ายเพลงต้นสังกัดของอาร์เอส
เพื่อนำเสนอผลการตอบรับของลูกค้าในตลาด
ทำให้แต่ละค่ายเพลงได้รับภาพสะท้อนจากลูกค้าได้ชัดเจนยิ่งขึ้น
และสามารถนำไปปรับปรุงการผลิตผลงานเพลงออกมาให้ตรงกับความต้องการของตลาดและกลุ่มลูกค้ามากที่สุด
นอกจากนี้เมื่อสามารถทำให้แต่ละค่ายเพลงของอาร์เอสสามารถผลิตผลงานเพลงได้ตรงกับความต้องการของตลาดแล้ว
RS Music Distribution
ยังมีมาตรการในการใช้ทรัพยากรที่มีอยู่ในเครือเพื่อส่งเสริมการจัดจำหน่ายสินค้าต่างๆด้วย อาทิ
สื่อโทรทัศน์ สื่อสิ่งพิมพ์ เป็นต้น

4)  การควบคุมต้นทุนการผลิตและจัดจำหน่าย

เนื่องด้วย RS Music Distribution
เป็นหน่วยงานหนึ่งที่จะต้องดูแลและบริหารงานด้านการผลิตและจัดจำหน่ายสินค้าของอาร์เอส ทั้งหมด
ทำให้ต้องวางแผนการทำงานด้านการผลิตให้สอดคล้องกับค่ายเพลงต่างๆ
ทั้งนี้ได้มีการประสานงานและวางแผนการจัดจำหน่ายร่วมกับค่ายเพลงต่างๆ
เพื่อให้สามารถผลิตสินค้าในจำนวนที่เหมาะสมกับจำนวนขายจริงที่ประมาณการไว้

โดยหลังจากที่ธุรกิจเพลงของอาร์เอสมีการปรับแผนกลยุทธ์ในการออกอัลบั้ม คือ
ไม่เน้นปริมาณของอัลบั้มที่ออก แต่จะโฟกัสผลงานเพื่อความชัดเจนในการเจาะกลุ่มเป้าหมายมากขึ้น
ด้วยเหตุนี้เองในเดือนกันยายน พ.ศ.2549 ได้มีการขายเครื่องจักรในการผลิตทั้งหมด
เพื่อให้การทำงานของ RS Music Distribution สอดคล้องกับธุรกิจเพลงของอาร์เอส
นอกจากนี้ยังก่อให้เกิดความยืดหยุ่นในการบริหารต้นทุนในการผลิตอีกด้วย

หน้าที่สำคัญอีกประการหนึ่งของ RS Music Distribution คือ
การบริหารสินค้าคงคลังของอาร์เอสให้อยู่ในระดับที่เหมาะสม
เนื่องจากสินค้าของธุรกิจเพลงมีอัตราการหมุนเวียนสินค้าค่อนข้างสูง ทำให้ RS Music
Distribution
ต้องวางนโยบายการบริหารและการทำงานให้สอดคล้องกับสถานการณ์ตลาดที่มีการเปลี่ยนแปลงอยู่ตลอดเวลา
ซึ่งแม้ว่าจะมีการวางแผนการจัดจำหน่ายตั้งแต่ต้นทางร่วมกับธุรกิจเพลงแล้วก็ตาม
แต่ก็ยังต้องมีการปรับแผนการทำงานให้ทันสมัยอยู่เสมอ เพื่อป้องกันปัญหาเรื่องสินค้าล้าสมัย
อันเป็นปัจจัยหลักที่จะส่งผลกระทบต่อการบริหารสินค้าคงคลังของอาร์เอส

  4.1.3.2 การตลาดและภาวะการแข่งขัน

  4.1.3.2.1 การตลาด

ก. กลยุทธ์ทางการตลาด

1)  กลยุทธ์การจัดจำหน่ายให้มีประสิทธิภาพ

  เพื่อเพิ่มประสิทธิภาพในการจัดจำหน่ายสินค้าของอาร์เอส RS Music Distribution
  ได้มีการกำหนดแผนงานก่อนที่จะจัดจำหน่ายสินค้าแต่ละรายการ ในจำนวนสินค้าที่เพียงพอ
  และเหมาะสมกับกลุ่มเป้าหมาย ภายในช่องทางการจัดจำหน่าย ทั้ง Traditional trade และ
  Modern trade คิดเป็นสัดส่วนประมาณ 40% และ 60% ตามลำดับ โดยมีโครงสร้างดังนี้

2)  กลยุทธ์การวางแผนกิจกรรมทางตลาด

ฝ่ายการตลาดได้วางแผนกิจกรรมส่งเสริมการขาย ณ จุดขาย (Below the line activity)
ในรูปแบบต่างๆ ตลอดปี ทั้งเพลงไทยสากลและเพลงลูกทุ่ง
เพื่อผลัดเปลี่ยนและหมุนเวียนไปยังบริเวณจุดขายต่างๆที่เป็นกลุ่มลูกค้าเป้าหมาย
ซึ่งสามารถส่งเสริมยอดขายของธุรกิจเพลงได้ อาทิ การแจกของ premium กับอัลบั้ม,
ศิลปินไปแจกลายเซ็น หรือ โชว์มินิคอนเสิร์ต รวมถึงการใช้สื่อ ณ จุดขาย (Point of sale)
ที่สามารถดึงดูดความสนใจของกลุ่มลูกค้าเป้าหมายได้ในระดับหนึ่ง
และได้รับการตอบรับจากลูกค้าเป็นอย่างดี
ทั้งยังสามารถสร้างความพึงพอใจให้กับร้านค้าที่เป็นตัวแทนจำหน่ายสินค้าของบริษัทฯ

3)  ระบบการวิเคราะห์ข้อมูลการขายที่ถูกต้องและแม่นยำ

จากการที่บริษัทฯนำเอาระบบคอมพิวเตอร์เพื่อการบริหารฐานข้อมูล
เข้ามาใช้กับธุรกิจการจัดจำหน่าย
ทำให้บริษัทฯสามารถตรวจสอบยอดขายและวางแผนการจัดจำหน่ายของร้านค้าได้อย่างแม่นยำ
ซึ่งส่งผลให้ฝ่ายขายและฝ่ายการตลาดสามารถปรับเปลี่ยนกลยุทธ์ทางการขายและการตลาดได้รวดเร็วและทันกับสถานการณ์ในช่วงเวลานั้นๆ
ตามข้อมูลที่ได้รับมาจากการวิเคราะห์ฐานข้อมูลผ่านระบบดังกล่าว

4)  ระบบการขนส่ง (Logistic) ที่มีประสิทธิภาพ

สำหรับการบริหารและจัดการระบบการขนส่ง
บริษัทฯได้ใช้บริการการจัดเก็บสินค้าคงคลังและจัดส่งสินค้าโดยบริษัทขนส่งที่มีความน่าเชื่อถือในอันดับต้นๆของประเทศไทย
ทั้งในกรุงเทพฯ และต่างจังหวัด
โดยสามารถจะตอบสนองความต้องการสินค้าได้ตรงตามเวลาที่กำหนดไว้

4.1.3.2.2 ภาวะการแข่งขัน

เนื่องจากปัจจุบันมีบริษัทเพลงต่างๆมากมายทั้งขนาดใหญ่และเล็กที่ผลิตผลงานเพลงออกสู่ตลาดในหลากหลายแนวเพลง
ทำให้การแข่งขันรุนแรงมากยิ่งขึ้น ทั้งในแง่ของปริมาณ และแนวเพลงที่นำเสนอต่อผู้บริโภค
และผู้บริโภคเองก็มีโอกาสในการเลือกซื้อสินค้าให้ตรงตามความพึงพอใจและความต้องการมากยิ่งขึ้น
ประกอบกับปัจจุบันมีเทคโนโลยีที่ทันสมัย
ทำให้การละเมิดลิขสิทธิ์ทำได้ง่ายและกระจายเป็นวงกว้างในกลุ่มผู้บริโภค อาทิ MP3, download
เพลง หรือ CDที่ละเมิดลิขสิทธิ์ ซึ่งจะส่งผลให้ความนิยมของผู้บริโภคเปลี่ยนแปลงไปอย่างรวดเร็ว
จึงทำให้ปัจจุบันธุรกิจการจัดจำหน่ายสินค้าลิขสิทธิ์นั้นต้องพิจารณาให้ถูกช่องทาง เวลา
และสามารถเข้าถึงความต้องการของผู้บริโภคได้มากขึ้น ดังนั้นการประกอบธุรกิจการจัดจำหน่ายนี้
จึงต้องสามารถปรับเปลี่ยนกลยุทธ์ทางการตลาดในการนำเสนอสินค้าได้ตลอดเวลา

4.1.3.3 ผลกระทบต่อสิ่งแวดล้อม

-ไม่มี-

4.1.4 การจัดเก็บลิขสิทธิ์

บริษัท จัดเก็บลิขสิทธิ์ไทย จำกัด หรือในชื่อย่อว่า TCC (THAI CORYRIGHT COLLECTION CO.,
LTD.)
เป็นบริษัทฯในเครือที่ทำหน้าที่จัดเก็บลิขสิทธิ์ผลงานต่างๆที่ถูกนำไปใช้ในเชิงพาณิชย์ให้กับบริษัท
อาร์เอส จำกัด (มหาชน)

4.1.4.1 ลักษณะผลิตภัณฑ์หรือบริการ

TCC ได้จำแนกประเภทของผลิตภัณฑ์ตามประเภทของลิขสิทธิ์งานเพลงออกเป็น 2 กลุ่มคือ

1)  ประเภทสิทธิเผยแพร่ต่อสาธารณชน

เพื่อใช้ในธุรกิจที่มีการแสดงสดหรือใช้งานดนตรีกรรมในรูปแบบต่างๆ รวมถึงงานดนตรีกรรม
ผ่านสิ่งบันทึกเสียงและคาราโอเกะ อาทิเช่น ตู้เพลง (Juke Box), ร้านคาราโอเกะ,
ร้านอาหาร, โรงแรม, ห้างสรรพสินค้า, สายการบิน, วิทยุกระจายเสียง เป็นต้น

2) ประเภทสิทธิทำซ้ำ และดัดแปลง ได้แก่

- กลุ่มผู้ประกอบธุรกิจการลงโปรแกรมเพลงให้แก่ผู้ประกอบการคาราโอเกะ

- กลุ่มเอเยนซี่โฆษณาที่รับผลิตโฆษณาที่ใช้เพลงเป็นส่วนหลักในการดำเนินเรื่อง หรือ

ส่วนประกอบของภาพยนตร์โฆษณา

- ผู้ที่นำผลงานเพลงไปทำซ้ำหรือดัดแปลงในเชิงพาณิชย์ เช่น ผลิตอัลบั้มเพลงเก่านำมา

ร้องใหม่ ผลิตเพลงแปลง หรือการนำเพลงไปบันทึกรวมใหม่เพื่อกิจการอย่างใดอย่างหนึ่ง

- กลุ่มผู้ให้บริการร้านอินเตอร์เน็ตคาเฟ่ เกมส์ออนไลน์ ที่จัดให้มีบริการฟังเพลงภายในสถาน
ประกอบกิจการ

- กลุ่มผู้ให้บริการโหลดเพลงผ่านโทรศัพท์มือถือ (เสียงเรียกเข้า) จากสถานประกอบกิจการ
โดยไม่ผ่านระบบโอเปอร์เรเตอร์

  4.1.4.2 การตลาดและภาวะการแข่งขัน

  4.1.4.2.1 การตลาด

ก. กลยุทธ์ทางการตลาด

1) กลยุทธ์เพิ่มประสิทธิภาพการจัดเก็บ

ในปี 2552 บริษัทฯ ได้ทำการปรับปรุงระบบการจัดเก็บขึ้นใหม่ให้มีประสิทธิภาพมากขึ้น
จัดสรรทรัพยากรบุคคลเข้าบริหารพื้นที่
โดยเน้นประสิทธิภาพในการให้บริการการเข้าถึงกลุ่มลูกค้าให้มากยิ่งขึ้น
จัดทีมงานสนับสนุนการทำงานของฝ่ายปฏิบัติการในพื้นที่
การตรวจสอบผลงานการปฏิบัติงานของพนักงาน ตลอดจนทำการปรับปรุงระบบการจัดการข้อมูลลูกค้า
เพื่อให้ได้ข้อมูลของลูกค้าที่ครบถ้วน, ทันเหตุการณ์, ชัดเจนแม่นยำและรวดเร็วขึ้น
ทำให้สามารถเพิ่มรายได้จากสมาชิกที่ครบรอบสัญญา และสมาชิกที่ค้างชำระได้มากขึ้น

ในปี 2553 บริษัทฯ เน้นการเพิ่มประสิทธิภาพในการจัดเก็บ
โดยการบริหารแบบตรึงพื้นที่ตามศักยภาพให้มากที่สุด
ผสมผสานกับการนำระบบการจัดทำแผนที่เข้ามาใช้ประโยชน์ในการวางแผนติดตามลูกค้าสมาชิก
เพิ่มทีมงานตรวจสอบความถูกต้อง เพื่อให้ได้ข้อมูลที่ชัดเจน ครบถ้วน
ของแต่ละประเภทการใช้งานในแต่ละพื้นที่
ซึ่งจะส่งผลให้สามารถจัดเก็บค่าลิขสิทธิ์จากผู้ใช้งานได้ถูกต้องและมากที่สุด

2) กลยุทธ์การจัดกิจกรรมส่งเสริมการขายและการบริการหลังการขาย

TCC ได้เตรียมการรับมือกับสภาวะเศรษฐกิจที่ชะลอตัว ตั้งแต่ปี พ.ศ. 2552
โดยการจัดกิจกรรมส่งเสริมการขาย
เพื่อสนับสนุนให้ผู้ประกอบการและตัวแทนสามารถทำธุรกิจได้อย่างราบรื่น
เพื่อเป็นการรักษาตลาดและเสริมสร้างมูลค่าเพิ่มในธุรกิจในระยะยาว โดยในปี พ.ศ. 2553 TCC
ยังคงกลยุทธ์ในการจัดกิจกรรมและส่งเสริมการขาย

ทางบริษัทฯ
ได้ทำการรณรงค์เพื่อสร้างทัศนคติของผู้ประกอบการให้เห็นถึงประโยชน์จากการใช้งานลิขสิทธิ์อย่างถูกต้อง
ตลอดจนการคุ้มครองสิทธิ
พร้อมทั้งนำกิจกรรมการส่งเสริมการขายและการบริการหลังการขายมาผสมผสาน
เพื่อเป็นการสร้างความมั่นใจและผูกพันกับตราสินค้าของบริษัทฯ (TCC) ในระยะยาว
ขยายฐานลูกค้าสมาชิกเพิ่มมากขึ้น การตั้งเป้าเพื่อรับส่วนลดสำหรับสมาชิกผู้ซื้อลิขสิทธิ์ ประเภทต่างๆ
การบริการให้คำแนะนำด้านกฎหมายลิขสิทธิ์ การให้ส่วนลดพิเศษในกรณีต่างๆ
และกิจกรรมอื่นๆที่ตอบสนองต่อกลุ่มลูกค้าสมาชิก

3) กลยุทธ์การปราบปรามผู้ทำละเมิดลิขสิทธิ์ในช่องทางคาราโอเกะ

ในปี 2552 บริษัทฯ ได้มีการวางแผนปราบปรามผู้ทำละเมิดลิขสิทธิ์ให้ครอบคลุมทุกพื้นที่
โดยเฉพาะมุ่งเน้นไปยังในเขตพื้นที่สำคัญๆ เพื่อส่งผลให้เกิดการชำระค่าลิขสิทธิ์
โดยเฉพาะในกลุ่มธุรกิจสถานประกอบการคาราโอเกะ
และผู้ใช้ผลงานเพลงในการประกอบธุรกิจที่มีผู้มีอิทธิพล จงใจละเมิดลิขสิทธิ์อยู่เป็นจำนวนมาก
การวางแผนกลยุทธ์ในการเข้าปราบปรามผู้จงใจละเมิดลิขสิทธิ์จึงยังเป็นสิ่งจำเป็น
ที่จะส่งผลให้ผู้ประกอบการชำระค่าลิขสิทธิ์เข้ามาอย่างถูกต้อง

4) กลยุทธ์การขยายช่องทางการจัดเก็บค่าลิขสิทธิ์ช่องทางใหม่

บริษัทฯ
ได้ดำเนินการขยายกลุ่มเป้าหมายในการจัดเก็บลิขสิทธิ์ให้ครอบคลุมทุกพื้นที่ในการจัดเก็บค่าลิขสิทธิ์ของบริษัทฯ
เพิ่มขึ้นอย่างต่อเนื่องตั้งแต่ปี 2549-2552 เช่น ในส่วนของสถานที่จำหน่ายเครื่องใช้ไฟฟ้า,
สถานที่จำหน่ายเครื่องคอมพิวเตอร์, สถานประกอบการสายการบิน, สถานประกอบการโรงแรม,
วิทยุกระจายเสียง, ห้างสรรพสินค้า มินิมาร์ท ร้านสะดวกซื้อ, เคเบิ้ลทีวี กลุ่มเอเยนซี่โฆษณา
และกลุ่มผู้ผลิตรายการโทรทัศน์

ในปี 2553 บริษัทฯ ได้วางเป้าหมายในการมุ่งเน้นการจัดเก็บค่าลิขสิทธิ์ในกลุ่มเป้าหมายใหม่ๆ
มากขึ้น เช่น กลุ่มสถานประกอบกิจการอินเตอร์เน็ตคาเฟ่ เกมส์
ที่นิยมให้บริการแก่ลูกค้าเลือกฟังเพลง ซึ่งมีปริมาณการเติบโตอย่างรวดเร็ว ปัจจุบันมีอยู่ประมาณกว่า
100,000 ราย, กลุ่มสถานประกอบกิจการโหลดเพลงผ่านโทรศัพท์มือถือ
ที่ให้บริการโหลดเพลงผ่านโทรศัพท์มือถือ ในลักษณะเป็นเสียงเรียกเข้า
ซึ่งมีปริมาณผู้ใช้โทรศัพท์ประมาณ 62 ล้านเครื่อง
มีสถานประกอบกิจการจำหน่าย-รับโหลดเพลงผ่านโทรศัพท์มือถือกว่า 50,000 ราย
และยังมีทิศทางของการเกิดอุปกรณ์เครื่องเล่นคาราโอเกะ
ที่มีผู้ผลิตหลายรายให้ความสนใจในการทำตลาดเครื่องเล่นคาราโอเกะ ทั้งตลาดบ้าน (HOME
USED) และตลาดเชิงพาณิชย์ (COMMERCIAL USED)
ซึ่งจำต้องมีการขออนุญาตนำงานอันมีลิขสิทธิ์ไปใช้ รวมถึงตลาดเครื่องใช้ไฟฟ้าที่ต้องใช้งานลิขสิทธิ์
มีการเจริญเติบโตและทำการตลาดอย่างรวดเร็ว ซึ่งสามารถสร้างมูลค่าทางการตลาดให้กับบริษัทฯ
ได้ในอนาคต

จากเป้าหมายได้กำหนดแผน งานในการดึงดูดลูกค้า เพื่อให้เกิดการใช้ผลงานลิขสิทธิ์ในรูปแบบต่างๆ
ที่บริษัทฯ ดูแลอยู่มากขึ้น ผสมผสานกับกลยุทธ์อื่นๆ
จึงเป็นที่คาดหมายว่าการจัดเก็บค่าลิขสิทธิ์ในกลุ่มเป้าหมายเหล่านี้จะเพิ่มสูงขึ้นในปี 2553 นี้

4.1.4.2.2 ภาวะการแข่งขัน

 ก. มูลค่าตลาดการจัดเก็บลิขสิทธิ์เพลงและแนวโน้มการเติบโต

ตลาดการจัดเก็บลิขสิทธิ์เพลงคาราโอเกะของประเทศไทยในปี 2552 ที่ผ่านมา มีมูลค่าประมาณ
500 ล้านบาทเศษ ซึ่งเป็นมูลค่าสูงกว่าปี 2551 เล็กน้อย
อันเนื่องจากยังมีสาเหตุจากสภาพปัญหาการเมืองที่ไม่มั่นคง
สภาพเศรษฐกิจโดยรวมของประเทศที่มีการชะลอตัวในปี 2552
ส่งผลให้ธุรกิจคาราโอเกะต้องชะลอตัวลงเนื่องจากมีผู้ใช้บริการลดลง โดยแบ่งเป็นกลุ่มต่างๆ ได้แก่

-   ตู้คาราโอเกะตลาดมีการหดตัวลง มีผู้ใช้บริการลดลงส่งผลกระทบถึงรายได้ของผู้ ประกอบการ
    เกิดการขยายตัวของกลุ่มสติ๊กเกอร์ปลอมที่หลอกขายเพื่อเก็บค่าคุ้มครองในพื้นที่ต่างๆ

-   บูธคาราโอเกะผู้ประกอบการรายย่อย พากันทยอยปิดตัวลง
    และผู้ประกอบการรายใหญ่ขยายพื้นที่แทน

-   ร้านคาราโอเกะ ภาพรวมของตลาดยังค่อนข้างคงที่
    มีการสับเปลี่ยนผู้ประกอบการรายเก่าที่เลิกกิจการ
    และมีผู้ประกอบการรายใหม่เปิดสาขาใหม่และขยายกิจการ

ในปี 2553 แนวโน้มของธุรกิจคาราโอเกะคาดว่าจะมีอัตราคงที่เมื่อเทียบกับปีที่ผ่านมา
ซึ่งจะส่งผลให้การดำเนินการจัดเก็บค่าลิขสิทธิ์มีปริมาณทรงตัวด้วย
โดยมีอัตราเฉลี่ยการเติบโตของตลาดต่ำกว่า 10%

ข. องค์กรจัดเก็บค่าลิขสิทธิ์เพลง

ปัจจุบันมีองค์กรในการจัดเก็บจัดเก็บค่าลิขสิทธิ์เพลงที่ขึ้นทะเบียนอย่างถูกต้องกับกรมการค้าภายใน
และกรมทรัพย์สินทางปัญญา จำนวน 23 องค์กร โดยยุติการจัดเก็บแล้ว 6 องค์กร
มีผู้เล่นหลักในตลาดรายใหญ่ คือ บจก. จัดเก็บลิขสิทธิ์ไทย (TCC) บจก. จีเอ็มเอ็ม มิวสิค
พับลิชชิ่ง อินเตอร์เนชั่นแนล (GMM-MPI) และ บจก. ลิขสิทธิ์เพลง

ซึ่งผู้นำหลักในตลาดนี้ยังคงเป็นเพียง 2 รายที่ครองส่วนแบ่งในตลาดเพิ่มขึ้นเป็นประมาณ 80% คือ
TCC และ GMM-MPI

 ค. แนวโน้มภาวะการแข่งขัน

ในธุรกิจการจัดเก็บค่าลิขสิทธิ์นั้น จะมีภาวะการการแข่งขันแบ่งเป็น 2 ส่วน คือ

1.) กลุ่มผู้นำตลาด (TCC และ GMM-MPI)
จะมีการแข่งขันกันน้อยเพราะผู้ประกอบการมีความจำเป็นต้องใช้ลิขสิทธิ์ของทั้งสองกลุ่มอยู่แล้ว
แต่ปัจจัยที่จะส่งผลให้สามารถจัดเก็บค่าลิขสิทธิ์ได้เพิ่มขึ้น จะขึ้นอยู่กับประสิทธิภาพในการจัดเก็บ
และการปราบปรามผู้ละเมิดของแต่ละองค์กรมากกว่า

2.) องค์กรขนาดเล็กในตลาด การแข่งขันจะมีมากขึ้นแต่ก็จะไม่รุนแรง
เนื่องจากกำลังซื้อของผู้ประกอบการแต่ละรายมีจำกัด
จึงต้องเลือกผลงานของบางองค์กรเพราะไม่สามารถซื้อได้ครบ ส่งผลให้องค์กรเล็กๆ
ต้องใช้กลยุทธ์การขายในราคาต่ำ และการแถมให้กับผู้ประกอบการ
ซึ่งบางองค์กรต้องกระทำการจับผู้ละเมิดลิขสิทธิ์บนผลงานเพลงขององค์กรอื่น
ซึ่งสร้างปัญหาให้กับธุรกิจนี้ค่อนข้างมาก

ด้วยเหตุนี้ในปี 2553 การแข่งขันของ 2 องค์กรผู้นำตลาด
จะเน้นไปในแนวทางการพัฒนาระบบจัดเก็บ การตรวจสอบเพื่อเพิ่มประสิทธิภาพให้ครอบคลุมทุกพื้นที่
การพัฒนาบุคลากร การบริหารระบบข้อมูล มากกว่าการแข่งขันกันเพื่อแย่งส่วนแบ่งทางการตลาด
ซึ่งจะส่งผลให้ธุรกิจโดยรวมเติบโตมากขึ้น

  4.1.4.3 ผลกระทบต่อสิ่งแวดล้อม

  - ไม่มี –

4.1.5 ธุรกิจ Online

4.1.5.1 ลักษณะผลิตภัณฑ์หรือบริการ

ธุรกิจออนไลน์ ถือว่าเป็นธุรกิจที่เป็นรากฐานของธุรกิจต่างๆในโลกยุคใหม่ ซึ่ง 10 ปีที่ผ่านมา
ธุรกิจออนไลน์จะขึ้นอยู่กับคอมพิวเตอร์ที่มีการใช้เพียงแค่เวบไซด์,อีเมลล์,Chat เท่านั้น แต่ในช่วง
2-3 ปีหลัง ธุรกิจออนไลน์เข้าไปสู่อุปกรณ์อีกมากมาย เช่น มือถือ,โทรทัศน์,เครื่องเล่นเกม,เน็ตบุ๊ค
ฯลฯ โดยเฉพาะมือถือ ซึ่งกำลังก้าวจากเครื่องมือสื่อสารธรรมดา
เป็นศูนย์กลางการออนไลน์ในชีวิตประจำวัน เพราะสามารถออนไลน์ได้ทุกที่
เทคโนโลยี3Gคือตัวแปรสำคัญนั้น ที่จะทำให้มือถือสามารถออนไลน์ได้ทุกที่และตลอดเวลา
การที่ธุรกิจออนไลน์เติบโตทั่วโลกเป็นเพราะบริษัทที่เป็นเจ้าของคอนเทนต์สามารถเข้าถึงกลุ่มเป้าหมายได้เองแบบครบวงจร
กล่าวคือเป็นทั้ง มีเดีย , คลังสินค้า , มีฐานข้อมูลกลุ่มเป้าหมายเอง , มีตลาดเอง
และสามารถจัดจำหน่ายได้เอง โดยไม่ผ่านคนกลาง
อีกทั้งสามารถทำให้กลุ่มเป้าหมายเข้าถึงสินค้าที่มีจำนวนมากได้โดยไม่ต้องกังวลเรื่องขีดจำกัดของพื้นที่หน้าร้าน
เช่น ไม่จำเป็นต้องวางขายเฉพาะเพลงที่ฮิต
แต่กลุ่มเป้าหมายสามารถเข้าถึงเพลงนับล้านได้ด้วยตัวเอง (ตัวอย่าง iTunes Store)

ธุรกิจออนไลน์ของ RS มีทั้งหมด 3 ผลิตภัณฑ์ โดยทั้งหมดจะใช้ฐานข้อมูลเดียวกัน กล่าวคือ
ไม่ว่าผู้ใช้จะสมัครสมาชิกจากที่ใด เราก็สามารถวิเคราะห์ข้อมูลข้ามไปมาทั้ง 3 ผลิตภัณฑ์ได้ทั้งหมด
ช่วยให้รู้พฤติกรรมผู้บริโภคในเชิงลึก เช่น ผู้บริโภคที่ชอบแต่งตัวหวานๆใน zheza.com
ก็จะซื้อเพลงน่ารักๆ เช่น เพลงของโฟร์มด ใน Pleng.com เป็นต้น โดยทั้ง 3
ผลิตภัณฑ์นั้นประกอบด้วย

1.  zheza.com เป็นคอมมูนิตี้แบบ Teen Virtual Social Network
    (เครือข่ายสังคมของวัยรุ่นที่เชื่อมโยงกันแบบโลกจำลอง) โดยมีรายละเอียดของผลิตภัณฑ์ดังนี้

-   กลุ่มเป้าหมายหลัก 12 – 18 ปี (มัธยมต้น - ปลาย)

-   เป็น Social Network สำหรับวัยรุ่นที่แรกของเมืองไทย

-   จำนวนสมาชิกกว่า 2,500,000 คน

-   มีผู้เข้าชมเว็บไซด์เฉลี่ยต่อวันประมาณ 80,000 – 100,000 คน

-   เน้นธุรกิจสินค้าดิจิตอล (Digital Goods) เช่น เพลง ,
    ไอเท็มสำหรับใช้ชีวิตในโลกจำลอง เช่น เสื้อผ้า อาหาร , ไอเท็มสำหรับเล่นเกมออนไลน์
    ฯลฯ

-   เน้นการสร้างรายได้จากการขายโฆษณาแบบ New Media และผู้สนับสนุนกิจกรรมต่างๆ
    แบบครบวงจร Integrated Marketing Communacation

2.  pleng.com เป็น Digital Music Store ร้านขายเพลงในรูปดิจิตอลแบบครบวงจร
    โดยเน้นการให้บริการฟัง,ดู คลัง Music Streaming
    ขนาดใหญ่และครอบคลุมทุกกลุ่มเป้าหมาย

-   กลุ่มเป้าหมายหลัก 12 – 35 ปี (มัธยมต้น - คนทำงานทั่วไป)

-   เน้นการบริการทั้งค้นหาข้อมูลเพลงที่สะดวกและฟังหรือดู
    เพื่อเพิ่มโอกาสในการเข้าถึงข้อมูลอย่างสะดวกสบายของกลุ่มเป้าหมาย

-   จำนวนสมาชิกกว่า 2,500,000 คน

-   มีผู้ใช้บริการเฉลี่ยต่อวันประมาณ 140,000 คนต่อวัน

-   มีผู้เข้าฟัง Music Streaming กว่า 30 ล้านครั้งต่อเดือน

-   เน้นการสร้างรายได้จากการ ดาวน์โหลดเพลงต่างๆ

-   เน้นการสร้างรายได้จากการขายโฆษณา และผู้สนับสนุนกิจกรรมต่างๆ

3.) skoolbuz.com เป็นผลิตภัณฑ์ใหม่ที่ได้รับการสนับสนุนจากหน่วยงานราชการ เป็นการทำ CSR
เพื่อการศึกษาทั่วประเทศ โดยอาศัยระบบ Social Network
เชื่อมโยงโรงเรียนทั่วประเทศด้วยกัน
ซึ่งจะทำให้ครูและนักเรียนทั่วประเทศสามารถแชร์ความรู้ให้กันได้อย่างง่ายดาย
และข้อมูลทั้งหมดก็จะกลายเป็นห้องสมุดดิจิตอลขนาดใหญ่ที่ให้กลุ่มเป้าหมายสามารถค้นคว้าได้อย่างสะดวกและฟรี
เป็นการยกระดับการศึกษาของเมืองไทยให้ก้าวทันเทคโนโลยี

-   กลุ่มเป้าหมายหลักคือ 15-22 ปี (มัธยมต้น-มหาวิทยาลัย)

-   จำนวนสมาชิกอาศัยจากฐานรวมของทั้งธุรกิจ

-   คาดหวังมีผู้ใช้ต่อวัน 50,000 คนต่อวันภายใน 1 ปี

-   เน้นการสร้างภาพลักษณ์ที่ดีต่อสังคมในระดับองค์กรใหญ่

-   เน้นการขยายฐานผู้ใช้ให้ครอบคลุมทุกกลุ่มเป้าหมาย

  4.1.5.2 การตลาดและภาวะการแข่งขัน

4.1.5.2.1 การตลาด

สำหรับธุรกิจออนไลน์ในเมืองไทย ถือว่ายังล้าหลังประเทศต่างๆอย่างมาก
เพราะเจ้าของธุรกิจเกี่ยวกับออนไลน์ส่วนใหญ่ มองธุรกิจนี้ในแบบ Traditional Media
คือรูปแบบโฆษณาแบบเก่า เน้นการขายโฆษณาที่ผู้ใช้ผ่านไปมามากๆ
ซึ่งถือว่าไม่ได้ใช้ประโยชน์ของออนไลน์ให้เป็นประโยชน์
เพราะกลุ่มผู้ใช้ค่อนข้างต่อต้านโฆษณาประเภทนี้บนออนไลน์ เพราะถือว่ารุกล้ำความเป็นส่วนตัว
จึงทำให้เกิดช่องว่างให้ธุรกิจออนไลน์ต่างชาติเข้ามามีบทบาทอย่างมากในเมืองไทย เช่น Hi5 ,
MSN , Youtube , Facebook , iTunes เป็นต้น ซึ่งในเอเชียที่เจริญแล้วอย่างเช่น จีน ,
ญี่ปุ่น , เกาหลี , ไต้หวัน , สิงคโปร์
ต่างก็มีธุรกิจคอมมูนิตี้ออนไลน์ของตัวเองที่มีผู้ใช้สูงกว่าจากต่างชาติ โดยเฉพาะในช่วง 2-3
ปีหลังที่ธุรกิจออนไลน์นำเทคโนโลยีที่เรียกว่า Social Network เข้ามาใช้
ทำให้เป็นการก้าวกระโดดครั้งใหญ่ของวงการ ไม่ว่าจะเป็น Myspace , Hi5 , Youtube,
Facebook , Twitter เป็นต้น เพราะผู้บริโภคจะกลายเป็นทั้งผู้สร้างและผู้รับ
ผู้บริโภคเป็นผู้โฆษณาสินค้าให้เราเอง แบบปากต่อปาก ( Social Media )
ซึ่งน่าเชื่อถือกว่าเจ้าของสินค้าโฆษณาเอง ปัจจุบัน Facebook มีผู้ใช้ทั่วโลกกว่า 350 ล้านคน
มีคนไทยอยู่ 1.7 ล้านคน และ บริษัท Zynga ที่ผลิตเกม Farmville
หนึ่งในผู้ผลิตคอนเทนต์เพื่อผู้ใช้ใน Facebook สามารถทำรายได้ภายในระยะเวลา 2 ปี
มากกว่าพันล้านเหรียญ มากกว่า Google สมัยที่เปิดในระยะ 2-3ปีแรก
โดยรายได้จะมาจากการขายสินค้าดิจิตอล เช่น ไอเท็มในการเล่นเกม

นอกจากนี้ธุรกิจออนไลน์ยังครอบคลุมไปถึงมือถือแบบ Smartphone ซึ่งผู้บริโภคส่วนใหญ่ใช้ออนไลน์
เช่น iPhone , BlackBerry , Nokia Smartphone ฯลฯ ธุรกิจของ Smartphone
จะเน้นสร้างตลาดของตัวเองมากขึ้น (Marketplace) เน้นการสื่อสารแบบ Social Network
มากขึ้น ซึ่งทำให้ผู้บริโภคสามารถเชื่อมโยงกันได้ตลอดเวลาผ่านการออนไลน์ iPhone
ถือว่าเป็นตัวอย่างของการทำ Marketplace ในธุรกิจการขายเพลงดิจิตอลได้เป็นอย่างดี ปัจจุบัน
iTunes สามารถขาย MP3 ไปได้กว่า หมื่นล้านเพลงแล้ว กินส่วนแบ่ง
80%ในตลาดเพลงในอเมริกา ทั้งนี้ยังไม่รวมสินค้าดิจิตอลอื่นๆของ Apple ที่ทำรายได้ไม่น้อยกว่ากัน
เช่น การขายโปรแกรมบน iPhone ผ่านร้าน App Store เป็นต้น ในประเทศไทยมีผู้ใช้ iPhone
ราว 5 แสนเครื่อง และ BlackBerry ราว 2 แสนเครื่อง
ด้วยอัตราการเติบโตที่สูงมากในปีที่ผ่านมา อีกทั้งผู้ให้บริการเครือข่ายมือถือในประเทศไทย
ต่างก็มุ่งตรงไปที่ตลาด Smartphone ทำให้ปี 2553
ถือว่าเป็นโอกาสทองของธุรกิจออนไลน์อย่างมาก

กลยุทธ์การตลาด

1.) Zheza.com

เป็นผลิตภัณฑ์ที่จับกลุ่มวัยรุ่น ซึ่งถือว่าเป็นกลุ่มเป้าหมายที่รับเทคโนโลยีใหม่ได้ง่ายที่สุด ด้วยเทรนของ
Social Network ในตลาดโลก และในเมืองไทย Zheza ถือว่าเป็นรายแรกที่ลงมาจับทิศทางนี้
เราจึงได้เปรียบในเชิงเทคโนโลยี เพราะเราพัฒนาเทคโนโลยีเป็นของตัวเอง
ในปี2553เราปรับปรุงระบบ Social Network
ให้มีความก้าวหน้าและเหมาะกับผู้บริโภคในเมืองไทยมากกว่าธุรกิจออนไลน์จากต่างประเทศ
ซึ่งระบบ Social Network
นี้จะทำให้เรามีฐานข้อมูลพฤติกรรมผู้บริโภคอย่างละเอียดและสร้างเครือข่ายให้สามารถเข้าถึงสินค้าได้ง่าย
กระจายสินค้าได้ง่ายผ่านกลุ่มเพื่อนๆกันเอง (Social Media)
รู้ความต้องการของผู้บริโภคได้มากขึ้น เชื่อว่าในปี 2553 จะมีฐานข้อมูลกว่า 5ล้านคน
และการขายสินค้าดิจิตอลจะขยายตัวสูง อาจแตกไปสู่สินค้าอื่นๆ อีกมากมาย เช่น ธุรกิจเกมออนไลน์
, ธุรกิจe-book ที่ต่างประเทศกำลังเป็นที่นิยมอย่างมาก เพราะทุก Device สามารถอ่านได้ทุกที่
, ประหยัดค่าพิมพ์ , ค่าขนส่ง อย่างมาก

2.) Pleng.com

เนื่องจากธุรกิจเพลงทั่วโลกมีการเปลี่ยนแปลงอย่างสูง จากPhysical (ประเภท CD) ไปสู่
Digital อย่าง MP3 แทบจะทั้งหมดแล้ว โดยเฉพาะในอเมริกาและอังกฤษ หลายๆบริษัทที่ขาย
Physical ต้องเปลี่ยนตัวเองมาสู่ Digital Store เต็มตัว ในเมืองไทยเอง
ยังไม่มีการจัดการระบบเพื่อรองรับ Digital Music Store อย่างชัดเจน
มีเพียงความพยายามบ้าง แต่ด้วยความรู้ด้านระบบที่ยังไม่ดีพอ การเข้าใจพฤติกรรมผู้บริโภคน้อย
ทำให้ไม่ประสบความสำเร็จ ผู้ที่จะสามารถเดินธุรกิจ Digital Music Store ได้นั้น
ต้องมีจำนวนคอนเทนต์ในปริมาณที่มาก ราคาขายไม่แพง ช่องทางการจ่ายเงินสะดวก
และที่สำคัญคือผู้บริโภคสามารถเข้าถึงคอนเทนต์ได้ง่าย

ในปี 2005 Chris Anderson เขียนหนังสือชื่อว่า The Long Tail ว่าด้วยข้อมูลการขาย
Digital Content ในธุรกิจเพลงของอเมริกาจริง ทั้ง iTunes หรือ Amazon พิสูจน์ได้ว่า
การขายเพลงฮิต 1 เพลงอาจจะได้ 100,000 ดาวน์โหลด แต่ถ้าคุณมีเพลงไม่ฮิต 100,000 เพลง
และขายได้เพลงละ 1 โหลดเท่านั้น มันก็จะมีค่าเท่ากัน และจากข้อมูลพิสูจน์ว่า 98%
จากเพลงที่นำมาขายนั้น ขายได้อย่างน้อย 1 โหลดเสมอ

ด้วยระบบ Social Network ที่ช่วยให้การเข้าถึงข้อมูลของผู้บริโภคง่ายขึ้นอีก Pleng.com
จึงพัฒนารูปแบบใหม่ทั้งหมด จัดระบบการขาย หน้าร้าน ช่องทางการจ่ายเงิน ฯลฯ
เพื่อให้สอดคล้องกับธุรกิจเพลงในโลกที่ประสบความสำเร็จ
บวกกับพฤติกรรมจริงของผู้บริโภคในเมืองไทย ทำให้เห็นโอกาสอย่างมากในการเป็น Digital
Music Store ที่ครบวงจรที่สุดในเมืองไทย ซึ่งสามารถใช้งานได้ในทุก Device เช่นใน
BlackBerry เป็นต้น

นอกจากนี้ ตลาด Digital Music ยังมีกลุ่มเป้าหมายใหม่ๆที่ยังไม่เคยเข้าไปเช่น กลุ่มเพลงลูกทุ่ง
กลุ่มเพลงเก่า ซึ่งถือว่าเป็นตลาดใหญ่ และมีกำลังซื้อสูง
ก็เป็นโอกาสใหม่ๆที่มีความเป็นไปได้สูงเช่นกัน เพราะเทคโนโลยีดังกล่าว เข้าไปถึงทั่วประเทศแล้ว
เพียงแต่ยังไม่มีผู้ริเริ่มเปิดตลาดเท่านั้น

3.) Skoolbuz.com

ด้วยปัจจุบัน ธุรกิจออนไลน์แข่งกันที่ฐานข้อมูลเฉพาะ ใครมีจุดเด่นที่แตกต่างออกไปในตลาด
ก็จะสร้างกลุ่มผู้ใช้งานใหม่ๆได้มากขึ้น โดยเฉพาะ Search Engine
เพราะผู้ใช้ออนไลน์ปัจจุบันค้นหาข้อมูลเอง และต้องการข้อมูลเฉพาะมากขึ้น นอกเหนือจาก Google
แล้ว เช่น Twitter เอง นอกจากเป็น Social Network Platform แล้ว ยังเป็น Breaking
News Search Engine ด้วย เพราะผู้ใช้ทุกคนต่างอัพเดทเรื่องใหม่ๆมากมาย
ทำให้สามารถเจอข่าวสดๆใหม่ๆจาก Twitter ได้มากกว่า Google เป็นต้น Skoolbuz ก็เช่นกัน
เมื่อกลุ่มผู้ใช้ที่เจาะจงคือนักเรียน นักศึกษาและครูทั่วประเทศ
ทำให้ข้อมูลเจาะจงจะเกี่ยวกับการศึกษาโดยเฉพาะ และเมื่อมีผู้ใช้มากขึ้น ฐานข้อมูลมากขึ้น
ก็จะสามารถวิเคราะห์ข้อมูลข้ามผลิตภัณฑ์ได้ นำไปสู่การทำธุรกิจออนไลน์ต่อไป
รวมไปถึงการทำธุรกิจออนไลน์ในเชิง B2B ระหว่างองค์กรใหญ่ๆที่ต้องการทำ CSR ที่ได้ผลจริงๆ
เกิดขึ้นจริง เข้าถึงกลุ่มเป้าหมายจริงๆ การเปิดผลิตภัณฑ์ Skoolbuz.com
นั้นจะอ้างอิงฐานข้อมูลเดิมที่มีอยู่กว่า 2 ล้านคน ให้เข้ามาใช้ Skoolbuz.com ได้เลย

  4.1.5.2.2 ภาวะการแข่งขัน

 1.) Zheza.com

การแข่งขันในกลุ่มเว็บไซด์ในลักษณะเดียวกับเว็บไซด์ Zheza.com ในประเทศไทย
โดยเฉพาะกับคู่แข่งขันที่เป็นกลุ่มนักพัฒนาเว็บไซด์คนไทยนั้น ยังถือว่ายังคงมีระดับการแข่งขันที่น้อย
เนื่องจากปัจจุบันยังไม่พบว่ามีเว็บไซด์จากนักพัฒนาเว็บไซด์คนไทยรายใดที่จะมีรูปแบบการสร้างเว็บไซด์ให้เทียบเคียงได้กับเว็บไซด์
Zheza.com และเรามีการเรียนรู้และพัฒนาระบบของตัวเองมาเกือบ 3 ปีแล้ว
หากแต่ก็ถือเป็นอุปสรรคที่สำคัญยิ่งในการสร้างการรับรู้ให้กับกลุ่มลูกค้าองค์กร
หรือมีเดียเอเยนซี่ต่างๆให้เข้าใจในรูปแบบเว็บไซด์ใหม่นี้ได้

 2.) Pleng.com

เดิมที การแข่งขันในตลาดออนไลน์ในเมืองไทยที่มีการให้บริการข้อมูลเกี่ยวกับเพลง
ค่อนข้างจะมีเยอะมาก แต่ไม่ก่อให้เกิดธุรกิจโดยตรง
เป็นเพียงการใช้คอนเทนต์ประเภทเพลงไปดึงความสนใจของผู้เข้าชมเว็บไซด์เท่านั้น
แต่ในทิศทางใหม่ คือการนำ Pleng.com ซึ่งมีTrafficการเข้าชมสูงกว่า 140,000 คนต่อวัน
ไปสู่ Digital Music Store ร้านขายเพลงออนไลน์ นับว่าเป็นการเปิดตลาดธุรกิจเพลง
Digital แบบเต็มตัวในเมืองไทย แม้ว่าจะมีร้านขายเพลงออนไลน์อยู่บ้างในเมืองไทย
แต่ก็ค่อนข้างน้อย และไม่ได้รับความนิยม ด้วยความรู้ความเข้าใจในระบบการจัดการ
การนำเทคโนโลยีสมัยใหม่มาใช้ การเข้าใจตลาดอย่างแท้จริง และจำนวนคอนเทนต์ที่มี
เป็นปัจจัยสำคัญในการดำเนินธุรกิจประเภทนี้ ซึ่งประสบความสำเร็จอย่างมากทั่วโลก
เพราะธุรกิจเพลงในโลกวันนี้ ก้าวเข้าสู่ Digital Music แล้ว 90%
แน่นอนว่าในเมืองไทยก็ต้องหมุนตามโลกเช่นกัน

3.  Skoolbuz.com

สำหรับในตลาดออนไลน์แล้ว คอมมูมิตี้ทางการศึกษามีอยู่บ้าง แต่ไม่ประสบความสำเร็จเท่าที่ควร
เพราะเนื้อหา รูปแบบ ค่อนข้างล้าสมัยและหนักไปทางวิชาการอย่างมาก
ทำให้กลุ่มเป้าหมายจริงๆคือนักเรียน นักศึกษาไม่ให้ความสนใจ
ซึ่งจริงๆแล้วในต่างประเทศถือว่าเป็นสิ่งที่ได้รับความสนใจอย่างมาก เช่น Wikipedia.com
เป็นต้น ดังนั้นตลาดออนไลน์ด้านการศึกษาจึงไม่มีผู้ที่ลงมาให้ความสนใจมากนัก
ทั้งๆที่กลุ่มเป้าหมายค่อนข้างกว้าง และมีความจำเป็นต่อชีวิตประจำวันอย่างยิ่ง
เนื่องจากการศึกษาปัจจุบันจำเป็นต้องหาข้อมูล แลกเปลี่ยนความรู้กัน
ซึ่งแหล่งค้นหาเดียวของนักเรียนไทยคือ google.com
ทำให้วงความรู้และความชัดเจนของข้อมูลไม่ตรงตามความต้องการมากนัก
ดังนั้นช่องว่างทางการตลาดยังมีอยู่อีกมาก

 4.1.5.3 การจัดหาผลิตภัณฑ์หรือบริการ

 1.) Zheza.com

การผลิตคอนเทนต์ในธุรกิจออนไลน์ปัจจุบันนั้น จะเน้นระบบ User-Generated Content
(ผู้บริโภคผลิตคอนเทนต์เอง) เป็นหลัก เพราะนั่นคือคอนเทนต์ที่ตรงใจกลุ่มเป้าหมายมากกว่า
สามารถผลิตคอนเทนต์ที่เติบโตและมากพอกับความต้องการอย่างแท้จริง เช่น Youtube,
Myspace, Facebook เป็นต้น ทำให้ต้นทุนต่ำและDemand กับ Supply เติบโตคู่กันไปได้เอง
ซึ่งสินค้าทั้งหมด จะเป็น Digital Goods หรือสินค้าดิจิตอล เช่น เพลง , Items , โฆษณา ,
เกม เป็นต้น

 2.) Pleng.com

ร้านขายเพลงออนไลน์ จะเป็นการนำเอาคอนเทนต์เพลงทั้งหมด ทั้งของ RS
และค่ายเพลงอื่นๆที่ทำสัญญาการขายในระบบดิจิตอล
มาแปลงเป็นคอนเทนต์ประเภทดิจิตอลเพื่อวางขาย โดยแต่ละเพลง ทั้ง MP3 และวิดีโอ MP4
จะถูกป้อนข้อมูล Metadata (ข้อมูลเชิงลึกของแต่ละเพลง เช่น ชื่อค่าย ชื่อศิลปิน ชื่อเพลง
เนื้อร้องทั้งหมด ผู้แต่ง ความเร็วของเพลง สไตล์ของเพลง ปีที่วางขาย ฯลฯ)
เพื่อให้เกิดการค้นหาของผู้บริโภคอย่างสมบูรณ์ ( Genius Search) เช่น ผู้บริโภคชอบเพลงแบบ
เพลงช้าของโฟร์มด ระบบสามารถป้อนเพลงอื่นๆที่มีสไตล์คล้ายกัน และศิลปินที่มีสไตล์คล้ายกัน
นำเสนอให้กับผู้บริโภคได้ทันที เป็นต้น ซึ่งในเมืองไทยยังไม่มีการจัดเก็บข้อมูลในลักษณะนี้
ต่างกับต่างประเทศที่เก็บข้อมูลเชิงลึกมานานหลายปีแล้ว ทำให้เป็นกลยุทธ์หลักในการขายดิจิตอล

3.  Skoolbuz.com

ข้อมูลทางการศึกษาของ Skoolbuz
จะเริ่มสร้างคลังข้อมูลจากหน่วยงานราชการที่เก็บรวบรวมข้อมูลเอาไว้ทั่วประเทศ ทั้งตัวหนังสือ
รูปภาพ และวิดีโอ เพื่อเป็นจุดเริ่มต้นในการค้นหาข้อมูลเบื้องต้นได้ และจะทำการเข้า Workshop
กับโรงเรียนในกลุ่มที่เข้าร่วมทั่วประเทศ เพื่อให้รู้จักวิธีใช้ Skoolbuz.com
ให้เกิดประโยชน์ทั้งครูและนักเรียน ทำให้ช่องว่างด้านเทคโนโลยีของครูและนักเรียนแคบลง
และเกิด User-Generated Content ของกลุ่มผู้ใช้ทั่วประเทศ
ช่วยให้ข้อมูลการศึกษาไปได้ทั่วถึงกันเป็นเครือข่าย (Social Network)

4.1.5.4 ผลกระทบต่อสิ่งแวดล้อม

-ไม่มี-

4.2 ธุรกิจโชว์บิซ

รายได้จากธุรกิจโชว์บิซ มาจาก 2 ส่วน ได้แก่ การจัดคอนเสิร์ตและอีเว้นท์
ให้กับภาครัฐและเอกชน และการบริหารศิลปิน

4.2.1 การจัดคอนเสิร์ตและอีเว้นท์ ให้กับภาครัฐและเอกชน

4.2.1.1 ลักษณะผลิตภัณฑ์หรือบริการ

ประเภทของธุรกิจการแสดง และ อีเว้นท์
เป็นอีกรูปแบบหนึ่งประเทศไทยที่มีการขยายตัวอย่างรวดเร็ว เนื่องจากสินค้า บริการ และ
เอเจนซี่โฆษณา หันมาจัดสรรงบประมาณในแง่ของ Below the line มากขึ้น
ในรอบหลายปีที่ผ่านมา สืบเนื่องมาจากเวลาค่าโฆษณาสื่อทางโทรทัศน์ จะมีราคาสูงมากขึ้น
ประกอบกับสินค้าในประเภทเดียวกันมีคู่แข่งทางการค้ามากขึ้น

อาร์เอสมีความเชี่ยวชาญในการจัดคอนเสิร์ต และ อีเว้นท์
ผลิตผลงานได้สอดคล้องกับแผนการตลาดของสินค้า บริการ และ เอเจนซี่
ที่หันมาลงทุนในสื่อกิจกรรม หรือ Below the line ประเภทการแสดง และ อีเว้นท์
โดยมีการเสนอแผนงาน รูปแบบสื่อกิจกรรมบันเทิงต่างๆ
ให้มีความต่อเนื่องและส่งผลต่อธุรกิจในระยะยาวได้

4.2.1.2 การตลาดและภาวะการแข่งขัน

4.2.1.2.1 การตลาด

  ก. กลยุทธ์การตลาด

1. นำเสนอรูปแบบงานที่มีคุณภาพ

2. นำรูปแบบการจัด Event แบบสากล และเทคโนโลยีมาประยุกต์ใช้

3. นำเสนอการบูรณาการ (Integrate) เชิงลึกระหว่างสินค้า กับ งาน Event
เพื่อเป็นการสร้างกระแสตลาด

  ข. ลักษณะลูกค้า และกลุ่มเป้าหมาย

1. กลุ่มผู้สนับสนุนด้านการเงิน

2. กลุ่มผู้สนับสนุนด้านสื่อ และอื่นๆ

3. กลุ่มผู้ชมงาน Event และกลุ่มผู้บริโภคทั่วไป

4.2.1.2.2 ภาวะการแข่งขัน

สำหรับธุรกิจการจัดคอนเสิร์ต และ Event ในประเทศไทยจะจัดแบ่งเป็น 3 กลุ่มใหญ่ ดังนี้

1. กลุ่มบริษัทประเภท จัดทำ Presentation และ Event Organizer ที่ให้บริการรับจัด
Event ทั่วไปให้กับสินค้า และบริการ

2. กลุ่มบริษัทประเภท Local Event Promoter ที่ให้บริการจัดการแสดง โชว์ คอนเสิร์ต
โดยเป็นผู้ลงทุนในการทำตลาด จัดงานเอง และ / หรือ ร่วมกับบริษัทอื่นๆ ในประเทศ

3. กลุ่มบริษัทประเภท International Event Promoter ที่ให้บริการจัดการแสดง โชว์
คอนเสิร์ต โดยผู้ลงทุน และให้บริการในการทำแผนตลาด จัดงานเอง และ / หรือ ร่วมกับบริษัทอื่น
โดยเป็นผู้คัดสรรงานเพื่อมาทำตลาดในประเทศ

การจัดคอนเสิร์ต และ Event ในประเทศไทย มีการแข่งขันค่อนข้างสูง เนื่องจากมีผู้ประกอบการ
ทั้งบริษัทที่มีขนาดเล็ก กลาง และใหญ่ เป็นจำนวนมาก
แต่ในขณะเดียวกันธุรกิจนี้ก็มีโอกาสทางด้านธุรกิจสูง เนื่องจากแผนการตลาดส่วนใหญ่ของสินค้าต่างๆ
จะจัดสรรงบประมาณของ Blow the line เพิ่มขึ้นทุกๆปีเช่นกัน

อาร์เอสเป็นบริษัทบันเทิงขนาดใหญ่ ซึ่งมีข้อได้เปรียบในการดำเนินธุรกิจการจัดคอนเสิร์ตและอีเว้นท์
เนื่องจากมีศิลปิน นักร้อง ที่ได้รับความนิยมอยู่ในสังกัดเป็นจำนวนมาก อีกทั้งมีธุรกิจสื่อครบวงจร
ทั้งสื่อโทรทัศน์ สื่อวิทยุ สื่อสิ่งพิมพ์ และสื่อในห้างโมเดิร์นเทรด
ทำให้มั่นใจได้ว่าการจัดคอนเสิร์ตและอีเว้นกับบริษัทฯ
จะตอบสนองความต้องการของลูกค้าได้อย่างมีประสิทธิภาพ

4.2.1.3 ผลกระทบต่อสิ่งแวดล้อม

- ไม่มี –

4.2.2 การบริหารศิลปิน

4.2.2.1 ลักษณะผลิตภัณฑ์หรือบริการ

เนื่องจากอาร์เอสดำเนินธุรกิจบันเทิงแบบครบวงจรมาจนกระทั่งถึงปัจจุบัน พบว่ามีศิลปิน
นักแสดงในสังกัดมากมาย ซึ่งศิลปินและนักแสดงเหล่านี้ถือเป็นสินทรัพย์ของอาร์เอส
ที่สร้างมูลค่าและเป็นตัวแทนของบริษัทฯในการเข้าร่วมกิจกรรมกับองค์กรอื่นๆ
รวมทั้งการรับงานหลังจากออกอัลบั้มและโปรโมทผลงานเพลงจนเป็นที่นิยมแล้ว

การบริหารศิลปิน คือ การจัดการงานต่างๆเพื่อให้เกิดมูลค่าเพิ่มแก่ตัวศิลปิน
มุ่งเน้นในการสร้างงานเพื่อเสริมสร้างรายได้ให้กับศิลปินในสังกัด
นอกเหนือจากการออกผลงานเพลงหรือผลงานแสดงตามปกติ
โดยผลงานเหล่านี้จะต้องสอดคล้องและเกื้อหนุนให้ภาพลักษณ์ของศิลปินดีขึ้นหรือชัดเจนขึ้น
ซึ่งงานที่กล่าวมาข้างต้นสามารถแบ่งออกเป็น 2 ประเภท ดังนี้

1. งานโชว์บิซ ซึ่งสามารถแบ่งออกได้เป็น

  a. การจัดแสดงคอนเสิร์ตทั้งในประเทศและต่างประเทศ

  b. งานโชว์ตัว ไม่ว่าจะเป็นการร้องเพลง เดินแบบ สัมภาษณ์ เล่นกีฬา ฯลฯ

  c. งานจ้างแสดงเพื่อเก็บบัตรเข้าชมในลักษณะล้อมรั้ว

  d. การรับจ้างผลิตงานตามความต้องการของลูกค้า

2. งานไลเซ่นส์ ซึ่งสามารถแบ่งออกได้เป็น

  a. งานพรีเซนเตอร์ ไลเซ่นส์

  b. งานเมอร์ชั่นไดซ์ ไลเซ่นส์

  c. งานโปรโมชั่น ไลเซ่นส์

4.2.2.2 การตลาดและภาวะการแข่งขัน

4.2.2.2.1 การตลาด

บริษัทฯ ใช้ทั้ง Mass Customization Strategy และ Customization Strategy
เป็นกลยุทธ์หลักในการทำงาน (ขึ้นอยู่กับประเภทของการผลิตและการบริการ)
โดยมุ่งเน้นไปที่กลุ่มลูกค้าโดยตรง (Direct Customer) เป็นหลัก
แต่ก็ไม่ละเลยลูกค้าในกลุ่มตัวแทน (Advertising Agency)
ทั้งนี้ในการนำเสนองานให้กับลูกค้านั้นทาง
บริษัทฯมุ่งเน้นที่จะให้ลูกค้าได้มองให้เห็นว่างานที่บริษัทฯเสนอนั้น เป็นเครื่องมือทางการตลาด
(Marketing Tool)
ในการที่จะทำให้ลูกค้าแต่ละรายประสบความสำเร็จในวัตถุประสงค์ทางการตลาดที่ตั้งไว้ของลูกค้าทุกรายโดยอาศัยหลักการของ
Entertainment Marketing ในการเข้าถึงผู้บริโภค

ในปี 2552 ช่วงปลายปี บริษัทฯมีการปรับโมเดลในการบริหารจัดการศิลปิน
โดยให้ศิลปินสามารถรับงานเองได้ โดยราคาค่าจ้างต้องอยู่ในเกณฑ์มาตรฐานของบริษัทฯ
และศิลปินต้องหักส่วนแบ่งกลับมาให้บริษัทฯ ตามที่กำหนดไว้ ซึ่งโมเดลใหม่นี้
ทำให้ศิลปินมีงานและรายได้เพิ่มมากขึ้น และการบริหารจัดการ เกิดความคล่องตัวมากขึ้น

4.2.2.2.2 ภาวะการแข่งขัน

งานบริหารศิลปินนั้น การแข่งขันในปีที่ผ่านมานับว่ามีความเข้มข้นขึ้น
เนื่องจากมีคู่แข่งขันรายใหม่ที่เป็นค่ายเพลง เข้ามามีบทบาทในตลาดมากขึ้น
ทำให้มีตัวเลือกในตลาดค่อนข้างมาก อาทิ ค่าย Smallroom ค่าย Sony ค่าย True Fantasia
เป็นต้น

4.2.2.3 ผลกระทบต่อสิ่งแวดล้อม

- ไม่มี -

4.3 ธุรกิจภาพยนตร์

4.3.1 ลักษณะผลิตภัณฑ์หรือบริการ

  การประกอบธุรกิจภาพยนตร์มีลักษณะเด่นของธุรกิจ พอสรุปได้ 5 ประการดังนี้

1.  ต้นทุนการสร้างและค่าใช้จ่ายในการโปรโมทภาพยนตร์แต่ละเรื่องไม่เท่ากัน
    จะแปรผันตามประเภทและขนาดของภาพยนตร์ โดยเฉลี่ยอยู่ที่ระดับเรื่องละ 15-20 ล้านบาท
    สำหรับต้นทุนผลิต และอีกประมาณ 15-20 ล้านบาทโดยเฉลี่ยสำหรับค่าใช้จ่ายในการโปรโมท

2.  ต้นทุนผลิตส่วนใหญ่ประมาณร้อยละ 60-70 เป็นค่าใช้จ่ายในการถ่ายทำซึ่งใช้เวลาประมาณ
    3-4 เดือน และขั้นตอนในห้องแล็ปใช้เวลาประมาณ 2 เดือน

3.  การขายงานภาพยนตร์ จะเริ่มจากการขาย Pre-Sale คือ
    การขายสิทธิ์ให้แก่สายหนังต่างจังหวัด, VCD, DVD,
    การขายสิทธิ์ในการแพร่ภาพทางเคเบิลทีวี, สถานีโทรทัศน์ฟรีทีวี
    และการขายสิทธิ์ให้ต่างประเทศ

4.  รายได้จากการเข้าฉายในโรงภาพยนตร์ในระบบส่วนแบ่ง (Sharing)
    จากค่าบัตรเข้าชมภาพยนตร์ในเขตกทม. และปริมณฑลปัจจุบันอัตราส่วนแบ่งอยู่ที่ร้อยละ 50

5.  รายได้จากการนำภาพยนตร์ที่ออกจากโรงภาพยนตร์ไปบรรจุลงแผ่น VCD และ DVD
    ซึ่งถ้าหากภาพยนตร์เรื่องนั้นๆ ได้รับความนิยมมากตอนที่ฉายในโรงภาพยนตร์ ยอดขาย VCD
    และDVD ก็จะสูงตามไปด้วย

ที่ผ่านมากลุ่มอาร์เอสมีเป้าหมายในการเป็นผู้นำในธุรกิจภาพยนตร์
โดยมีแผนที่จะผลิตภาพยนตร์อย่างต่อเนื่อง ด้วยความพร้อมในทุกด้านทั้งเงินทุน นักแสดง
และทีมงานผลิตที่มีความชำนาญในการผลิตงานภาพยนตร์และประสบการณ์ในการประเมินตลาดภาพยนตร์
เป็นปัจจัยสำคัญที่ทำให้ผลงานภาพยนตร์ของกลุ่มฯ ได้รับความนิยมตลอดมา

4.3.2 การตลาดและภาวะการแข่งขัน

4.3.2.1 การตลาด

 4.3.2.1.1 กลยุทธ์การตลาด

1) กลยุทธ์การนำเสนอผลงานคุณภาพและตรงตามรสนิยมของตลาด

ในการผลิตงานภาพยนตร์ กลุ่มอาร์เอสให้ความสำคัญกับทุกขั้นตอนของการผลิต
เริ่มจากทีมงานทำการศึกษาประเมินเหตุการณ์สภาพตลาดและรสนิยมของตลาดผู้ชมในขณะนั้น
และเมื่อได้โครงเรื่องที่เหมาะสมจะเป็นขั้นตอนการเขียนบท
กำหนดตัวนักแสดงและกระบวนการถ่ายทำ
การตัดต่อและการบันทึกเสียงด้วยความพิถีพิถันทำให้ผลงานที่ออกมามีคุณภาพและตรงกับความนิยมของผู้ชม

2) กลยุทธ์ความต่อเนื่อง

ด้วยประสบการณ์ในธุรกิจอันยาวนานกว่า 25 ปี ทำให้กลุ่มอาร์เอสตระหนักดีว่า
ความต่อเนื่องเป็นกลยุทธ์ที่สำคัญที่จะทำให้เกิดความมั่นใจและความไว้วางใจจากบริษัทคู่ค้าอันได้แก่
เจ้าของสถานีโทรทัศน์ เจ้าของโรงภาพยนตร์ ผู้ประกอบการสายหนัง ผู้ประกอบการ Home
Entertainment และจากผู้ชม
นอกจากนี้การทำธุรกิจที่ต่อเนื่องทำให้กลุ่มอาร์เอสสามารถขยายการลงทุนในส่วนที่เกี่ยวเนื่องได้อย่างต่อเนื่อง
เช่น การเพิ่มจำนวนทีมงานผลิต การลงทุนในอุปกรณ์ถ่ายทำที่ทันสมัย และการทำการตลาดที่ต่อเนื่อง

4.3.2.1.2 ลักษณะลูกค้าและกลุ่มลูกค้าเป้าหมาย

  1) กลุ่มลูกค้าภาพยนตร์

ลูกค้าหลัก ได้แก่ โรงภาพยนตร์ สายหนังต่างจังหวัด สถานีโทรทัศน์ประเภทฟรีทีวี เคเบิลทีวี
ผู้ประกอบการ Home Entertainment และผู้ซื้อสิทธิ์ในตลาดต่างประเทศ

4.3.2.1.3 ช่องทางการจำหน่าย

1) ช่องทางการจำหน่ายภาพยนตร์มี 5 ช่องทางดังนี้

1.  สายหนังต่างจังหวัด

2.  ผู้ประกอบการโทรทัศน์ทั้งเคเบิลทีวี และฟรีทีวี

3.  ผู้ชมภาพยนตร์ในโรงภาพยนตร์ในเขตกรุงเทพและปริมณฑล

4.  ผู้ประกอบการธุรกิจ Home Entertainment ในรูปแบบของ Video, VCD และ DVD

5.  ผู้ซื้อสิทธิ์ในตลาดต่างประเทศ

 4.3.2.2 ภาวะการแข่งขัน

 4.3.2.2.1 มูลค่าตลาดภาพยนตร์และแนวโน้มการเติบโต 

ตลาดภาพยนตร์ในปี 2552 ที่ผ่านมามีมูลค่าประมาณ 3,401 ล้านบาท โดยเพิ่มขึ้นจากปี 2551
ประมาณ 237 ล้านบาท สำหรับภาพยนตร์ไทยมีมูลค่าประมาณ 1,186
ล้านบาทจากภาพยนตร์ที่ออกฉาย 48 เรื่อง เพิ่มขึ้นจากปีก่อน 16 ล้านบาท
ในส่วนของอาร์เอสมีภาพยนตร์ออกฉายทั้งสิ้น 3 เรื่องในปี 2552

ตารางมูลค่าตลาดภาพยนตร์ (ล้านบาท)

  ---------------------------------- ------------ ------------ ------------
                                     2550         2551         2552

  ภาพยนตร์ไทย                         1,654        1,170        1,186

  ภาพยนตร์ Hollywood                  1,857        1,849        2,215

  ภาพยนตร์ต่างประเทศอื่นๆ                98           145          -

  รวม                                3,609        3,164        3,401
  ---------------------------------- ------------ ------------ ------------

ที่มา : บริษัท, โรงภาพยนตร์ และตัวแทนจำหน่ายภาพยนตร์

4.3.2.2.2 ผู้ประกอบการภาพยนตร์

ผู้ประกอบการภาพยนตร์ไทยรายใหญ่ที่มีผลงานสร้างอย่างต่อเนื่องในปัจจุบันมีจำนวน 5
รายหลักได้แก่ กลุ่มอาร์เอส สหมงคลฟิล์ม ไฟว์สตาร์ พระนครฟิล์มและ จีทีเอช

 4.3.2.2.3 แนวโน้มภาวะการแข่งขัน 

บริษัทฯ ประเมินภาวะการแข่งขันของธุรกิจภาพยนตร์ไทยในปี 2553 จะมีการแข่งขันที่เข้มข้นมากขึ้น
แต่จำนวนผู้แข่งขันลดน้อยลง เนื่องจากในปัจจุบันผู้ชมมีความพิถีพิถันในการเลือกชมภาพยนตร์มากขึ้น
โดยหากภาพยนตร์ไทยเข้าฉายพร้อมกัน 2 หรือ 3 เรื่อง
ผู้ชมภาพยนตร์มักจะเลือกชมเพียงเรื่องใดเรื่องหนึ่งเท่านั้น
นอกจากนี้หากมีภาพยนตร์รอฉายในสัปดาห์ถัดไปหลายเรื่อง
จะส่งผลให้รอบฉายลดลงอย่างรวดเร็วถ้าหากภาพยนตร์เรื่องนั้นๆไม่ทำรายได้

ด้วยเหตุนี้บริษัทฯจึงได้มีการปรับโมเดลของธุรกิจภาพยนตร์ขึ้นใหม่
เพื่อให้สอดคล้องกับสถานการณ์ตลาด โดยที่การผลิตภาพยนตร์ 1 เรื่อง
จะใช้งบประมาณในการสร้างไม่เกิน 20 ล้านบาท และจะต้องหารายได้จากการขาย Sponsor
หรือการสอดแทรกผลิตภัณฑ์เข้าไปในบทภาพยนตร์ นอกจากนี้
เชื่อว่าผู้ผลิตจะพยายามขยายช่องทางการจำหน่ายออกสู่ตลาดต่างประเทศมากขึ้นอันสืบเนื่องมาจากการประสบความสำเร็จของภาพยนตร์ไทยหลายๆ
เรื่องในตลาดต่างประเทศ ประกอบกับปัญหาจากตลาดภายในประเทศดังได้กล่าวมาแล้วข้างต้น

 4.3.3 การจัดหาผลิตภัณฑ์หรือบริการ

ด้วยโครงสร้างธุรกิจภาพยนตร์ที่วางไว้ของกลุ่มอาร์เอสทำให้การประกอบธุรกิจภาพยนตร์ดำเนินไปอย่างมีศักยภาพ
และมีความต่อเนื่องมาโดยตลอด ในปี 2553 นี้ในส่วนของธุรกิจภาพยนตร์จะมีการ Re Branding
เพื่อเพิ่มความน่าเชื่อถือของธุรกิจภาพยนตร์ของบริษัท
ตลอดจนเพื่อให้เกิดความชัดเจนในการประกอบการธุรกิจภาพยนตร์มากยิ่งขึ้น มีการทำ brand
research ไม่ว่าจะเป็น clients & prospects interview เกี่ยวกับเรื่องของ brand
image, brand survey, brand report, brand monitoring ของบริษัทอาร์เอส จำกัด
(มหาชน)เอง หรือของคู่แข่ง ส่วนใน rebrand building process
สิ่งที่บริษัทให้ความสำคัญก็คือ การเปลี่ยน logo ของธุรกิจภาพยนตร์ใหม่ภายใต้ชื่อว่า” FILM R
US” (ฟิล์ม อาร์ อัส) เพื่อที่จะสะท้อนความใหม่ (innovation) ความบันเทิง (entertain)
และความหลากหลาย (variety) จากภาพยนตร์ของบริษัทเพื่อสื่อสารไปสู่กลุ่มผู้บริโภคโดยทั่วไปได้

ในด้านการผลิตภาพยนตร์นั้นในปีนี้มีความชัดเจนมากขึ้นในทั้งในส่วนของการคัดสรรโครงการ,
การเลือกสรรผู้กำกับภาพยนตร์และทีมงานผลิต, แนวภาพยนตร์
เพื่อสนองตอบกับนโยบายหลักขององค์กรตามที่กล่าวมาข้างต้นและสนองความต้องการของผู้บริโภคภาพยนตร์ในตลาดปัจจุบัน

นอกจากนี้ในส่วนของธุรกิจภาพยนตร์ยังได้รับการสนับสนุนด้านเครื่องมือและอุปกรณ์ในการถ่ายทำจาก
บริษัท อาร์เอส สตูดิโอ จำกัด ทำให้แผนงานการผลิตภาพยนตร์ของกลุ่มดำเนินไปอย่างราบรื่น

ในด้านการสรรหานักแสดงนั้น บริษัทฯ มีนโยบายการสรรหาที่เป็นอิสระ ขึ้นอยู่กับความเหมาะสมของ
Character ของนักแสดงกับบทภาพยนตร์แต่ละเรื่อง
สำหรับการสรรหาผู้กำกับภาพยนตร์ที่ผ่านมานอกจากการร่วมงานกับผู้กำกับภาพยนตร์มืออาชีพที่มีชื่อเสียง
กลุ่มอาร์เอสได้ผลิตผู้กำกับใหม่จากบุคลากรภายในที่มีแนวคิดสร้างสรรค์เพื่อเสนองานภาพยนตร์ที่มีรูปแบบใหม่ๆ
ไม่ซ้ำแนวตลาดเดิม ทำให้งานภาพยนตร์ของกลุ่มอาร์เอสเป็นที่น่าติดตามของผู้ชมภาพยนตร์ตลอดมา
และเนื่องด้วยการดำเนินแผนงานผลิตภาพยนตร์ที่ต่อเนื่องทำให้บุคลากรด้านต่างๆ อันได้แก่
ผู้เขียนบทภาพยนตร์ ผู้กำกับภาพยนตร์ นักแสดง
และทีมงานผลิตให้ความสำคัญติดตามและสนใจเข้าร่วมงานกับกลุ่มฯ อย่างต่อเนื่อง

การผลิตแต่ละเรื่องนั้น จะใช้เวลาในการลงทุนสร้างรวมประมาณ 8-10 เดือน
ประกอบด้วยช่วงแรกประมาณ 3-4 เดือน เป็นขั้นตอนของการเตรียมงานเริ่มตั้งแต่การคัดเลือก
พัฒนาบท และเขียนบทภาพยนตร์ เมื่อบทเรียบร้อย ขั้นตอนต่อไปเป็นการคัดเลือกนักแสดง
เตรียมคิวถ่ายทำ และวางแผนด้านสถานที่และอุปกรณ์การถ่ายทำทั้งหมด
เมื่อทุกอย่างพร้อมจะเริ่มเปิดกล้องทันทีและใช้ระยะเวลาโดยประมาณ 3-4
เดือนจนงานถ่ายทำแล้วเสร็จ จากนั้นเป็นขั้นตอนในห้องตัดต่อ ซึ่งใช้เวลาโดยประมาณ 2 เดือน
ก่อนจะกำหนดวันเข้าฉายในโรงภาพยนตร์ บริษัทฯ
จะวางแผนการตลาดสินค้าโดยการทำโฆษณาประชาสัมพันธ์ล่วงหน้าประมาณ 2
เดือนเพื่อให้ลูกค้าผู้ชมรับทราบข่าวสาร

 4.3.4 ผลกระทบต่อสิ่งแวดล้อม

-ไม่มี-

4.4 ธุรกิจสื่อ

ธุรกิจสื่อของอาร์เอส ประกอบด้วย 3 สื่อหลัก ได้แก่ สื่อโทรทัศน์ สื่อวิทยุ
และสื่อในห้างโมเดิร์นเทรด

4.4.1 ธุรกิจสื่อโทรทัศน์

ธุรกิจสื่อโทรทัศน์ แบ่งเป็น 2 ส่วน ได้แก่ ธุรกิจ Free TV และ ธุรกิจ Satellite TV

4.4.1.1 ธุรกิจ Free TV

4.4.1.1.1 ลักษณะผลิตภัณฑ์หรือบริการ

อาร์เอสดำเนินการผลิตรายการโทรทัศน์ และละครโทรทัศน์
ซึ่งออกอากาศทางสถานีโทรทัศน์ช่องต่างๆ ได้แก่ สถานีวิทยุโทรทัศน์กองทัพบก ช่อง 5 และ
สถานีโทรทัศน์โมเดิร์นไนน์ ทีวี โดยในปี 2552 ทางบริษัทฯ ดำเนินการผลิตรายการ จำนวน 8
รายการ และละครโทรทัศน์ จำนวน 1 เรื่อง

โดยมีรายละเอียด (ข้อมูล ณ วันที่ 31 ธันวาคม 2552) ดังแสดงในตารางข้างล่างนี้

+-----------------+-----------------------+------+------+-----+-----+
| รายการ          | ประเภทรายการ          | วัน   |      |     | ส   |
|                 |                       | เวลา |      |     | ถานี |
|                 |                       | ออกอ |      |     |     |
|                 |                       | ากาศ |      |     |     |
+-----------------+-----------------------+------+------+-----+-----+
| ASIAN COUNTDOWN | ENTERTAINMENT REPORT  | พุธ   | 23 : | 00  | 5   |
|                 |                       |      | 20   | :   |     |
|                 | & ASIAN LIVE CONCERT  |      |      | 10  |     |
+-----------------+-----------------------+------+------+-----+-----+
| TEEN PLUS SHOW  | ว                     | ศุกร์  | 22 : | 23  | 5   |
|                 | าไรตี้บันเทิงสำหรับคนรุ่นใหม่ |      | 25   | :   |     |
|                 |                       |      |      | 05  |     |
+-----------------+-----------------------+------+------+-----+-----+
| KAMIKAZE CLUB   | ว                     | เสาร์ | 15 : | 16  | 5   |
|                 | าไรตี้บันเทิงสำหรับคนรุ่นใหม่ |      | 45   | :   |     |
| ชุมชนคนรุ่นใหม่     |                       |      |      | 35  |     |
+-----------------+-----------------------+------+------+-----+-----+
| 2 NITE LIVE     | รายกา                 | เส   | 00 : | 01  | 5   |
|                 | รเพลงสตริงสำหรับคนรุ่นใหม่ | าร์-อ | 30   | :   |     |
|                 |                       | าทิตย์ |      | 45  |     |
+-----------------+-----------------------+------+------+-----+-----+
| ดาราปาร์ตี้        | วาไรตี้บันเทิง            | พุธ   | 23 : | 00  | 5   |
|                 |                       |      | 20   | :   |     |
|                 |                       |      |      | 10  |     |
+-----------------+-----------------------+------+------+-----+-----+
| ฟ้าเมืองไทย       | วาไรตี้บันเทิง            | อ    | 22 : | 23  | 5   |
|                 |                       | าทิตย์ | 20   | :   |     |
|                 |                       |      |      | 15  |     |
+-----------------+-----------------------+------+------+-----+-----+
| เมนูวันหยุด        | วาไรตี้บันเทิง            | ว    | 12 : | 13  | 7   |
|                 |                       | ันหยุด | 00   | :   |     |
|                 |                       |      |      | 00  |     |
+-----------------+-----------------------+------+------+-----+-----+
| กว่าจะเป็นดาว     | วาไรตี้บันเทิง            | อ    | 14 : | 15  | 9   |
| ปาปารัซซี่         |                       | าทิตย์ | 05   | :   |     |
|                 |                       |      |      | 00  |     |
+-----------------+-----------------------+------+------+-----+-----+
| DADDY DUO       | ละครโทรทัศน์            | เส   | 21 : | 22  | 9   |
|                 |                       | าร์-อ | 05   | :   |     |
| คุณพ่อจอมเฟี้ยว     |                       | าทิตย์ |      | 00  |     |
+-----------------+-----------------------+------+------+-----+-----+

นอกจากจะผลิตรายการโทรทัศน์ เพื่อขายเวลาโฆษณาในรายการโทรทัศน์แล้ว
บริษัทฯยังได้รับความไว้วางใจจากกลุ่มลูกค้า
ให้ดำเนินการผลิตสื่อวิดิทัศน์ในรูปแบบของรายการโทรทัศน์ สกู๊ป สปอต
รวมไปถึงการจัดกิจกรรมทางการตลาดมากมาย อาทิ โครงการ Watsons You Awards VJ
Search press launch, โครงการ Young Creative ปี 2 By SONY, งาน SCB Family
Plus Party เป็นต้น

ทั้งนี้ ในปี 2553 บริษัทฯ ได้ผลิตรายการวาไรตี้บันเทิงสำหรับคนรุ่นใหม่
ให้กับสถานีโทรทัศน์โมเดิร์นไนน์ ทีวี เพิ่มอีก 1 รายการ ภายใต้ชื่อรายการ “ม. แก๊งค์”
ออกอากาศทุกวันอาทิตย์ เวลา 10.34 – 11.00 น. และได้มีการปรับเวลาออกอากาศรายการ
ASIAN COUNTDOWN ทางสถานีโทรทัศน์กองทัพบกช่อง 5 เป็น ทุกวันอาทิตย์ เวลา 22.45 –
23.35 น.

รูปแบบของรายการโทรทัศน์ในปี 2553

1.  รายการ TEEN PLUS SHOW

TEEN PLUS SHOW เป็นรายการวาไรตี้บันเทิงสำหรับคนรุ่นใหม่
ที่จะพาคุณผู้ชมทั่วประเทศไปพบกับความสนุกสนาน สด
ใหม่ของการโชว์ที่สุดจะคาดเดาของเหล่าศิลปิน ดารา
นักร้องขวัญใจวัยรุ่นทั้งในประเทศและต่างประเทศ
ที่จะยกขบวนกันมาปะทะกันในเกมการแข่งขันสุดมันฮาแบบไร้ขีดจำกัด
โดยเน้นไปที่การสร้างเสียงหัวเราะ รอยยิ้มและความบันเทิงตลอดรายการ
ในรูปแบบวาไรตี้บันเทิงที่มีการผสาน Art Direction แบบบันเทิงเกาหลี

2.  รายการ KAMIKAZE CLUB ชุมชนคนรุ่นใหม่

KAMIKAZE CLUB ชุมชนคนรุ่นใหม่ เป็นรายการโทรทัศน์ที่ตอบสนอง life style ของวัยรุ่น
ด้วยรูปแบบการนำเสนอเนื้อหาแบบแมกกาซีน ที่มีคอลัมน์ และเรื่องราวต่างๆ ที่วัยรุ่นสนใจ อาทิ
แฟชั่น เทรนด์ เทคโนโลยี กิจกรรมต่างๆ ที่แปลกใหม่ ทันสมัย และน่าสนใจ ฯ โดยมีศิลปินกลุ่ม
KAMIKAZE สังกัดอาร์เอส สลับผลัดเปลี่ยนกันมาเป็นผู้ดำเนินรายการ

3.  รายการ ASIAN COUNTDOWN

ASIAN COUNTDOWN คือรายการวาไรตี้บันเทิง
ที่มีการรายงานทุกความเคลื่อนไหวในวงการบันเทิงเอเชีย ทั้งไทย เกาหลี ญี่ปุ่น และไต้หวัน ฯลฯ
ได้แก่ ข่าวคราวของศิลปินดาราเอเชีย ภาพคอนเสิร์ตศิลปินเกาหลีจากเวที M COUNTDOWN
ประมวลภาพคอนเสิร์ตของศิลปินชั้นนำในประเทศไทย และรายงานการจัดอันดับชาร์ทต่างๆ
ของเหล่าศิลปินทั่วเอชีย

4.  รายการ 2 NITE LIVE

รายการเพลงสตริงสำหรับคนรุ่นใหม่ ที่นำเสนอเพลง MUSIC VDO ของศิลปินชั้นนำ
และการพูดคุยกับศิลปินแบบเจาะลึกเกี่ยวกับผลงาน และการทำงานเพลง นอกจากนั้นยังมีเกมสนุกๆ
เพื่อความบันเทิงเต็มรูปแบบสำหรับคนรุ่นใหม่ที่รักเสียงเพลงตลอดรายการ

5.  รายการ ม. แก๊งค์

รายการ ม. แก๊งค์ เป็นรายการวาไรตี้สำหรับคนรุ่นใหม่
ที่จะพาคุณผู้ชมไปพบกับเรื่องราวที่น่าสนใจของสถานศึกษาในระดับมัธยมชั้นนำ
เพื่อแลกเปลี่ยนประสบการณ์ที่โดดเด่นและน่าสนใจกับน้องๆ มัธยมแต่ละโรงเรียน
ตลอดจนเปิดเวทีให้น้องๆ ได้โชว์ความสามารถและประชันลีลากับศิลปินชั้นนำ
ปิดท้ายรายการด้วยโชว์พิเศาจากศิลปิน เพื่อสร้างความสนุกสนานและความบันเทิงอย่างเต็มรูปแบบ

นอกจากจะผลิตรายการโทรทัศน์เพื่อออกอากาศทางสถานีโทรทัศน์ช่องต่างๆ แล้ว บริษัทฯ
ยังได้รับความไว้วางใจจากกลุ่มลูกค้า ให้ดำเนินการผลิตสื่อวิดิทัศน์ในรูปแบบของ สกู๊ป สปอต
รวมไปถึงการจัดกิจกรรมทางการตลาดมากมาย อาทิ, สปอตโฆษณาผลิตภัณฑ์มิชลิน
,สปอตโฆษณาผลิตภัณฑ์เอสกินอล, สารคดี THAILAND SHINING THROUGH, กิจกรรม HONDA
SCOOPY I TEEN FESTIVAL 2009, เป็นต้น

 4.4.1.1.2 การตลาดและภาวะการแข่งขัน

 4.4.1.1.2.1 การตลาด

ก. กลยุทธ์การตลาด 

1) กลยุทธ์การกำหนดตราสินค้าของบริษัท และ positioning ของรายการอย่างชัดเจน

บริษัทฯ ได้กำหนดตำแหน่งทางการตลาดของธุรกิจไว้อย่างชัดเจน ในรายการแต่ละประเภท
การสื่อสารภาพลักษณ์ของบริษัทฯ
และการออกแบบรายการมุ่งเน้นตอบสนองกลุ่มเป้าหมายคนรุ่นใหม่โดยเฉพาะ
โดยพิจารณาพฤติกรรมของผู้ชมแต่ละกลุ่ม และกระแสที่กำลังเป็นที่นิยม
ทั้งนี้สอดรับกับกลยุทธ์ของกลุ่มอาร์เอส
ซึ่งมีความเข้มแข็งและมีความสามารถในการแข่งขันในตลาดสูง

2)
กลยุทธ์การสร้างสรรค์รูปแบบรายการโทรทัศน์ให้สอดคล้องกับกระแสความนิยมและรสนิยมของผู้บริโภค

บริษัทฯ ได้มีการวิเคราะห์พฤติกรรม ความต้องการ และรสนิยมของกลุ่มผู้ชมเป้าหมายอย่างต่อเนื่อง
รวมไปถึงการนำกระแสความนิยมของประเทศและกระแสโลก อาทิ Asian Trend, Korean
Trend, New Media and New Technology
มาเป็นปัจจัยในการสร้างสรรค์พัฒนารูปแบบรายการเพื่อสนองความต้องการและสร้างการตอบรับจากผู้ชมเป้าหมายได้อย่างมีประสิทธิภาพ

3) กลยุทธ์เชิงรุกในการเข้าถึงผู้ชมกลุ่มเป้าหมายซึ่งเป็นลูกค้าหลักของเอเจนซี่ผู้ใช้โฆษณา

บริษัทฯ ใช้กลยุทธ์เชิงรุกในการเข้าถึงกลุ่มผู้ชมเป้าหมายหลัก ได้แก่
กลุ่มนักเรียนนักศึกษาวัยรุ่นทั้งชายและหญิง
ซึ่งเป็นลูกค้าผู้บริโภคหลักที่เอเจนซี่ผู้ใช้โฆษณาต้องการนำเสนอข้อมูลและผลิตภัณฑ์
โดยออกแบบรายการโทรทัศน์ที่เข้าไปบันทึกการถ่ายทำในสถาบันการศึกษาของกลุ่มเป้าหมาย
นำศิลปินพิธีกรที่มีชื่อเสียงในสังกัด
และกิจกรรมที่อยู่ในความสนใจของกลุ่มเป้าหมายเข้าไปดึงดูดกลุ่มผู้ชม
เพื่อสร้างการตอบรับอย่างใกล้ชิดและมีประสิทธิภาพ

4)
กลยุทธ์การใช้จุดแข็งทางการแข่งขันของกลุ่มอาร์เอสมาเป็นองค์ประกอบหลักในการผลิตเพื่อให้ได้รายการที่มีคุณภาพ

บริษัทฯ ได้นำจุดแข็งทางการแข่งขันขององค์กรในกลุ่มตลาดวัยรุ่น
ซึ่งเป็นตลาดขนาดใหญ่และมีความสามารถในการซื้อสูง ทั้งในด้านศิลปิน นักร้องนักแสดง
พิธีกรวัยรุ่นในสังกัด เพลง และ content อื่นๆ
โดยนำมาใช้เป็นองค์ประกอบหลักในการผลิตรายการ
เมื่อผนวกเข้ากับจุดแข็งของทีมงานที่มีความเชี่ยวชาญและมีประสบการณ์การในการผลิตสื่อรายการโทรทัศน์และสื่อวีดิทัศน์แล้ว
ทำให้ผลงานการผลิตมีคุณภาพและมีผลตอบรับที่ดี

5) กลยุทธ์การออกแบบการขายเพื่อสร้างคุณค่าสูงสุดให้กับลูกค้า

ออกแบบการขายสื่อโฆษณาเพื่อตอบสนองความต้องการและสร้างคุณค่าสูงสุดให้กับลูกค้า
ในลักษณะของการขายแบบแพ็คเก็จ คือ การขายเวลา loose spot ร่วมกับ
การนำผลิตภัณฑ์เข้ามาแทรกในรายการ (การ tie in) เพื่อสร้างการรับรู้ Brand
ซึ่งเป็นรูปแบบที่ได้รับความนิยมเป็นอย่างสูง โดยทีมงานมุ่งเน้นการสร้างสรรค์การ tie in
ที่ดูกลมกลืนแนบเนียนไปกับตัวรายการ และสามารถสื่อสารคุณสมบัติของสินค้าได้อย่างมีประสิทธิภาพ
รวมไปถึงการออกแบบแพ็คเกจของ loose spot ลงในหลายๆ รายการร่วมกัน
เพื่อให้การใช้งบประมาณโฆษณาของลูกค้าคุ้มค่าสูงสุด

6) กลยุทธ์การสร้างคุณภาพรวมเพื่อเป็นที่ยอมรับของลูกค้า

มุ่งเน้นการสร้างคุณภาพรวมในทุกส่วนงานของบริษัทฯ เพื่อให้เป็นที่ยอมรับและไว้วางใจจากลูกค้า
ไม่เฉพาะแต่ในส่วนของคุณภาพการผลิตที่สร้างความพึงพอใจให้กับลูกค้า
แต่ยังรวมถึงด้านการบริการทั้งก่อนและหลังการขาย เช่น
การตอบสนองความต้องการของลูกค้าอย่างรวดเร็วและถูกต้อง การรับฟังและแก้ปัญหาให้กับลูกค้า
เป็นต้น

7) กลยุทธ์การบริหารการจัดการและการบริหารต้นทุน

วางโครงสร้างให้เกิดความคล่องตัวในการบริหารจัดการ และการบริหารต้นทุน
โดยใช้พนักงานของบริษัทฯ ในการผลิตงานส่วนหนึ่ง และใช้การจ้างงานบุคลากรภายนอก
(Outsourcing) อีกส่วนหนึ่ง

ข. ลักษณะลูกค้าและช่องทางการจำหน่าย

1) กลุ่มลูกค้าโฆษณา

-   บริษัทโฆษณา (Agency)

-   บริษัทเจ้าของสินค้า (Direct Customer)

ขายสื่อโฆษณา สื่อวิดิทัศน์ และกิจกรรมทางการตลาด ผ่านทาง Agency และ Direct Customer
ในสัดส่วนร้อยละ 80 และ 20 ของยอดขายสื่อโทรทัศน์รวม

2) กลุ่มผู้ชมเป้าหมาย

กลุ่มผู้ชมเป้าหมายจะแยกออกตามประเภทรายการและช่วงเวลาออกอากาศ
จึงทำให้มีกลุ่มผู้ชมแตกต่างกันไปในแต่ละรายการ

 4.4.1.1.2.2 ภาวะการแข่งขัน

ก. ผู้ประกอบการ

ผู้ประกอบการในธุรกิจสื่อโทรทัศน์มีการพัฒนาธุรกิจแบบครบวงจรและขยายธุรกิจไปยัง segment
ใหม่ อย่างต่อเนื่อง เพื่อเพิ่มความสามารถในการแข่งขัน
โดยผู้ประกอบการรายใหญ่จะมีความได้เปรียบทางการแข่งขัน
กล่าวคือมีบุคลากรที่มีศักยภาพอยู่ภายใต้สังกัด ได้แก่ ดารา นักแสดง ศิลปิน
และพิธีกรที่มีชื่อเสียงเป็นที่ยอมรับ
มีบุคลากรผู้ผลิตที่มีความเชี่ยวชาญด้านบันเทิงที่พัฒนารูปแบบรายการและเทคโนโลยีใหม่ๆ
เพื่อตอบรับรสนิยมของผู้บริโภคได้อย่างครบถ้วน มีอุปกรณ์การผลิตและสตูดิโอเป็นของตนเอง
ในขณะที่ผู้ประกอบการรายย่อยจะเพิ่มขีดความสามารถในการผลิตรายการที่มีคุณภาพและตอบสนองลูกค้าเฉพาะกลุ่มให้มากขึ้น

แนวโน้มภาวการณ์แข่งขัน

ในปัจจุบันจำนวนผู้ประกอบการในสื่อโทรทัศน์ปกติยังไม่มีการขยายตัวมากนัก
แต่จะไปเน้นหนักในการพัฒนารูปแบบรายการและเทคโนโลยีการผลิตเพื่อให้ตรงกับรสนิยมของกลุ่มผู้ชมเป้าหมาย
อย่างไรก็ตามการเติบโตอย่างต่อเนื่องและรวดเร็วของผู้ประกอบการในสื่อใหม่ๆ อาทิ
สื่อโทรทัศน์ในรูปแบบของโทรทัศน์ผ่านดาวเทียม เคเบิ้ลทีวี โทรทัศน์ในระบบดิจิตอล
หรือสื่ออิเล็กทรอนิคส์อินเตอร์เน็ต ได้ส่งผลให้ภาวะการแข่งขันของธุรกิจรุนแรงขึ้น
ประกอบกับภาวะเศรษฐกิจของประเทศและของโลกที่ยังคงผันผวน ความไม่เสถียรภาพทางการเมือง
ยังผลให้กลุ่มลูกค้าผู้ใช้โฆษณาต้องจัดสรรงบประมาณการโฆษณาอย่างมีประสิทธิภาพ
กระจายไปยังสื่อโทรทัศน์ปกติที่ยังคงเป็นสื่อหลักเข้าถึงกลุ่มเป้าหมาย Mass Marketing
จำนวนมากในเวลาอันรวดเร็ว
และมีแนวโน้มที่จะจัดสรรงบประมาณบางส่วนไปยังสื่อโทรทัศน์รูปแบบใหม่ที่เข้าถึงกลุ่มเป้าหมายเฉพาะ
( Niche Market)
อย่างไรก็ตามการพิจารณาจัดสรรงบโฆษณาลงรายการโทรทัศน์ส่วนใหญ่ยังคงดูที่ความนิยมของผู้ชมหรือเรทติ้งเป็นประเด็นสำคัญ
ทำให้สื่อโทรทัศน์หลักมีการเติบโต 2-3 % ในปี 2552 มูลค่าตลาดรวมประมาณ 48,147 ล้านบาท
และมีแนวโน้มเติบโตต่อเนื่อง ในขณะที่สื่อโทรทัศน์รูปแบบใหม่ยังมีฐานตลาดขนาดเล็ก
มูลค่าตลาดโดยรวมไม่สูงนัก คือ อยู่ที่ประมาณ 1,000 ล้านบาท ตามการรายงานของนีลเส็น มีเดีย
รีเสิร์ช ล่าสุดถึงเดือนพฤศจิกายน 2552 (จากหนังสือพิมพ์ฐานเศรษฐกิจฉบับที่ 2,493 3-6 
มกราคม พ.ศ. 2553)

4.4.1.1.3 การจัดหาผลิตภัณฑ์หรือบริการ

บริษัทฯ มีนโยบายในการคัดสรรบุคลากรทั้งเบื้องหน้าและเบื้องหลังที่มีศักยภาพ
มีความเชี่ยวชาญเฉพาะด้านในสายงานที่รับผิดชอบ โดยในส่วนของบุคลากรเบื้องหน้า มุ่งเน้นที่ศิลปิน
นักแสดง ในสังกัดของกลุ่มอาร์เอส และศิลปินนักแสดงอิสระอื่นๆ ที่มีชื่อเสียง
เพื่อเติมเต็มความบันเทิงให้กับผู้ชมกลุ่มเป้าหมาย รวมไปถึงการ casting นักแสดง
และศิลปินอิสระหน้าใหม่ที่มีความสามารถด้านงานบันเทิง สำหรับทีมงานผลิตนั้น
ในส่วนของการสร้างสรรค์รูปแบบงานและการควบคุมการผลิต
อยู่ภายใต้การดำเนินการของทีมงานของบริษัทฯ
ส่วนของการดำเนินการผลิตอยู่ในรูปแบบของพนักงานภายในส่วนหนึ่ง
และอีกส่วนหนึ่งเป็นการจ้างผลิต (outsourcing)

ในด้านของเครื่องมือและอุปกรณ์การผลิต ได้แก่ สตูดิโอ กล้อง อุปกรณ์ในการถ่ายทำ
ห้องลำดับภาพและห้องบันทึกเสียง เป็นการเช่าจาก บริษัท อาร์เอส สตูดิโอ จำกัด
ซึ่งเป็นบริษัทย่อยในกลุ่มอาร์เอส ร่วมกับการเช่าเหมาไปกับการจ้างผลิต Supplier ภายนอก
ทั้งนี้เพื่อให้เกิดผลงานที่มีคุณภาพภายใต้การบริหารต้นทุนที่มีประสิทธิภาพ

 4.4.1.1.4 ผลกระทบต่อสิ่งแวดล้อม 

- ไม่มี –

4.4.1.2 ธุรกิจ Sattelite TV

 4.4.1.2.1 ลักษณะผลิตภัณฑ์หรือบริการ

บริษัท อาร์เอส จำกัด (มหาชน) ได้เปิดตัวธุรกิจโทรทัศน์ดาวเทียมจำนวน 2 ช่อง คือ YOU Channel และสบายดีทีวี โดยได้เริ่มทดลองออกอากาศครั้งแรกเมื่อวันที่ 1 สิงหาคม 2552 ในระบบ C Band คลื่นความถี่ 3,960 MHz(เม็กกะเฮิร์ซ) และ KU Band คลื่นความถี่ 12,355 MHz(เม็กกะเฮิร์ซ) สำหรับจานเหลือง DTV อยู่ที่ช่อง 37 เพื่อตอบสนองผู้ชมกว่า 4.5 ล้านครัวเรือนเดิม ซึ่งเป็นกลุ่มผู้ชมที่รับช่องสัญญาณนี้อยู่แล้ว และมีอัตราการขยายตัวที่เพิ่มขึ้นทุกปี ดังปรากฏตามข้อมูลการสำรวจจำนวนผู้รับชมโทรทัศน์ผ่านเคเบิลทีวีและจานดาวเทียม โดยการสำรวจของ บริษัท เอจีบี นีลเส็น รีเสิร์ช ประเทศไทย จำกัด 

Establishment Survey BKK (Jun08-May09) + UPCOUNTRY (Aug08+Feb09)

+-----------------------------------------------------------------------+
|   ------------                                                        |
| ------------------ ---------- ------------------ ----------- -------- |
|   รายละเอียด                                                           |
|                       ทั่วประเทศ   กรุงเทพฯและปริมณทล   เขตเทศบาล   หมู่บ้าน |
|                                                                       |
|   Unweight                                                            |
| ed row (sample size)   6133       1820               1864        2449 |
|   จำนว                                                                |
| นบ้านตัวอย่างที่เข้าไปสัมภาษณ์                                                |
|   เรื่อง                                                                |
| โทรทัศน์                                                                |
|                                                                       |
|   Weighted                                                            |
| row (in Thousand)     19791      3594               4402        11795 |
|   ค่าคา                                                                |
| ดประมาณจำนวนบ้านที่มีทีวี ในปี                                               |
|   2009                                                                |
|  (มีหน่วยเป็นพัน)                                                         |
|                                                                       |
|                                                                       |
|                        100%       100%               100%        100% |
|                                                                       |
|   TRUE (ส                                                             |
| มาชิกรายเดือน Package     621        391                122         108 |
|   GOLD                                                                |
|  KNOWLEDGE SILVER                                                     |
|   PLAT                                                                |
| INUM - ระบบติดตั้ง FIBER                                                 |
|   OPTI                                                                |
| C และ Satellite)                                                      |
|                                                                       |
|                                                                       |
|                          3%         11%                3%          1% |
|                                                                       |
|   Local C                                                             |
| able (กลุ่มนี้มาจาก สมาชิก   1704       357                1183        164 |
|   cabl                                                                |
| e operator ที่ใช้จานดำ C-BAND                                            |
|   รับสัญ                                                                |
| ญาณจากดาวเทียม)                                                        |
|                                                                       |
|                                                                       |
|                          9%         10%                27%         1% |
|                                                                       |
|   Any Cab                                                             |
| le (TRUE & LOCAL CABLE) 2313       744                1297        272 |
|   เป็นบ                                                                |
| ้านที่ติดตั้ง Cable ซึ่ง เป็น true                                             |
|   หรือ                                                                 |
| local cable ก็ได้                                                       |
|                                                                       |
|                                                                       |
|                          12%        21%                29%         2% |
|                                                                       |
|   All Sate                                                            |
| llite (จาน PSI,        2710       415                497         1799 |
|   สามา                                                                |
| รถม ไทยคม, TRUE LIFE                                                  |
|   ซิมแล                                                                |
| ะซื้อขาด - KU BAND) และ                                                 |
|   จานด                                                                |
| ำใหญ่ - C BAND ไม่รวมบ้านที่ติด                                             |
|   TRUE                                                                |
|  แบบซื้อ package                                                        |
|                                                                       |
|                                                                       |
|                         14%        12%                11%         15% |
|                                                                       |
|   All Cab/                                                            |
| Sat (ตัด duplication)   4982       1149               1779        2054 |
|                                                                       |
|                                                                       |
|                         25%        32%                40%         17% |
|                                                                       |
|   All Loca                                                            |
| l Cable/Satellite      3683       494                1496        1693 |
|   Excl                                                                |
| uded TRUE VISIONS                                                     |
|   ------------                                                        |
| ------------------ ---------- ------------------ ----------- -------- |
+-----------------------------------------------------------------------+

YOU Channel

ช่อง YOU Channel มี Concept รายการคือ “เพื่อนคุณ 24 ชั่วโมง”
ประกอบด้วยรายการสาระบันเทิงสำหรับวัยรุ่นซึ่งเป็นกลุ่มเป้าหมายหลักของรายการ
โดยมีรายละเอียดของแต่ละรายการ ดังนี้

1.  รายการ YOU RELEASE

รายการเพลงที่จัดเพลงจี๊ดโดนใจวัยทีนอย่างเต็มอิ่ม
โดยได้รวมเอาความต้องการฟังเพลงของผู้ชมทางบ้านเป็นหลัก เปิดเพลงตาม Request
ที่โหวตมาทาง sms และแทรกบอกเล่าเรื่องราวข่าวคราวของศิลปิน
รวมถึงอัพเดทเพลงใหม่เพลงฮิตประจำสัปดาห์
เพลงไหนที่ถูกโหวตเข้ามามากที่สุดจะได้ฟังแน่นอนในสัปดาห์ถัดไป (ประมาณ BOX OFFICE, HOT
BILLBOARD)

2.  รายการ HI! FRIEND

วาไรตี้ที่เข้าถึงทุกความต้องการของวัยทีน อยากพูดอะไร อยากได้อะไร ฟังเพลงอะไร จัดไป..
บอกความต้องการของตัวเองผ่านตัว Mascot เพื่อนซี้ Hi! Friend และ พิธีกรสาววัยจี๊ด
ที่จะไปประจำตามแหล่งวัยรุ่น ทั่วสยามเพื่ออัพเดททั้งเทรนด์ แฟชั่น ดนตรี
และเรื่องราวที่วัยรุ่นอยากเล่า 1 ชั่วโมงเต็มแห่งการ request
เหมือนได้เป็นวีเจเอง..อยากขอเพลงหรือบอกอะไรใคร ผ่านหน้าจอ ก็...จัดไป หากเจอตัว
Mascot ของเราที่ไหนแล้วละก็ รับรองได้มีโอกาสได้อยู่ในหน้าจอ YOU CHANNEL แน่นอน
ส่วนเพื่อนคนไหนที่ไม่เจอ Mascot Hi! Friend ของเราก็สามารถบอกความต้องการของเพื่อนๆ
มาได้ผ่าน SMS

3.  รายการ GO GO GUIDE

เป็นรายการที่เน้นการนำเสนอสถานที่ท่องเที่ยวที่หลากหลาย สไตล์ ออน สตรีท
แบบไม่ต้องจัดกระเป๋า ไม่ต้องจองตั๋ว ให้วุ่นวาย แค่สวมรองเท้าคู่โปรด เดินไปก็ถึง
ทั้งแหล่งกินแหล่งช้อป รอบกรุงที่คุณอาจเคยผ่านตาแต่ไม่เคยเข้าไปสัมผัส โดยเน้นการไปง่าย
มาง่าย มีกิจกรรมและสถานที่ท่องเที่ยวที่หลากหลายในละแวกที่เดินไปถึง
หรือถ้านั่งรถไปก็แค่ไม่กี่ป้าย เช่น Go-Go Guide เขตพระนคร
ตื่นเช้าเสริมอาหารสมองแบบสนุกที่พิพิธพันธ์แนวใหม่ มิวเซียมสยาม เที่ยง enjoy
ฝากท้องร้านอร่อย ลุง หลุยส์ ริมน้ำท่าช้าง บ่าย
ช้อปของusedเก๋ๆที่ตลาดวังหลังพร้อมแนะนำtrickการเลือกของ เย็น
หาหนังสือทำมือเก๋ๆมาอ่านแกล้มการจิบกาแฟ ที่ร้านหนังสือเดินทาง ถนนพระอาทิตย์
แล้วค่อยข้ามฝั่งไปแจมและทำความรู้จักกับการละเล่น juggling ในบรรยากาศอาทิตย์ตก สุดชิลล์
ที่สวนสันติชัยปราการ โดยจะนำเสนอ 1 ย่านต่อรอบสัปดาห์ ให้ Go-Go Guide มา Guide
มุมมอง เปลี่ยนสถานที่ชินตา มาเป็นแหล่ง Hang-out ใหม่ ในไลฟ์สไตล์ของคุณ

4.  รายการ POP YOU

โดนใจกับเพลงแบบ POP POP หลากแนว หลายสไตล์
ที่สับเปลี่ยนหมุนเวียนกันมาให้คุณได้สนุกกันถึงหน้าจอทีวี

5.  รายการ ROCK YOU

พื้นที่แสดงตัวตนคน ROCK ที่จะกระชากสัญชาตญาณความเป็น ROCK
ที่ถูกซ่อนเก็บไว้ในตัวคุณให้ถูกปลดปล่อยออกมา

6.  รายการ Gossip Teen News : VJ LIVE

เกาะติดทุกข่าว ตามติดทุกเรื่องราวของศิลปิน – ดารา
อัพเดทผลงานทุกความเคลื่อนไหวทุกกระแสความสนใจของวัยทีน

7.  รายการ Time Machine

ย้อนเวลาหาเพลงฮิตที่คุณคิดถึง 2 ชั่วโมงเต็มอิ่มที่คุณจะได้ฟังเพลงฮิตที่คิดถึง 7 วันตลอดสัปดาห์
มาร่วมย้อนเวลาหาเพลงฮิตที่คุณคิดถึงไปพร้อมกันกับเรา

8. รายการ YOU Live : VJ LIVE

รายการสด ประเภท Variety และ Interactive เต็มรูปแบบ ที่ให้สนุกกันแบบสดๆ
ในท่าอากาศยานความมันส์ของวัยรุ่น ที่ทุกคนต่างแวะเวียนกันเข้ามาอัพเดทเรื่องราวล้ำๆ
กิจกรรมสนุกๆของวัยรุ่น กับเหล่าพิธีกรตัวเจ็บ ที่มีชั่วโมงบินสูงพร้อมที่จะสรรหาเรื่องราวใหม่ ฮอต
ฮิต จากทั่วทุกมุมโลกร่อนลง Run Way
แบบฉุกเฉินมาอัพเดทให้วัยรุ่นได้ร่วมรู้,เห็น,เล่น,สนุกกันตลอดทั้งรายการ
พร้อมรับเชิญเหล่าบรรดาศิลปินทุกแนว
ที่กำลังฮอตแวะเวียนมาอัพเดทผลงานและตอบคำถามทุกข้อที่สงสัยจากทางบ้านหรือเพื่อนศิลปินที่เป็นคำถามเซอร์ไพรส์ในแบบที่คาดเดาไม่ออกว่าจะได้คำตอบแบบไหน
พร้อมเปิด Music Video ใหม่ๆ ให้คุณดูก่อนใครและร่วมเล่นเกมส์สนุกๆทายใจกับศิลปิน
หรือเกมที่แข่งขันกับพีธีกรแบบตัวต่อตัว,พร้อมแจกของรางวัลมากมายตลอดทั้งสัปดาห์
และเปิดโอกาสให้กับวัยรุ่นหน้าใหม่ที่หน้าจับตามอง ได้โชว์และแสดงความสามารถในพลังของวัยรุ่น
และพิเศษสุดสำหรับแฟนคลับที่จะมีกิจกรรมให้ร่วมสนุกแบบใกล้ชิดกับศิลปินและพิธีกรกันตลอดทั้งเดือน

สบายดีทีวี

ช่องสบายดีทีวี จับกลุ่มเป้าหมายผู้ชื่นชอบเพลงไทย ในหลากหลายแนวเพลง
ไม่เพียงแต่จำกัดเฉพาะเพลงลูกทุ่งเท่านั้น ยังมีเพลงแนวเพื่อชีวิต เพลงฮิตในอดีต
เพลงเก่าหายังยาก เพลงสตริง รวมทั้งเพลงใต้ดินที่เปิดโอกาสให้คนทำเพลงได้มีที่เผยแพร่ผลงาน
ภายใต้สโลแกน “เพลงไทยหลากสไตล์ ดูสบายทั้งครอบครัว”

ด้วยจุดแข็งของช่องสบายดีทีวี ที่ดูแลการผลิตและบริหารคอนเทนต์เองภายใต้ค่ายเพลงอาร์สยาม
จึงทำให้มีจุดแข็งในการนำเสนอรายการได้หลากหลายรูปแบบ ทั้งในเชิงลึกและเชิงกว้าง
ดึงศักยภาพของศิลปินมาใช้ได้อย่างเต็มที่ ควบคู่ไปกับการคัดสรรผู้ดำเนินรายการที่มีเอกลักษณ์
เป็นที่จดจำและชื่นชอบกับคนหลากหลายกลุ่ม จึงทำให้ช่องสบายดีทีวี
เป็นช่องที่สามารถรับชมได้อย่างเพลิดเพลิน สนุกสนานได้ตลอดทั้งวัน และสามารถสื่อสารถึงกันผ่าน
sms และภาพ display หน้าจอได้ตลอดเวลา อันประกอบไปด้วยรายการดังต่อไปนี้

1. รายการสาวคูณสอง

มิวสิกวาไรตี้ โดยพิธีกรสาวสวยคู่แฝด ที่มาพร้อมกับเรื่องราวดีๆ เคล็ดลับสำหรับผู้หญิงยุคใหม่
ข่าวคราวความเคลื่อนไหว เบื้องหน้าเบื้องหลัง กิจกรรมต่างๆที่น่าสนใจ ในวงการบันเทิงลูกทุ่ง
พร้อมนำเสนอมิวสิกวิดีโอเพลงยอดนิยม

2. รายการสดชื่น

สดชื่น ตื่นตาไปกับหลากหลายเพลงเพราะ เพลงฮิตโดนใจ ผ่านพิธีกรสาวสุดเซ็กซี่ แนต เอวิตรา
พร้อมข่าวคราวอัพเดท จากศิลปินคนดังที่คุณชื่นชอบ และกิจกรรมร่วมสนุกชิงของรางวัลเป็นประจำ

3. รายการสยามพลาซ่า

มินิมาร์ทบันเทิง ที่เต็มไปด้วยเสียงหัวเราะ จากคู่หูพิธีกรเจ้าของร้านอารมณ์ดี ตั๊ก ศิริพร และ ต่าย
เชิญยิ้ม แบ่งปันรอยยิ้ม ความบันเทิงแบบเต็มอิ่ม ทุกมุข ทุกเพลง ทุกข่าวเม้าส์
ที่จะเอามาเล่าในสไตล์ สยามพลาซ่า ให้ติดตามชมทุกวัน

4. รายการเพลงโปรดคนดัง

เจาะลึก 10 เพลงโปรดในดวงใจของแขกรับเชิญคนดังประจำสัปดาห์
เติมอรรถรสในการรับชมเพลงโปรดสลับกับการพูดคุยกับแขกรับเชิญ ถึงมุมมอง ทัศนคติ
และประสบการณ์ชีวิต อันมีที่มาต่อบทเพลงที่ชื่นชอบ

5. รายการบันเทิงมื้อเที่ยง

เสิร์ฟความบันเทิงในแบบมื้อพิเศษ ที่เตรียมไว้อย่างครบครัน
พักผ่อนให้เต็มอิ่มไปกับเมนูบันเทิงทั้งเพลงและข่าวสาร กิจกรรม จากเหล่าศิลปินคนดัง โดย 2
พิธีกรคู่หูคู่มันส์ ตั้ม และ กวาง

6. รายการฟรีสไตล์สบายดี

ตามติดชีวิตของศิลปินคนดัง กับทุกนาที ทุกเหตุการณ์ที่น่าสนใจ ที่จะพาไปคุ้ย ไปแคะไปแกะ
เอามาให้ชมกันแบบ EXCLUSIVE ไม่เหมือนใคร โดยพิธีกรอารมณ์ดีเฉพาะกิจ
ที่จะสลับสับเปลี่ยนกันมาสร้างความป่วน ความฮาแบบฟรีสไตล์

7. รายการ 21 อันดับ Top Download

ชมอันดับเพลงฮิตประจำสัปดาห์ ที่มีมากกว่าใคร รายงาน 21
อันดับเพลงที่ถูกแฟนเพลงดาวน์โหลดมากที่สุดประจำสัปดาห์ เพลงใด จะครองแชมป์ชาร์ตนี้
ติดตามลุ้นกันได้

8. รายการรับแจ้งเกิด

เวทีที่เปิดรอคนกล้า ท้าคนมีความสามารถ ให้มาแสดงออก และแจ้งเกิดกันคนทั้งประเทศ
ผ่านรายการสบายดีทีวี อีกหนึ่งเอกลักษณ์ที่ได้รับกระแสตอบรับอย่างล้นหลาม ทั้งในและนอกสถานที่
ทั่วไทย ทั้งร้อง เต้น เล่น โชว์ ทุกรูปแบบ

9. รายการสบายดีทั่วไทย

ตะลอนทัวร์ทั่วไทย ไปทักทายแฟนรายการทั่วทุกภาค พร้อมพากิน พาเที่ยว
แนะนำของดีของเด่นในแต่ละจังหวัดที่น่าสนใจ
และร่วมสนุกกับกิจกรรมและของรางวัลที่นำไปฝากแฟนรายการถึงบ้าน

10. รายการลูกทุ่งที่คิดถึง

ย้อนวันวาน สู่ความประทับใจดีๆ ที่ไม่มีวันลืม กับบทเพลงลูกทุ่งระดับตำนานจากศิลปิน ครูเพลง
ที่หาชมได้ยาก เราจะพาคุณย้อนกลับไปสัมผัสเส้นเสียงในแบบต้นฉบับ ที่นี่

11. รายการฮิตสนั่นเมื่อวันวาน

เพลงที่คุณเคยชอบ เพลงที่คุณเคยร้อง เพลงที่สร้างชื่อให้กับศิลปินคนโปรดของคุณ
ทุกเพลงที่เคยสร้างตำนานและการจดจำในอดีต ที่ สบายดีทีวี รวบรวมมาให้รับชมกันอย่างจุใจ

 4.4.1.2.2 การตลาดและภาวะการแข่งขัน

 จุดเด่นของโฆษณาในโทรทัศน์ดาวเทียม จะใช้เงินน้อยกว่าฟรีทีวีมาก แต่สามารถเข้าถึงกลุ่มเป้าหมายในภูมิภาคต่างๆ โดยเฉพาะอย่างยิ่ง เป็นทางเลือกให้กับ SME ที่ไม่มีเงินลงโฆษณาในฟรีทีวี สามารถมาเลือกลงโฆษณาในโทรทัศน์ดาวเทียมได้ โดยบริษัทฯ สามารถบริหารจัดการรูปแบบการใช้พื้นที่โฆษณาได้ตามความต้องการของลูกค้า อย่างไรก็ตาม งบโฆษณาผ่านเคเบิลทีวีและโทรทัศน์ดาวเทียม เมื่อเทียบกับงบก้อนใหญ่ในอุตสาหกรรมโฆษณา ซึ่งมีอยู่กว่า 9 หมื่นล้านบาท ยังถือว่าน้อยมาก ดังนั้น จึงทำให้มีโอกาสที่จะขยายตัวได้อีกมาก ซึ่งขณะนี้มีลูกค้าหลายรายที่ให้ความสนใจ ซึ่งจะมีทั้งการซื้อตรงและการซื้อผ่านเอเยนซี

บริษัทฯ เล็งเห็นว่าความหลากหลายของรูปแบบรายการ เคเบิลทีวี และโทรทัศน์ดาวเทียม
จะทำให้สื่อเหล่านี้กลายเป็นสื่อทางเลือกใหม่ให้กับสินค้าและบริการที่ต้องการสื่อถึงลูกค้าเฉพาะกลุ่มได้ดียิ่งขึ้น
เจาะจงทั้งไลฟ์สไตล์ความชอบ หรือจะเลือกเจาะจงกลุ่มคนดูได้ตามพื้นที่ ในแต่ละภูมิภาค

จากการประเมินผลทางการตลาดของโทรทัศน์ดาวเทียมพบว่าลูกค้าที่เข้ามาใช้สถานีดาวเทียมเป็นช่องทางเลือกในการโฆษณาสินค้านั้น
เริ่มขยายวงกว้างขึ้นจากแบรนด์ท้องถิ่นสู่แบรนด์ระดับใหญ่ของประเทศ
และหลังจากนี้เมื่อสมาคมเคเบิลทีวีแห่งประเทศไทยซึ่งร่วมมือกับเอเยนซี่ทำวิจัยเกี่ยวกับจำนวนผู้ชมที่แน่นอนแล้ว
เรตติ้งความนิยมของรายการโทรทัศน์ดาวเทียมชัดเจนขึ้นคาดว่าจะทำให้เอเยนซี่มั่นใจในประสิทธิภาพการเข้าถึงผู้ชมและซื้อโฆษณาผ่านสื่อมากขึ้น

มีการประเมินว่า ปี 2552 งบโฆษณาผ่านเคเบิลทีวีและทีวีดาวเทียม มีสัดส่วน 1-2%
ของสัดส่วนงบโฆษณาในฟรีทีวี มูลค่ากว่า 5 หมื่นล้านบาท หรือประมาณ 500-800 ล้านบาท
และคาดว่าภายในสิ้นปี 2553 สัดส่วนจะเติบโตแบบก้าวกระโดด หรือประมาณ 5%
ของเม็ดเงินฟรีทีวี หรือประมาณ 1,800 ล้านบาท

 4.4.1.2.2.1 การตลาด

ก. กลยุทธ์การตลาด 

1) กลยุทธ์การกำหนดตราสินค้าของบริษัท และ positioning ของรายการ

บริษัทฯ ได้กำหนดตำแหน่งทางการตลาดของธุรกิจไว้อย่างชัดเจน ในรายการแต่ละประเภท
การสื่อสารภาพลักษณ์ของบริษัทฯ และการออกแบบรายการมุ่งเน้นตอบสนองกลุ่มเป้าหมายโดยเฉพาะ
โดยพิจารณาพฤติกรรมของผู้ชมแต่ละกลุ่ม และกระแสที่กำลังเป็นที่นิยม
ทั้งนี้สอดรับกับกลยุทธ์ของกลุ่มอาร์เอส
ซึ่งมีความเข้มแข็งและมีความสามารถในการแข่งขันในตลาดสูง

2)
กลยุทธ์การใช้จุดแข็งทางการแข่งขันของกลุ่มอาร์เอสมาเป็นองค์ประกอบหลักในการผลิตเพื่อให้ได้รายการที่มีคุณภาพ

นอกจากกำหนดกลุ่มผู้ชมเป้าหมายที่ชัดเจน การออกแบบและผลิตรายการให้มีคุณภาพนั้น บริษัทฯ
ยังได้นำจุดแข็งทางการแข่งขันขององค์กรในกลุ่มตลาดวัยรุ่น
ซึ่งเป็นตลาดขนาดใหญ่และมีความสามารถในการซื้อสูง ทั้งในด้านศิลปิน นักร้องนักแสดง
พิธีกรวัยรุ่นในสังกัด เพลง และ content อื่นๆ
โดยนำมาใช้เป็นองค์ประกอบหลักในการผลิตรายการ
เมื่อผนวกเข้ากับจุดแข็งของทีมงานที่มีความเชี่ยวชาญและมีประสบการณ์การในการผลิตสื่อรายการโทรทัศน์และสื่อวีดีทัศน์แล้ว
ทำให้ผลงานการผลิตมีคุณภาพและมีผลตอบรับที่ดี

3) กลยุทธ์การกำหนดรูปแบบการขายเพื่อสร้างคุณค่าสูงสุดให้กับลูกค้า

การออกแบบการขายสื่อโฆษณาเพื่อตอบสนองความต้องการและสร้างคุณค่าสูงสุดให้กับลูกค้า
ในลักษณะของการขายแบบแพ็คเก็จ คือ การขายเวลา loose spot
ร่วมกับการทำกิจกรรมทางการตลาดควบคู่กันไป เพื่อเป็นการช่วยตอกย้ำและสร้างการรับรู้ Brand
ให้กับลูกค้า โดยทีมงานมุ่งเน้นการสร้างสรรค์กิจกรรมทางการตลาดในแนว CSR (Corporate
Social Responsibility)
เพื่อกระตุ้นจิตสำนึกและเผยแพร่ความรู้เกี่ยวกับความรับผิดชอบต่อสังคมของลูกค้าที่มีต่อผู้บริโภค
โดยนำมาเสนอในรายการให้ดูกลมกลืนแนบเนียนไปกับตัวรายการ
และสามารถสื่อสารคุณสมบัติของสินค้าได้อย่างมีประสิทธิภาพ รวมไปถึงการออกแบบแพ็คเกจของ
loose spot ลงในหลายๆ รายการร่วมกัน เพื่อให้การใช้งบประมาณโฆษณาของลูกค้าคุ้มค่าสูงสุด

4) กลยุทธ์การสร้างคุณภาพรวมเพื่อเป็นที่ยอมรับของลูกค้า

มุ่งเน้นการสร้างคุณภาพรวมในทุกส่วนงานของบริษัทฯ เพื่อให้เป็นที่ยอมรับและไว้วางใจจากลูกค้า
ไม่เฉพาะแต่ในส่วนของคุณภาพการผลิตที่สร้างความพึงพอใจให้กับลูกค้า
แต่ยังรวมถึงด้านการบริการทั้งก่อนและหลังการขาย เช่น
การตอบสนองความต้องการของลูกค้าอย่างรวดเร็วและถูกต้อง การรับฟังและแก้ปัญหาให้กับลูกค้า
เป็นต้น

5) กลยุทธ์การพัฒนารูปแบบรายการเพื่อตอบสนองรสนิยมของกลุ่มเป้าหมาย

มีการวิเคราะห์ตามต้องการของผู้ชมเป้าหมายอย่างต่อเนื่อง
เพื่อนำมาใช้ในการพัฒนารูปแบบการผลิต ให้สอดคล้องกับความต้องการของกลุ่มผู้ชมและลูกค้า
เพื่อเพิ่มความนิยมในตัวรายการ และเพิ่มยอดขายอย่างต่อเนื่อง

6) กลยุทธ์การบริหารการจัดการและการบริหารต้นทุน

วางโครงสร้างให้เกิความคล่องตัวในการบริหารจัดการ และการบริหารต้นทุน
โดยใช้พนักงานของบริษัทฯ ในการผลิตงานส่วนหนึ่ง และใช้การจ้างงานบุคลากรภายนอก
(Outsourcing) อีกส่วนหนึ่ง

ข. ลักษณะลูกค้าและช่องทางการจำหน่าย

1) กลุ่มลูกค้าโฆษณา

-   บริษัทโฆษณา (Agency)

-   บริษัทเจ้าของสินค้า (Direct Customer)

ขายสื่อโฆษณา ผ่าน Agency และ Direct Customer ในสัดส่วนร้อยละ 80 และ 20

2) กลุ่มผู้ชมเป้าหมาย

กลุ่มผู้ชมเป้าหมายหลัก คือ วัยรุ่น

 4.4.1.2.2.2 ภาวะการแข่งขัน

ก. ผู้ประกอบการ

เนื่องจากพฤติกรรมของผู้บริโภคชาวไทยเปลี่ยนแปลงไปจากเดิม
หลายคนเริ่มแสวงหาข้อมูลที่แตกต่างที่มีลักษณะตรงตามความชอบของแต่ละบุคคล
และสื่อฟรีทีวีที่มีอยู่ในปัจจุบันก็ไม่สามารถสนองตอบความต้องการในการบริโภคข่าวสาร
และเนื้อหาสาระที่มีลักษณะเฉพาะของแต่ละบุคคลได้
ดังจะเห็นได้จากในช่วงเวลาที่ผ่านมามีผู้ประกอบการหลายฝ่ายสนใจเข้ามาทำธุรกิจโทรทัศน์ดาวเทียมกันมากขึ้น
ในหลากหลายรูปแบบทั้งเพลง ข่าวสาร สาระ บันเทิง แม้กระทั่งเป็นช่องทางขายสินค้า
จึงทำให้โทรทัศน์ดาวเทียมกลายเป็นธุรกิจที่มีแนวโน้มการเติบโตได้อีกมาก
เนื่องจากเทคโนโลยีที่พัฒนาขึ้นทำให้ต้นทุนในการให้บริการมีแนวโน้มต่ำลง
สามารถถึงจุดคุ้มทุนได้ภายในระยะเวลาไม่กี่ปี บริษัทฯ
เองก็มีนโยบายที่จะขยายบริการหรือเพิ่มช่องสัญญาณขึ้นอีก
เพื่อตอบสนองความรูปแบบการใช้ชีวิตของผู้บริโภคในยุคปัจจุบัน

ข. แนวโน้มภาวะการแข่งขัน

การให้บริการโทรทัศน์ผ่านดาวเทียมเป็นแนวโน้มใหม่ที่เกิดขึ้นทั่วโลก เพราะใช้งบลงทุนไม่สูงนัก
เมื่อเทียบกับฟรีทีวีที่มีการใช้เงินลงทุนหลายพันล้านบาท
และโทรทัศน์ดาวเทียมจะมีผู้ชมชัดเจนกว่าฟรีทีวีที่มีผู้ชมหลากหลายกว่า
และสามารถหารายได้จากการขายเวลาโฆษณา จากปัจจุบันมูลค่าโฆษณาผ่านฟรีทีวีตกปีละ 40,000
ล้านบาท ทั้งนี้หากสถานีโทรทัศน์ดาวเทียมทำได้เต็มรูปแบบ จะมีโฆษณาสูงถึงแสนล้านบาททั้ง in
bound และ out bound

ที่ผ่านมารูปแบบสื่อสารการตลาดของบรรดาซัปพลายเออร์ในประเทศไทยจะมีอยู่ 2 อย่างคือ
การสื่อสารผ่านสื่อ หรือที่เรียกว่า Above the line กับการสื่อสารไม่ผ่านสื่อ หรือ Below the
line เช่น การจัดกิจกรรมการตลาด แต่เนื่องจากจากราคาค่าโฆษณาที่สูงขึ้นบวกกับข้อกำหนด กฎ
กติกา ข้อห้ามต่างๆนานาที่ห้ามโฆษณาผ่านสื่อ
ทำให้หลายค่ายหันมาทุ่มเม็ดเงินไปกับการทำกิจกรรมการตลาดไปยังกลุ่มเป้าหมายแทน
ทำให้สัดส่วนการใช้เงินในช่วงที่ผ่านมาขยับมาที่ Below the line เป็นตัวเลขที่มากขึ้น
เนื่องจากสามารถเข้าถึงกลุ่มเป้าหมายได้ดีกว่า อีกทั้งยังสามารถสร้างยอดขายได้ในเวลาเดียวกัน
แต่เมื่อโทรทัศน์ดาวเทียมเข้ามามีบทบาทแล้ว บริษัทฯ เชื่อว่าสัดส่วนการใช้สื่อที่เป็น Above the
line จะหันกลับมาได้รับความนิยมเพิ่มขึ้นแทน เนื่องจากมีราคาถูกกว่ากันมาก
มิหนำซ้ำจากเทคโนโลยีที่พัฒนาขึ้น
ทำให้เจ้าของสินค้าสามารถยิงโฆษณาไปยังพื้นที่ที่ต้องการได้อีกด้วย
เพื่อเพิ่มยอดขายในพื้นที่ที่เป็นรองคู่แข่ง และจะทำให้แนวรบในเขตต่างจังหวัดร้อนแรงขึ้นไปอีก
เพราะสามารถทำทั้งกิจกรรมการตลาดในพื้นที่และยิงโฆษณาแบบเจาะจงในพื้นที่นั้นๆ ได้โดยตรง

4.4.1.2.3 การจัดหาผลิตภัณฑ์หรือบริการ

บริษัทฯ ได้ร่วมเป็นพันธมิตรกับผู้ประกอบการจานดาวเทียมชั้นนำอย่าง PSI และ DTV และอื่นๆ
ในอนาคต เพื่อขยายช่องทางการรับชมให้ถึงกลุ่มเป้าหมาย
โดยพยายามลดข้อจำกัดในเรื่องการเข้าถึงสัญญาณการรับชม ขณะเดียวกันบริษัทฯ
มีนโยบายที่จะเปิดช่องรายการเพิ่มเติมในอนาคต
เพื่อรองรับความต้องการของผู้บริโภคในยุคโลกาภิวัตน์ ทั้งนี้
มีการคัดสรรบุคลากรทั้งเบื้องหน้าและเบื้องหลังที่มีศักยภาพ มีความเชี่ยวชาญ
และเป็นที่ยอมรับของกลุ่มเป้าหมาย โดยในส่วนของบุคลากรเบื้องหน้า มุ่งเน้นที่ศิลปิน นักแสดง
ในสังกัดของกลุ่มอาร์เอส และอีกส่วนหนึ่งได้มาจากการ casting นักแสดง และศิลปินอิสระ
สำหรับทีมงานผลิตนั้น ในส่วนของการสร้างสรรค์รูปแบบงานและการควบคุมการผลิต
เป็นการจัดการโดยทีมงานของบริษัทฯ
ส่วนของการดำเนินการผลิตอยู่ในรูปแบบของพนักงานภายในส่วนหนึ่ง
และอีกส่วนหนึ่งเป็นการจ้างผลิต

 4.4.1.2.4 ผลกระทบต่อสิ่งแวดล้อม 

- ไม่มี –

4.4.2 ธุรกิจสื่อวิทยุ

4.4.2.1 ลักษณะผลิตภัณฑ์หรือบริการ

ในปี 2552 บริษัท สกาย-ไฮ เน็ตเวิร์ค จำกัด ดำเนินการผลิตรายการวิทยุเพื่อธุรกิจสื่อวิทยุ ทั้งสิ้น
2 รายการ โดยออกอากาศผ่านคลื่นความถี่ระบบ F.M. จำนวน 2 คลื่น ได้แก่ คลื่น F.M. 103.0
MHz. และ คลื่น F.M. 93.0 MHz โดยทั้ง 2 คลื่นเน้นการหารายได้จากการขายเวลาโฆษณา
และการผลิต Event โดยมีกลุ่มเป้าหมายแตกต่างกันตามรูปแบบรายการที่ชัดเจน ดังนี้

+------------------+------------------------+-------------------------+
| สถานีวิทยุ          | F.M. 103.0 MHz.        | F.M. 93.0 MHz.          |
|                  |                        |                         |
|                  | MAX 103.0 Maximum Hits | COOL 93 Fahrenheit      |
+------------------+------------------------+-------------------------+
|                  | สถานีวิทยุ จเรทหารสื่อสาร 2 | สถานีวิทยุเสียงจากทหารเรือ   |
|  ผู้ให้สัมปทานคลื่นวิทยุ |                        |                         |
+------------------+------------------------+-------------------------+
|   ว              | 24 ชั่วโมง               | 24 ชั่วโมง                |
| ันและเวลาออกอากาศ |                        |                         |
+------------------+------------------------+-------------------------+
|   สัญญาณส่ง        | กรุงเทพฯ และ ปริมณฑล     | กรุงเทพฯ และ ปริมณฑล      |
| คลื่นวิทยุครอบคลุมพื้นที่ |                        |                         |
+------------------+------------------------+-------------------------+
|   คอนเซ็ปท์รายการ  | Maximum Hits           | Eco Evolution           |
+------------------+------------------------+-------------------------+
|   กลุ่มผู้ฟังเป้าหมาย  | นักเรียน นักศึกษา          | นักศึกษา คนทำงาน          |
|                  |                        |                         |
|                  | อายุ 12-24 ปี            | อายุ 20-34 ปี             |
+------------------+------------------------+-------------------------+

ทั้ง 2 คลื่นดำเนินตามนโยบายของบริษัทฯในการประกอบกิจการวิทยุเชิงพาณิชย์เต็มรูปแบบ
โดยยังคงเน้นรักษาความนิยมเดิมในแต่ละสถานีไว้และขยายฐานผู้ฟังให้กว้างขึ้นจนทำให้ในปัจจุบันแต่ละรายการ
ยังคงรักษาฐานผู้ฟังที่ชัดเจน และความนิยมในการรับฟังไว้ได้
จนสามารถครองความนิยมในอันดับสูงของแต่ละกลุ่มเป้าหมายจากการสำรวจ ของ Nielsen
Media Research ส่งผลให้ลูกค้าบริษัทโฆษณา และบริษัทเจ้าของสินค้า
ยังคงความมั่นใจในการใช้สื่อโฆษณาของบริษัทต่อไป

รูปแบบของรายการวิทยุ

สถานีวิทยุ FM 103.0 MHz (MAX 103.0 Maximum Hits) สถานีวิทยุจเรทหารสื่อสาร 2

MAX 103.0 Maximum Hits เป็นรายการวิทยุในรูปแบบ Contemporary Hits Radio (CHR)
สำหรับกลุ่มนักเรียน นักศึกษาและคนเริ่มต้นทำงาน ที่มีอายุระหว่าง 12 – 24 ปี โดยมี
จากแนวคิดที่ว่า “ ฮิตที่สุด....สุดฮิต” จึงได้ Concept “ Maximum Hits”
ซึ่งเป็นรูปแบบรายการวิทยุที่โฟกัสเฉพาะความฮิต ทั้งเพลงฮิตจากในและต่างประเทศผนวก
Lifestyle ฮิตของกลุ่มเป้าหมายไว้อย่างชัดเจน มีนักจัดรายการหรือ PJ (Program Jockey)
ที่เข้าถึงกลุ่มเป้าหมายและกลุ่มเป้าหมายเข้าถึงได้ง่าย

“Max Music” เพลงสุดฮิต ทั้งไทยและสากล รวมไปถึงเพลงเอเชียน ที่ผ่านกระบวนการวิจัย
(Research) ว่าเป็นเพลงที่กลุ่มเป้าหมายชื่นชอบ ดังนั้นเพลงที่เปิดหรือกิจกรรมต่างๆ
ที่ทางคลื่นจัดขึ้น จะสะท้อนถึงความฮิตของคนรุ่นใหม่ ทันสมัย ไม่ตกเทรนด์ และสื่อสารผ่าน PJ
ที่มีความเป็นกันเองและมีคาแรกเตอร์เด่นชัด

F.M. 103.0 MHz. “Max 103.0 Maximum Hits”

+----------------+----------------+----------------+-----------------+
| จันทร์-ศุกร์       | PJ             | เสาร์-อาทิตย์     | PJ              |
+----------------+----------------+----------------+-----------------+
| 08.00 – 11.00  | ธีมะ กาญจนไพลิน  | 08.00 – 18.00  | MAX Request Day |
+----------------+----------------+----------------+-----------------+
| 11.00 – 15.00  | อลิตา แบล็ทเลอร์  |                |                 |
+----------------+----------------+----------------+-----------------+
| 15.00 – 18.00  | ปวร            |                |                 |
|                | กิจเจริญการกุล    |                |                 |
|                |                |                |                 |
|                | สุภาพร          |                |                 |
|                | วงศ์ถ้วยทอง      |                |                 |
+----------------+----------------+----------------+-----------------+
| 18.00 – 20.00  | Sweep Music    |                |                 |
+----------------+----------------+----------------+-----------------+
| 20.00 – 23.00  | สุกัญญา ไรวินทร์   | 18.00 – 20.00  | จันจิรา           |
|                |                |                | จันทร์พิทักษ์ชัย      |
+----------------+----------------+----------------+-----------------+
| 23.00 – 01.00  | ประเสริฐ        | 20.00 – 23.00  | ธเนศ            |
|                | ตันติกขะวีระ      |                | เหลืองวรชาติกุล    |
+----------------+----------------+----------------+-----------------+
| 01.00 – 06.00  | แคทรียา นิภามณี   | 23.00 – 02.00  | ณัฐพล วรกิจสมบูรณ์  |
+----------------+----------------+----------------+-----------------+
|                |                | 23.00 – 02.00  | Sweep Music     |
+----------------+----------------+----------------+-----------------+

ในส่วนของการเปิดเพลง คลื่น MAX 103.0 I Maximum Hits ได้นำเสนอเพลงที่ผ่านการทำ
Music Research ในทุกๆสัปดาห์เพื่อเลือกเฉพาะเพลงที่กลุ่มเป้าหมายอยากฟังมากที่สุด
โดยมีสัดส่วน เพลงไทยประมาณ 70% และอีกประมาณ 30%เป็นเพลงสากล ทั้งจากอังกฤษ อเมริกา
ญี่ปุ่น และเกาหลี นอกจากนี้ Max 103.0 Maximum Hits มีช่วงพิเศษสำหรับผู้ฟังอย่างต่อเนื่อง
อาทิเช่น

-   Max Request Hour ตอบสนองทุก feel ของทุกคนที่อยากขอเพลง เรายก 1 ช.ม.
    ให้คุณได้ขอเพลง ได้ฟังเพลงต่อเนื่อง 12 เพลงติดต่อกันมากที่สุดเท่าที่คุณเคยฟัง

-   Max Request Day ทุกวันเสาร์ – อาทิตย์ เราจะยกพื้นที่ให้คุณได้ขอเพลงแบบเต็ม Max
    ตั้งแต่ 8.00 น. – 18.00 น. วันละ 100 เพลง รวม 2 วัน 200 เพลงเต็ม
    แบบไม่มีใครมาคั่น feel คุณ

-   Max On The Rock จันทร์ – ศุกร์ เต็ม Max กับเพลงร็อคที่ตอบสนองทุก feel ตั้งแต่
    เวลา 01.00 น. – 06.00 น.

ด้วยเนื้อหาต่างๆในรายการ ไม่ว่าจะเป็นเพลงที่เปิด และ กิจกรรมที่คลื่น MAX 103.0 Maximum
Hits จัดขึ้น ได้ตอบโจทย์ในสิ่งที่กลุ่มเป้าหมายต้องการอย่างแท้จริง ทำให้คลื่น MAX 103.0
Maximum Hits มีกลุ่มคนที่ติดตามฟังอย่างต่อเนื่องโดยมี Rating อยู่ในอันดับ Top 5
ของกลุ่มผู้ฟังเป้าหมายอายุ 12 – 24 ปี หรือ Contemporary Hits Radio (CHR)
โดยการสำรวจจาก Nielsen Media Research

F.M. 93.0 MHz. COOL93 Fahrenheit

  ----------------------------------- -----------------------------------
  จันทร์ – ศุกร์                          PJ

  06.00 - 09.00 น.                    ดนู สิงหเสนี

  09.00 - 12.00 น.                    พิพัฒน์ วิทยาปัญญานนท์

  12.30 - 15.00 น.                    วรงค์พร วิชัยดิษฐ์

  15.00 - 18.00 น.                    ฉัตรชัย เจริญชุษณะ

  20.30 - 23.00 น.                    กัญดา ศรีธรรมนูปถัมภ์

  23.00 - 02.00 น.                    รังรอง วัณณรถ

  เสาร์ - อาทิตย์                        

  02.00 - 06.00 น.                    SWEEP MUSIC
  ----------------------------------- -----------------------------------

COOL93 Fahrenheit คลื่นที่นำเสนอเพลงไทยสากลในแนว EASY LISTENING
ที่ได้รับการยอมรับจากกลุ่มผู้ฟังสูงสุดและเป็นรายการวิทยุคลื่นแรกที่สร้างปรากฏการณ์การนำเสนอเพลงเพราะต่อเนื่องมากที่สุด
50 นาที “50 MINUTES MUSIC LONG PLAY“
โดยทุกๆบทเพลงเพราะได้ผ่านการคัดสรรจากผลสำรวจความนิยมของผู้ฟังอย่างแท้จริง
พร้อมด้วยทีมพีเจมืออาชีพที่ได้รับการยอมรับจากกลุ่มคนฟัง
และการจัดกิจกรรมที่ตอบสนองไลฟสไตล์และเปิดโลกทัศน์ของกลุ่มคนทำงานรุ่นใหม่อย่างต่อเนื่อง
ส่งผลให้ COOL93 Fahrenheit เป็นคลื่นอันดับ 1
บนหน้าปัดวิทยุของคนทำงานอย่างเป็นเอกฉันท์จากการสำรวจของ Nielsen Media Research
ด้วยกลยุทธ์การตลาดที่ไม่หยุดนิ่ง ในปี พ.ศ.2552 COOL 93 Fahrenheit ยังคงเกาะกระแส
“ภาวะโลกร้อน” ที่เป็นเทรนด์ไปทั่วโลกอย่างต่อเนื่องให้กับผู้ฟังคลื่นภายใต้คอนเซ็ปท์ “Eco
Experience” กับกิจกรรมตลอดทั้งปี อาทิเช่น

COOL Outing Special In KOREA ( Jan – March )

สุดยอดทริปที่ได้รับเสียงตอบรับจากชาวออฟฟิศมากที่สุด กับภารกิจพิชิตโลกร้อนครั้งใหม่
เพื่อเฟ้นหาสุดยอดทีมเวิร์คแห่งปี ยกออฟฟิศ 50 ชีวิต เดินทางสู่จุดหมายในฝัน
ไปสัมผัสมุมมองใหม่ในแดนกิมจิ ที่ COOL 93 การันตีได้ว่า Hi! Seoul ไม่ซ้ำใคร

COOL Music Fest “Yesterday Love Song ( Feb – March )

เพราะวันวานยังหวานอยู่... COOL 93 ชวนคุณจูงมือคนพิเศษ มาดื่มด่ำกับความทรงจำอันแสนหวาน
ฟังเพลงรักของวันวาน ในบรรยากาศริมหาดสุดโรแมนติก ท่ามกลางแสงดาวและสายลม
จากศิลปินเพลงรักที่คุณยังคิดถึง

ONE Life Vol.6 “ALASKA…Before The Last Breath” ( April – May )

COOL 93 ท้าคุณเปิดประสบการณ์จริงสุดยิ่งใหญ่ ณ
จุดหมายที่หลายคนใฝ่ฝันอยากสัมผัสสักครั้งในชีวิตก่อนเหลือเพียงตำนาน
ค้นหาความมหัศจรรย์ทางธรรมชาติแบบใกล้ชิดที่สุด ด้วยเรือสำราญสุดหรู Celebrity Cruise
ล่องชมความงดงามของอาณาจักรน้ำแข็งกลางมหาสมุทร ก่อนวาระสุดท้ายของอลาสก้า

COOL Celebration “Destination 9” ( July – Sep )

ฉลองการเดินทางสู่ปีที่ 9 ของ COOL 93 ด้วยการคัดสรร 9 จุดหมายในฝันร่วมกับ 3 Travel
Magazine ชั้นนำ ให้คุณได้ร่วมโหวตเพื่อเลือก Best Pleasure, Best Romance และ Best
Friendship Destination พร้อมค้นหาแฟนพันธุ์แท้ร่วมเดินทางไปสัมผัส 3
สุดยอดจุดหมายที่ได้รับการโหวตสูงสุดกับเรา

ONE Life Vol.7 “Luxury Safari in SOUTHERN AFRICA” ( Oct – Nov )

เปิดมุมมองใหม่ของการท่องซาฟารีที่สมบูรณ์แบบที่สุด ณ ดินแดนตอนใต้ของแอฟริกา
ซิมบับเว-แซมเบีย-บอสซาวานา-แอฟริกาใต้ ผ่าน3 มุมมองที่แตกต่าง Game Flight
เหินฟ้าชมความยิ่งใหญ่เหนือ Victoria Falls บนเฮลิคอปเตอร์ , Game Drive ตามล่าหา
Big 5 ใน luxury game lodge ระดับ 5 ดาว และ Game Cruise
ล่องเรือชมฝูงสัตว์นับพันในลำน้ำแดนซาฟารี พร้อมสัมผัสประสบการณ์การพักผ่อนสุดหรูที่การันตีโดย
travel magazine ระดับโลก

ด้วยเหตุนี้ COOL93 Fahrenheit จึงเป็นรายการวิทยุยอดนิยมจากการสำรวจความนิยมบนหน้าปัด
ของ Nielsen Media Research และได้รับความนิยมเป็นอันดับ 1 ต่อเนื่องยาวนานกว่า 6 ปี
ตั้งแต่ปี 2547 จนกระทั่งปัจจุบันนี้ (ข้อมูลเดือนธันวาคม 2552) ในกลุ่มรายการวิทยุประเภท Easy
listening ของกลุ่มคนทำงาน (20 – 34 ปี)

4.4.2.2 การตลาดและภาวะการแข่งขัน

4.4.2.2.1 การตลาด

ก. กลยุทธ์การตลาดและการแข่งขัน

1) กลยุทธ์นโยบายความคุ้มค่า (Value for money)

ในปี 2552 บริษัทฯยังคงใช้กลยุทธ์ด้านความคุ้มค่า
เพื่อสร้างประโยชน์สูงสุดให้กับงบประมาณที่ลูกค้ามีอยู่เพื่อการโฆษณา
ในลักษณะของการขายแบบแพ็คเก็จ คือ การขายเวลา loose spot ร่วมกับการจัด Activity
In Program และ Event Marketing
ซึ่งมีผลต่อการส่งเสริมการขายอย่างเป็นรูปธรรมและคุ้มค่าต่อการลงทุน

2) กลยุทธ์การจัดกิจกรรมส่งเสริมการขาย

จากสภาวะการแข่งขันอย่างเข้มข้นของธุรกิจวิทยุ
ที่ต้องการสร้างความแตกต่างของรายการให้เกิดขึ้น
เพื่อเสริมสร้างมูลค่าเพิ่มทั้งต่อคลื่นวิทยุและต่อลูกค้าและสินค้าที่ร่วมกิจกรรมส่งเสริมการขายต่างๆ
ดังนั้นการขายเวลาโฆษณาอย่างเดียวไม่เพียงพอต่อความต้องการของลูกค้า
และต่อการสร้างแบรนด์ของบริษัทฯ และคลื่นวิทยุในเครือทั้ง 2 คลื่น ด้วยเหตุนี้ทางบริษัทฯ
จึงมีการปรับปรุงกลยุทธ์การดำเนินการให้ความสำคัญกับการจัดกิจกรรมส่งเสริมการขาย
โดยมีกลยุทธ์การเป็นพันธมิตรทางธุรกิจ (Synergy) กับพันธมิตรในด้านต่างๆ โดยการเข้าร่วมเป็น
Media Partner ให้กับกิจกรรมหรือคอนเสิร์ตที่มีกลุ่มลูกค้าเป้าหมายเดียวกัน
รวมถึงการเพิ่มมูลค่าของสินค้าโดยมีกิจกรรมส่งเสริมการขายที่ทำร่วมกันระหว่างรายการและผู้ฟัง

กิจกรรมส่งเสริมการขายทั้งหมดนี้
บริษัทฯจะเน้นกิจกรรมที่มีคุณภาพที่สามารถให้สาระและบันเทิงกับผู้ร่วมกิจกรรมและในขณะเดียวกันยังสามารถตอบสนองนโยบายการตลาดของลูกค้าได้อย่างมีประสิทธิภาพ
มีความชัดเจนและตรงกับกลุ่มเป้าหมาย ส่งผลให้บริษัทฯ
สามารถสร้างรายได้จากการจัดกิจกรรมส่งเสริมการขายให้กับลูกค้าได้อีกทางหนึ่ง

นอกจากนี้แล้วบริษัทฯ ยังใช้ศักยภาพของฝ่ายโฆษณาและประชาสัมพันธ์ของบริษัท อาร์เอส จำกัด
(มหาชน) เพื่อเผยแพร่กิจกรรมของรายการวิทยุในสังกัด
และกิจกรรมของลูกค้าให้เป็นที่ยอมรับและรู้จักอย่างแพร่หลาย
ทั้งในรูปแบบข่าวประชาสัมพันธ์และการโฆษณาในสื่ออื่นๆ เช่น รายการโทรทัศน์, นิตยสาร,
สื่อกลางแจ้ง, สื่อเคลื่อนที่ ฯลฯ อีกด้วย

3) กลยุทธ์การให้บริการวางแผนโฆษณา

บุคลากรของบริษัทฯ เป็นผู้ที่อยู่ในสายงานวิทยุมาเป็นเวลานาน
มีความรู้และความเข้าใจในธุรกิจสื่อวิทยุเป็นอย่างดี
สามารถให้คำปรึกษากับลูกค้าในการวางแผนการบริหารสื่อให้มีคุณภาพมากที่สุด
และการเลือกซื้อเวลาหรือแพ็คเกจโฆษณาที่เหมาะสมกับวัตถุประสงค์ของลูกค้าและกลุ่มผู้ฟังรายการ
บริษัทฯมีการวางแผนโฆษณาโดยสร้างสรรค์กิจกรรมพิเศษเฉพาะกิจ
เพื่อตอบสนองความต้องการของลูกค้าและข้อจำกัดของสินค้าแต่ละประเภท ซึ่งบริษัทฯ
ได้ใช้นโยบายการเป็นคู่ค้าร่วมกับผลิตภัณฑ์ในการวางแผนโฆษณาเช่นนี้กับสินค้าทุกรายที่สนับสนุนรายการ
เพื่อสร้างแรงจูงใจและเกิดความคุ้มค่าสูงสุดในการเลือกใช้บริการสื่อของบริษัทฯ

ข. ลักษณะลูกค้าและกลุ่มลูกค้าเป้าหมาย

  1) กลุ่มลูกค้าเป้าหมาย

  บริษัทโฆษณา (Agency)

  บริษัทเจ้าของสินค้า (Direct Customer)

2) กลุ่มผู้ฟังเป้าหมาย

  103.0 MHz. MAX 103.0 Maximum Hit : กลุ่มนักเรียนและนักศึกษาวัยรุ่นทั้งชาย

และหญิงอายุระหว่าง 12-24 ปี

  93.0 MHz. COOL93 FAHRENHEIT: กลุ่มนักศึกษาและคนทำงานทั้งชายและหญิง

  อายุระหว่าง 18-35 ปี

ค. ช่องทางการจำหน่าย

ในปี พ.ศ.2552 การขายเวลาของธุรกิจสื่อวิทยุจะขายให้บริษัทโฆษณาคิดเป็นร้อยละ 60
และขายโดยตรงให้บริษัทเจ้าของสินค้าคิดเป็นร้อยละ 40 ของยอดขายทั้งหมด

4.4.2.2.2 ภาวะการแข่งขัน

ก. มูลค่าตลาดโฆษณาของสื่อและการเติบโต

ภาพรวมอุตสาหกรรมสื่อโฆษณาในปี 2552 มีการฟื้นตัวในช่วงครึ่งปีหลัง
จากครึ่งปีแรกที่มีอัตราการลดลง 5%
เนื่องจากลูกค้ามีการชะลอการใช้งบประมาณและการเปิดแคมเปญการตลาด
หลังจากภาพรวมเศรษฐกิจเริ่มมีสัญญาณการฟื้นตัว  และ ไม่มีความรุนแรงทางการเมือง 
พบว่าลูกค้าเริ่มกลับมาใช้งบสื่อสารการตลาดและโฆษณาในช่วงครึ่งปีหลัง
ส่งผลให้การใช้งบโฆษณาผ่านสื่อเริ่มฟื้นตัวอย่างรวดเร็ว  จากรายงานของ Nielsen Media
Researchงบโฆษณา ณ. สิ้นปี 2552  ฟื้นตัวและกลับมาเท่าๆกับปี 2551 ในภาพรวมแล้ว
ตัวเลขที่ปรากฏชี้ให้เห็นสภาวการณ์ที่มั่นคงขึ้นในช่วงปีที่ผ่านมา

ตัวเลขการคาดการณ์ภาพรวมของอุตสาหกรรมโฆษณาในสื่อวิทยุนั้นลดลงประมาณ 11% จากปี พ.ศ.
2551 ที่ 6.8 พันล้านบาท เป็น 6.1 พันล้านบาท ในปี พ.ศ. 2552

ข. ผู้ประกอบการ

ผู้ประกอบการสถานีวิทยุที่ดำเนินรายการเพลงไทยสากลเป็นหลัก
และมีกลุ่มผู้ฟังเป้าหมายใกล้เคียงกันมีอยู่ 11 รายการดังแสดงในตารางด้านล่าง

+-------------------+-------------+--------------+-----------+--------+
| สถานีวิทยุ           | วัยรุ่น        | นักศึกษา       | วัยทำงาน   | ผู้ใหญ่   |
|                   |             |              |           |        |
|                   | 10-18 ปี     | 15-25 ปี      | 18-35ปี    | 25-45  |
|                   |             |              |           | ปี      |
+-------------------+-------------+--------------+-----------+--------+
| F.M. 89.0 Chill   |             |              | คู่แข่ง      |        |
| FM                |             |              |           |        |
+-------------------+-------------+--------------+-----------+--------+
| F.M. 91.5 Hot FM  | คู่แข่ง        | คู่แข่ง         |           |        |
+-------------------+-------------+--------------+-----------+--------+
| F.M. 93.0 Cool93  |             | สก           | สกาย-     |        |
|                   |             | าย-ไฮเน็ตเวิร์ค | ไฮเน็ตเวิร์ค |        |
+-------------------+-------------+--------------+-----------+--------+
| F.M. 94.0 E F.M.  |             | คู่แข่ง         | คู่แข่ง      |        |
+-------------------+-------------+--------------+-----------+--------+
| F.M. 95.5 Virgin  | คู่แข่ง        | คู่แข่ง         | คู่แข่ง      |        |
| Hits              |             |              |           |        |
+-------------------+-------------+--------------+-----------+--------+
| F.M. 97.5 Seed    | คู่แข่ง        | คู่แข่ง         | คู่แข่ง      |        |
| F.M.              |             |              |           |        |
+-------------------+-------------+--------------+-----------+--------+
| F.M. 103.0 Max    | สกาย-ไฮ     | สกาย-ไฮ      | คู่แข่ง      |        |
|                   | เน็ตเวิร์ค     | เน็ตเวิร์ค      |           |        |
+-------------------+-------------+--------------+-----------+--------+
| F.M. 103.5 FM ONE |             |              | คู่แข่ง      | คู่แข่ง   |
+-------------------+-------------+--------------+-----------+--------+
| F.M. 104.5 Fat    |             | คู่แข่ง         |           |        |
| Radio             |             |              |           |        |
+-------------------+-------------+--------------+-----------+--------+
| F.M. 106.5 Green  |             |              | คู่แข่ง      | คู่แข่ง   |
| Wave              |             |              |           |        |
+-------------------+-------------+--------------+-----------+--------+

  ค. แนวโน้มภาวะการแข่งขัน

การแข่งขันของธุรกิจสื่อวิทยุยังคงมีอยู่สูงเนื่องจากงบประมาณโฆษณาที่มีจำกัด
ทำให้ลูกค้าจะเลือกซื้อเวลาโฆษณาจากรายการวิทยุที่ได้รับความนิยมสูงเป็นปัจจัยหลัก
แต่ในขณะเดียวกัน กลยุทธ์ด้านราคานั้นก็มีความสำคัญต่อการตัดสินใจซื้อโฆษณาสูง
เนื่องด้วยจะทำให้ลูกค้าสามารถได้เวลาโฆษณามากขึ้น หรือ
ได้รูปแบบโฆษณาที่หลากหลายทั้งนี้ขึ้นอยู่กับกลยุทธ์การขายของแต่ละบริษัทที่จะจูงใจให้ลูกค้าเห็นว่าคุ้มค่ากับเงินที่ใช้ไปสูงที่สุด

4.4.2.3 การจัดหาผลิตภัณฑ์หรือบริการ

ก. นักจัดรายการวิทยุ (พีเจ) และบุคลากรฝ่ายผลิตและสร้างสรรค์

บริษัทฯ ได้สร้างนวัตกรรมใหม่ของวงการวิทยุโดยการใช้กลยุทธ์การตลาดแบบใหม่ “ PJ
MARKETING” จากการประสบความสำเร็จในการผลิตรายการวิทยุของคลื่น COOL93 Fahrenheit
และคลื่นอื่นๆ ในเครือบริษัทฯ ที่มีการเปลี่ยนแปลงวิธีการจัดรายการจากเดิมจาก DJ เข้าสู่ยุคของ
PJ (Program Jockey) ที่นักจัดรายการวิทยุแต่ละคนจะต้องเพิ่มศักยภาพของตนเองให้มากยิ่งขึ้น
โดยเฉพาะจะต้องมีเรื่องของความรู้เบื้องต้นทางการตลาด
และรู้จักการใช้เทคโนโลยีให้เกิดประโยชน์สูงสุด ซึ่งนักจัดรายการในยุค PJ MARKETING
จะเป็นผู้มีส่วนสำคัญในการสร้างความนิยมให้แก่สถานี
ต้องเป็นบุคคลที่มีความสามารถในการโต้ตอบกับผู้ฟังและมีความรู้เกี่ยวกับเพลงและหลักการทางการตลาดในเบื้องต้นเป็นอย่างดี
อีกทั้งยังต้องผ่านการฝึกอบรม พัฒนาความรู้ด้านเทคโนโลยี เพื่อสามารถใช้เครื่องมือและ
Software ทันสมัยได้อย่างคล่องตัว
สามารถดำเนินรายการตามรูปแบบของรายการที่วางไว้ให้สอดคล้องกับรสนิยมของกลุ่มฟังเป้าหมาย
และปัจจุบันนักจัดรายการของบริษัทฯ
ยังต้องเป็นผู้มีทักษะในการเป็นผู้ดำเนินรายการภาคสนามในการจัดกิจกรรมส่งเสริมการขาย
เพื่อรองรับงานกิจกรรมพิเศษเพื่อส่งเสริมการขายอีกทางหนึ่งด้วย

ข. ระบบการออกอากาศ

บริษัทได้เลือกใช้ระบบคอมพิวเตอร์ในการควบคุมการออกอากาศแบบอัตโนมัติซึ่งเป็นเทคโนโลยีที่เป็นมาตรฐานสากล
และมีการอัพเดทซอฟแวร์อย่างต่อเนื่อง เพื่อความทันสมัย และคุณภาพในการออกอากาศมากที่สุด

4.4.2.4 ผลกระทบต่อสิ่งแวดล้อม

  - ไม่มี –

4.4.3 ธุรกิจสื่อในห้างโมเดิร์นเทรด

 4.4.3.1 ลักษณะผลิตภัณฑ์หรือบริการ

4.4.3.1.1 ธุรกิจสื่อ P.O.P. RADIO

บริษัท อาร์เอส อินสโตร์ มีเดีย จำกัด เป็นผู้ดำเนินการผลิตรายการวิทยุ P.O.P. Radio
หรือสื่อวิทยุ ณ จุดขาย โดยเป็นผู้ได้รับสัมปทานในด้านเสียงแต่เพียงผู้เดียวในห้างโมเดิร์นเทรด
โดยผลิตรายการจำนวน 4 สถานี ได้แก่ TESCO LOTUS FM / TOPS RADIO / BIG C
STATION และ CARREFOUR VARIETY HITS RADIO ซึ่งทั้ง 4
คลื่นเน้นการหารายได้จากการขายเวลาโฆษณา
โดยมีกลุ่มเป้าหมายแตกต่างกันตามรูปแบบรายการที่ชัดเจน ดังนี้

+-----------+-------------+-------------+-------------+-------------+
| สถานีวิทยุ   | []          | []          | []          | []          |
+-----------+-------------+-------------+-------------+-------------+
| ห้าง       | TESCO LOTUS | TOPS        | BIG C       | CARREFOUR   |
|           |             |             |             |             |
|           | LOTUS       |             |             |             |
|           | EXPRESS     |             |             |             |
+-----------+-------------+-------------+-------------+-------------+
| จำนวนสาขา | 644 สาขา    | 111 สาขา    | 67 สาขา     | 39 สาขา     |
+-----------+-------------+-------------+-------------+-------------+
| วันและเวล  | TESCO LOTUS | 12-24 ชั่วโมง | 12-15 ชั่วโมง | 09.00-23.00 |
| าออกอากาศ |             |             |             | น.          |
|           | 09.00-23.00 |             |             |             |
|           | น.          |             |             | (14 ชั่วโมง)  |
|           |             |             |             |             |
|           | LOTUS       |             |             |             |
|           | EXPRESS     |             |             |             |
|           |             |             |             |             |
|           | 24 ชั่วโมง    |             |             |             |
+-----------+-------------+-------------+-------------+-------------+
| สัญญาณ     | 62 จังหวัด    | 18 จังหวัด    | 35 จังหวัด    | 12 จังหวัด    |
| ส่งคลื่นวิทยุค |             |             |             |             |
| รอบคลุมพื้นที่ | รวม กรุงเทพฯ | รวม กรุงเทพฯ | รวม กรุงเทพฯ | รวม กรุงเทพฯ |
|           |             |             |             |             |
|           | ปริมณฑลและ   | ปริมณฑลและ   | ปริมณฑล      | ปริมณฑลและ   |
|           |             |             | และต่างจังหวัด |             |
|           | ต่างจังหวัด    | ต่างจังหวัด    |             | ต่างจังหวัด    |
+-----------+-------------+-------------+-------------+-------------+
| คอนเ      | Easy        | Easy        | ค           | เพลงบรรเลง  |
| ซ็ปท์รายการ | Listening   | Listening + | รอบครัวทันสมัย | ฟังสบาย      |
|           |             | Modern      | shopสนุก     | หลาก        |
|           | มีส          | trendy      | พร้อมส       | หลายสาระเพื่อ |
|           | าระและบันเทิง |             | าระและบันเทิง | การshopping |
+-----------+-------------+-------------+-------------+-------------+
| ก         | แม่บ้าน       | นักศึกษา      | คนทำงาน และ | แม่บ้าน       |
| ลุ่มเป้าหมาย | คนทำงาน และ | และคนทำงาน  | ค           | คนทำงาน และ |
|           | ครอบครัว     |             | รอบครัวทันสมัย | ครอบครัวใหญ่  |
|           |             | อายุ 20 – 35 |             |             |
|           | อายุ 25 – 40 | ปี           | อายุ 21 – 34 | อายุ 25 – 40 |
|           | ปี           |             | ปี           | ปี           |
|           |             | ชาย 25%     |             |             |
|           | ชาย 25%     |             | ชาย 24%     | ชาย 30%     |
|           |             | หญิง 75%     |             |             |
|           | หญิง 75%     |             | หญิง 76%     | หญิง 70%     |
+-----------+-------------+-------------+-------------+-------------+

ในการดำเนินการผลิตรายการวิทยุเสียงตามสายภายในห้างทั้ง 4 ห้าง
เพลงที่ใช้เปิดจะเป็นเพลงสไตล์ Easy Listening ที่ฟังแบบสบายๆ และมีเพลงสนุกๆ
สอดแทรกพอเป็นสีสันเพราะในการผลิตรายการวิทยุเสียงตามสาย (P.O.P. Radio) นั้น บริษัทฯ
ถือว่าเป็นสื่อช่องทางใหม่ที่มีความสามารถในการเชื่อมการโฆษณาประชาสัมพันธ์สินค้าระหว่าง
Above the Line และ Below the Line ได้อย่างมีประสิทธิภาพ

หลักการบริหาร P.O.P. Radio
ต้องคำนึงถึงกลุ่มลูกค้าที่เดินช็อปปิ้งในห้างเป็นสำคัญและจะต้องสร้างบรรยากาศให้ผู้ฟังเดินอยู่ในห้างให้นานที่สุดเท่าที่จะทำได้
พร้อมทั้งสร้างสีสันที่กระชับและง่ายต่อการจดจำ ในปัจจุบันรายการที่บริษัทฯได้ผลิตให้กับทั้ง 4
ห้างนั้นมีรูปแบบที่ชัดเจนจนเป็นที่สนใจของลูกค้าที่เดินช็อปปิ้งในห้างเพิ่มมากขึ้นเรื่อยๆ
ซึ่งเมื่อดูจากผลการสำรวจของบริษัท นีลเส็น (ประเทศไทย) จำกัด เมื่อปี 2550
มีผู้รู้จักสื่อดังกล่าวเพียง 66% และจากผลการสำรวจล่าสุดประจำเดือนสิงหาคม 2552
ผลปรากฏว่าลูกค้าที่เดินช้อปปิ้งในห้างต่างๆ นั้น รู้จักสื่อวิทยุเสียงตามสายภายในห้าง P.O.P.
Radio เพิ่มมากขึ้นเป็น 78% หรือจำนวน 8 ใน 10 คน สามารถรับรู้สื่อโฆษณานี้ได้

ผลจากการสำรวจของบริษัท นีลเส็น (ประเทศไทย) จำกัด
ยังสามารถประเมินได้ว่ามีผู้รับฟังรายการวิทยุ P.O.P. Radio ในอัตราหมุนเวียนกว่า 21
ล้านคนทั่วประเทศ ซึ่งเป็นการวัดจากจำนวนใบเสร็จกว่า 31
ล้านใบเสร็จที่เกิดขึ้นจากการจับจ่ายซื้อของใน 4 ห้างหลัก คือ TESCO LOTUS / TOPS / BIG C
และ CARREFOUR จากสถิติคนเดินห้าง 2-3 ครั้ง / เดือน
ซึ่งส่งผลให้ลูกค้าบริษัทโฆษณาและบริษัทเจ้าของสินค้ามีความเชื่อมั่นในสื่อประเภทวิทยุเสียงตามสาย
(P.O.P. Radio) สูงขึ้น และสนใจซื้อเวลาโฆษณายาวถึงสิ้นปี 2553

รูปแบบรายการในแต่ละห้าง

1. ห้าง TOPS

บริษัทฯ ได้ดำเนินการผลิตรายการให้กับห้าง TOPS
โดยได้คำนึงถึงกลุ่มลูกค้าที่เดินช็อปปิ้งภายในห้างรวมถึงระยะเวลาในการเดิน และ Concept
ของห้างเป็นสำคัญ ซึ่งในปัจจุบันห้าง TOPS มีทั้งหมด 3 ประเภท คือ Tops Supermarket,
Tops Market และ Tops Daily ทั้งนี้บริษัทฯ
ได้กำหนดรูปแบบของรายการดังรายละเอียดต่อไปนี้

1.1 Tops Supermarket

รายการที่นำเสนอเพลงไทยสากลในแนว Easy Listening
โดยมีดีเจเป็นผู้นำเสนอรายการซึ่งแบ่งออกเป็น 2 รูปแบบ คือ รูปแบบรายการสด
และรูปแบบรายการบันทึกซีดี

1.2 Tops Market

รูปแบบรายการของ Tops Market เน้นเปิดเพลงสากล100% โดยมีดีเจนำเสนอเป็นภาษาไทย
30% และภาษาอังกฤษ 70% ผ่านรูปแบบรายการสดและรายการบันทึกซีดีเช่นเดียวกับ Tops
Supermarket

1.3 Tops Daily

รูปแบบรายการ สั้นกระชับ เน้นเพลงฮิต สลับโปรโมชั่น และสปอต โดยไม่มีดีเจ
เน้นความหลากหลายของของรายการ เนื่องจากกลุ่มเป้าหมาย
ในชุมชนมีความหลากหลายผ่านรูปแบบรายการบันทึกซีดี

2. ห้าง TESCO LOTUS

บริษัทฯ ได้ดำเนินการผลิตรายการให้กับห้าง TESCO LOTUS
โดยคำนึงถึงกลุ่มลูกค้าที่เดินช็อปปิ้งภายในห้างรวมถึงระยะเวลาในการเดิน และ Concept
ของห้างเป็นสำคัญ ซึ่งในปัจจุบันห้าง TESCO LOTUS มีทั้งหมด 4 ประเภท คือ Hyper Market,
Value Market, Super Market และ Lotus Express

ความโดดเด่นของรายการในห้าง TESCO LOTUS
นั้นอยู่ที่ดีเจที่ดำเนินรายการในรูปแบบการจัดรายการคู่ ชาย – หญิง
และการเปิดเพลงไทยสากลทั้งหมด
(ยกเว้นสาขาในส่วนภูมิภาคจะมีเพลงลูกทุ่งผสมเข้าไปด้วยชั่วโมงละ 1 – 2 เพลง)
ซึ่งถือว่าเป็นจุดเด่นและเป็นการสร้างความแตกต่างจากห้างอื่นๆ

รายการในห้าง TESCO LOTUS แบ่งการผลิตออกเป็น

1. Hyper Market, Value Market, Super Market

2. Lotus Express

3. Lotus Plus & Community

นอกจากนี้รายการในห้าง TESCO LOTUS ยังเพิ่มความโดดเด่นด้วยการแยกผลิตออกเป็นภูมิภาคด้วย
ได้แก่ ภาคกลาง, ภาคเหนือ, ภาคอีสาน และภาคใต้ ไม่ว่าจะเป็นส่วนของ Jingle
ที่ใช้เป็นภาษาท้องถิ่น ดนตรีประกอบเป็นดนตรีพื้นบ้าน
อีกทั้งยังมีการสอดแทรกเพลงลูกทุ่งที่มีภาษาของท้องถิ่นนั้นๆ
เข้าไปด้วยส่งผลให้รายการดังกล่าวสามารถเข้าถึงกลุ่มผู้ฟังได้มากยิ่งขึ้น

3. ห้าง CARREFOUR

บริษัทฯได้ดำเนินการผลิตรายการให้กับห้าง CARREFOUR
โดยได้คำนึงถึงกลุ่มลูกค้าที่เดินช็อปปิ้งภายในห้างรวมถึงระยะเวลาในการเดิน และ Concept
ของห้างเป็นสำคัญ รูปแบบรายการจะมุ่งเน้นความทันสมัยผสมผสานกับความคลาสสิค
ซึ่งสังเกตได้จาก Jingle
ของรายการที่มุ่งเน้นความดูดีมีระดับและวิธีการนำเสนอผ่านบทเพลงบรรเลง Easy Listening

4. ห้าง BIG C

บริษัทฯ ได้ดำเนินการผลิตรายการให้กับห้าง BIG C
โดยคำนึงถึงกลุ่มลูกค้าที่เดินช็อปปิ้งภายในห้างรวมถึงระยะเวลาในการเดิน และ Concept
ของห้างเป็นสำคัญ ห้าง BIG C มี 2 ประเภท คือ ห้าง BIG C ขนาดใหญ่ และห้าง BIG C
ขนาดเล็ก ผลิตรายการเป็นรูปแบบบันทึกซีดี ความยาวตั้งแต่ 12 – 15 ชั่วโมงตามเวลาเปิด –
ปิดของแต่ละสาขา

สำหรับรูปแบบรายการจะเน้นการเปิดเพลงไทยสากลที่มีจังหวะสนุกสนานผสมผสานไปกับเพลงสไตล์
Easy Listening และเพิ่มความโดดเด่นด้วยดีเจที่มีชื่อเสียง และเนื้อหาที่ทันสมัย น่าสนใจ
รวมถึงบทเพลงที่อยู่ในรายการจะเน้นความ ทันสมัยของครอบครัวยุคใหม่

  4.4.3.1.2 ธุรกิจสื่อ IN-STORE TELEVISION

ในปี 2552 เป็นปีที่แผนก IN-STORE TELEVISION
ดำเนินการปรับรูปแบบการนำเสนอสื่อโฆษณาที่มุ่งเน้นการสร้างความแตกต่างจากคู่แข่ง ไม่ว่าจะเป็น
รูปแบบการนำเสนอสื่อ In Program และ ด้านระบบ Software การออกอากาศ
ให้สอดคล้องกับเทคโนโลยีที่พัฒนาขึ้นในปัจจุบัน โดยมีรายละเอียดดังนี้

  ด้าน Production

1. พัฒนารูปแบบการนำเสนอ (In-program)

-   รูปแบบ Content ใหม่ๆ ตามความต้องการของกลุ่มเป้าหมาย

-   โปรโมชั่นราคาสินค้าใหม่ๆ รายอาทิตย์

-   การใช้สื่อ Interactive เช่น SMS ในการสร้างความใกล้ชิดกับกลุ่มเป้าหมาย

2. ประชาสัมพันธ์สื่อ โดยจัดกิจกรรมที่ร่วมกับ จอ LCD ดังนี้

-   แจก Gift Voucher เช่น บัตรสปา บัตรร้านอาหาร และ บัตร Concert

-   จัดภาพยนตร์รอบพิเศษสำหรับลูกค้าที่เล่นกิจกรรมผ่านสื่อ

ด้าน System

1. เริ่มพัฒนาการใช้ระบบรับส่งข้อมูลแบบเปิดโดยผ่านระบบ VPN
ส่งผลให้รับส่งข้อมูลและระบบไม่สามารถถูกโจมตีจากภายนอกได้

2. ปรับ Software การออกอากาศให้มีความสามารถมากขึ้น เช่น สามารถ Update Feed ข่าว
และปรับระดับเสียงตามช่วงเวลาได้

การควบคุมทางไกลผ่าน ADSL (VPN)
เป็นนวัตกรรมเชิงกลยุทธ์เพื่อตอบโจทย์ทางการตลาดสำหรับลูกค้าที่ต้องการสื่อที่มีความฉับไวในการเปลี่ยนแปลงสปอตโฆษณาได้อย่างรวดเร็ว
ปลอดภัย และแม่นยำเพื่อเสริมศักยภาพความเป็นสื่อ ณ จุดขายได้อย่างแท้จริง

4.4.3.1.3 ธุรกิจสื่อ CITY BUS

ในปี 2552 บริษัทได้ทำการเปิดตัวสื่อ City Bus
ที่มีเป้าหมายผู้บริโภคที่ใช้เวลาเดินทางโดยรถโดยสารประจำทาง ซึ่งมีผู้ใช้บริการมากกว่า 1.2
ล้านคน / เดือน

ลักษณะผลิตภัณฑ์

1. จำนวนรถเมล์ปรับอากาศ NGV จำนวน 49 คัน ที่ให้บริการ 24 ชั่วโมง
โดยมีเส้นทางการวิ่งรถระหว่างใจกลางเมือง สู่ชานเมือง โดยมีสัดส่วนผู้ใช้บริการกลุ่มผู้หญิง 55%
กลุ่มผู้ชาย 45% อายุ 21 – 30 ปี วัยทำงานเป็นหลัก และกลุ่มนักศึกษา เป็นกลุ่มรอง
สถิติใช้เวลาการโดยสารบนรถเฉลี่ยอยู่ที่ 30 นาที – 1 ชั่วโมง ในอัตราการเดินทาง 4-5 ครั้ง /
สัปดาห์

2. การติดตั้งจอ TV ขนาด 19” จำนวน 4 จอ / คัน รวมทั้งสิ้น 196 จอ โดยมี Content
รวมรายการทั้งสิ้น 1 ชั่วโมง ที่ประกอบด้วย เพลง ภาพยนตร์ กีฬาและบันเทิง เป็นหลัก
เปิดสลับกับสินค้าโฆษณา เปิดสลับวนทั้งวัน
เพื่อให้ผู้โดยสารได้รับความเพลิดเพลินตลอดระยะเวลาการเดินทางบนถนนที่มีการจราจรที่ติดขัดรายวัน

3. ลูกค้าที่เป็นสปอนเซอร์หรือซื้อสื่อโฆษณา สามารถโฆษณาสินค้าโดยการ wrap ตัวรถเมล์
โฆษณาหลังเบาะที่นั่งผู้โดยสาร จำนวน 26 ที่นั่ง / คัน และการโฆษณาผ่านจอ Digital
TVซึ่งเป็นแนวทางในการเจาะตลาดโดยตรงกับกลุ่มผู้บริโภคที่มีการเดินทางประจำวันทั้งบนท้องถนน
และบนรถเมล์ทั้ง 2 ช่องทาง

4.4.3.2 การตลาดและสภาวะการแข่งขัน

4.4.3.2.1 การตลาด

ก. กลยุทธ์การตลาด

1) กลยุทธ์นโยบาย Monopolistic Partnership

ในปี 2553 บริษัทฯ คงยังใช้กลยุทธ์การทำงานแบบ Monopolistic Partnership
และการปรับราคาสื่อโฆษณาให้เหมาะสมตามสภาวะและกลไกของเศรษฐกิจ
เพื่อสร้างประโยชน์สูงสุดให้กับงบประมาณที่ลูกค้ามีอยู่เพื่อการโฆษณาในลักษณะของการขายแบบแพ็คเก็จในอัตราพิเศษคือ
การขายเวลา loose spot รวมถึงการจัด Activities & Events Marketing ในห้างฯ
การเปิดโอกาสให้ลูกค้ารายใหม่ได้ทดลองลงสื่อโฆษณาเพื่อวัดประสิทธิภาพของสื่อโดยได้ทำการวัดผลโดยได้มอบหมายให้บริษัท
นีลเส็น (ประเทศไทย) จำกัดทำการสำรวจการรับรู้และประสิทธิภาพของสื่อ P.O.P. Radio
ซึ่งจากการประเมินผลสามารถวัดได้ว่าสื่อ P.O.P. Radio สามารถสร้างการรับรู้ถึง 78%
และยังเป็นสื่อที่สามารถจูงใจให้เกิด brand switching
หรือสามารถสร้างแรงจูงใจให้เกิดพฤติกรรมในการปรับเปลี่ยนการซื้อจากแบรนด์สินค้าที่ผู้เดินห้างตั้งใจซื้อเป็นการตัดสินใจซื้ออีกแบรนด์สินค้าที่สื่อ
P.O.P. Radio โฆษณาอยู่ได้ และในส่วนของสื่อ In-store TV
ยังเน้นการวางให้สื่อนี้เป็นสื่อประชาสัมพันธ์ในเชิง PR เป็นหลัก และสื่อ City Bus
เป็นสื่อที่สามารถมาต่อยอดธุรกิจให้มีความแข็งแรงมากยิ่งขึ้น

และจากกลยุทธ์ดังกล่าว
ทางบริษัทฯได้รับความไว้วางใจจากลูกค้าและผู้สนับสนุนให้จัดกิจกรรมภายใต้งบประมาณที่คุ้มค่า
โดยการเซ็นสัญญาลงโฆษณายาวตลอดปี 2553

2)  กลยุทธ์การจัดกิจกรรมส่งเสริมการขาย

เพื่อให้สอดคล้องกับสภาวะเศรษฐกิจในปัจจุบันที่มีการแข่งขันอย่างเข้มข้นของสื่อ In-store
และการขายเวลาโฆษณาอย่างเดียวไม่เพียงพอต่อความต้องการของลูกค้า

ดังนั้นการขายสื่อโฆษณาผนวกกับกิจกรรมส่งเสริมการขายเพื่อเสริมสร้างมูลค่าเพิ่มทั้งในส่วนของทั้งสื่อ
P.O.P. Radio In-store TV และ City Bus
จึงมีความจำเป็นต่อลูกค้าและสินค้าที่ร่วมกิจกรรมส่งเสริมการขายต่างๆ
และการสร้างแบรนด์ของบริษัทฯ
ด้วยเหตุนี้ทางบริษัทฯจึงมีการปรับปรุงกลยุทธ์การดำเนินการให้ความสำคัญกับการจัดกิจกรรมส่งเสริมการขาย
โดยมีกลยุทธ์การวางตัวเป็นพันธมิตรทางธุรกิจ (Monopolistic partnership)
กับพันธมิตรในด้านต่างๆ และนำกิจกรรมหรือคอนเสิร์ตที่มีของกลุ่มลูกค้าเป้าหมายเดียวกัน ลงในห้าง
4 เครือหลัก และผ่านรถเมล์ที่สู่สายตาผู้ใช้บริการบนถนนอีกมากมาย

กิจกรรมส่งเสริมการขายทั้งหมดนี้
บริษัทฯจะเน้นกิจกรรมที่มีคุณภาพที่สามารถให้สาระและบันเทิงกับผู้ร่วมกิจกรรมและในขณะเดียวกันยังสามารถตอบสนองนโยบายการตลาดของลูกค้าได้อย่างมีประสิทธิภาพ
โดยในส่วนนี้ทางบริษัทฯมีหน่วยงาน Marketing Department
ที่ดูแลรับผิดชอบกลยุทธ์ทางการตลาด และ
นำเสนองานกิจกรรมพิเศษเพื่อส่งเสริมการขายให้กับลูกค้า
ทำให้กิจกรรมที่จัดมีความชัดเจนและตรงกับกลุ่มเป้าหมายส่งผลให้บริษัทฯสามารถสร้างรายได้จากการจัดกิจกรรมส่งเสริมการขายให้กับลูกค้าได้อีกทางหนึ่ง

3)  กลยุทธ์การให้บริการวางแผนโฆษณา

บุคลากรของบริษัทฯเป็นผู้ที่อยู่ในสายงาน In-store Media มาเป็นเวลานาน
มีความรู้และความเข้าใจในธุรกิจสื่อ P.O.P. Radio และ In-store TV
เป็นอย่างดีสามารถให้คำปรึกษากับลูกค้าในการวางแผนการบริหารสื่อให้มีคุณภาพมากที่สุดและการเลือกซื้อเวลาหรือแพ็คเกจโฆษณาที่เหมาะสมกับวัตถุประสงค์ของลูกค้าและกลุ่มผู้ฟังรายการ
P.O.P. Radio ที่ห้างฯ

ส่วนในสื่อด้านของ City Bus ด้วยเทคโนโลยีที่ทันสมัย และทีมงานที่มีความชำนาญอย่างสูง
ประกอบด้วย รายการ Content ที่เข้มแข็ง
จะสามารถทำให้สื่อนี้ประสบความสำเร็จอย่างแน่นอนในอนาคต

บริษัทฯมีการวางแผนโฆษณาโดยสร้างสรรค์กิจกรรมพิเศษเฉพาะกิจ
เพื่อตอบสนองความต้องการของลูกค้าและข้อจำกัดของสินค้าแต่ละประเภท
ซึ่งบริษัทฯได้ใช้นโยบายการเป็นคู่ค้าร่วมกับผลิตภัณฑ์ในการวางแผนโฆษณาเช่นนี้กับสินค้าทุกรายที่สนับสนุนรายการเพื่อสร้างแรงจูงใจและเกิดความคุ้มค่าสูงสุดในการเลือกใช้บริการสื่อของบริษัทฯ

ข. ลักษณะลูกค้าและกลุ่มลูกค้าเป้าหมาย

  1) กลุ่มลูกค้าเป้าหมาย

-   บริษัทโฆษณา (Agency)

-   บริษัทเจ้าของสินค้า (Direct Customers)

ค. ช่องทางการจำหน่าย

การขายเวลาของธุรกิจสื่อวิทยุ P.O.P. Radio และ In-store TV
จะขายให้บริษัทโฆษณาคิดเป็นร้อยละ 30 และขายโดยตรงให้บริษัทเจ้าของสินค้าคิดเป็นร้อยละ 70
ของยอดขายทั้งหมด

 4.4.3.2.2 สภาวะการแข่งขัน

ก. มูลค่าตลาดโฆษณาของสื่อวิทยุและการเติบโต 

จากข้อมูลของบริษัท นีลเส็น (ประเทศไทย) จำกัด มูลค่าโฆษณาผ่านสื่อ In-store Media ในปี
2551 เท่ากับ 826 ล้านบาท และในปี 2552 มีมูลค่าเท่ากับ 820 ล้านบาท
ซึ่งเป็นการลดลงในอัตราเพียงร้อยละ 0.73%

ข. ผู้ประกอบการ

ผู้ประกอบการธุรกิจสื่อโฆษณาใน In-store ประกอบด้วย 4 รายหลัก

  ------------- -------------- -------------- -------------- ---------------
  สถานีวิทยุ       TESCO LOTUS    TOPS           BIG C          CARREFOUR

  P.O.P. RADIO  RS IN-STORE    RS IN-STORE    RS IN-STORE    RS IN-STORE
                MEDIA          MEDIA          MEDIA          MEDIA

  IN-STORE      VGI            RS IN-STORE    RS IN-STORE    RS IN-STORE
  TELEVISION                   MEDIA          MEDIA          MEDIA

  VISUAL AD     VGI                           VGI            

  SHELF TALKER                 ACT MEDIA      ACT MEDIA      

  DEMO TESTING  DEMO POWER     DEMO POWER     DEMO POWER     DEMO POWER
  ------------- -------------- -------------- -------------- ---------------

ส่วนในสื่อ City Bus มีผู้ประกอบการรายใหญ่ที่ถือว่าเป็นคู่แข่งโดยตรงคือ บริษัท Plan B
ที่มีการดำเนินธุรกิจแบบเดียวกัน และมีปริมาณรถและสายรถที่มีเส้นทางการวิ่งมากกว่า
เนื่องจากได้เข้ามาดำเนินธุรกิจนี้มามากกว่า 7 ปี

ค. แนวโน้มการแข่งขัน

การแข่งขันของธุรกิจสื่อในห้างโมเดิร์นเทรด
เพิ่มความรุนแรงมากขึ้นเนื่องจากงบประมาณโฆษณาที่มีจำกัด
ทำให้ลูกค้าสามารถที่จะเลือกซื้อโฆษณาจากสื่อในห้างที่สามารถสร้างยอดขายโดยตรงได้มากขึ้น
แต่ในขณะเดียวกัน กลยุทธ์ด้านราคานั้นก็มีความสำคัญต่อการตัดสินใจซื้อโฆษณาสูง
เนื่องด้วยจะทำให้ลูกค้าสามารถได้เวลาโฆษณามากขึ้นหรือได้รูปแบบโฆษณาที่หลากหลาย
ทั้งนี้ขึ้นอยู่กับกลยุทธ์การขายของแต่ละบริษัทที่จะจูงใจให้ลูกค้าให้เห็นว่าคุ้มค่ากับเงินที่ใช้ไปสูงที่สุด

 4.4.3.3 การจัดหาผลิตภัณฑ์หรือบริการ

ก. นักจัดรายการ P.O.P. Radio และบุคลากรฝ่ายผลิตและสร้างสรรค์

ในปัจจุบันบริษัทฯ มีจำนวนนักจัดรายการวิทยุ (DJ) ทั้งหมด 40 คน
ซึ่งนักจัดรายการสามารถดำเนินรายการตามรูปแบบของรายการ P.O.P. Radio
ที่วางไว้ให้เหมือนกับการจัดสดจริง และรสนิยมของกลุ่มฟังเป้าหมาย
และปัจจุบันนักจัดรายการของบริษัทฯ
ยังต้องเป็นผู้มีทักษะในการเป็นผู้ดำเนินรายการภาคสนามในการจัดกิจกรรมส่งเสริมการขาย
เพื่อรองรับงานกิจกรรมพิเศษเพื่อส่งเสริมการขายอีกทางหนึ่งด้วย

4.4.3.4 ผลกระทบต่อสิ่งแวดล้อม

  -ไม่มี -